
1. Սույն տեխնիկական կանոնակարգով սահմանվում են մեքենաների և (կամ) սարքավորումների անվտանգությանը և դրանց հետ կապված մշակման, արտադրության, մոնտաժի, կարգաբերման, շահագործման, պահման, փոխադրման, իրացման ու օգտահանման գործընթացներին՝ Եվրասիական տնտեսական միության (այսուհետ՝ Միություն) մաքսային տարածքում ներկայացվող՝ կիրառման ու կատարման համար պարտադիր պահանջները՝ թիվ 1 և թիվ 2 հավելվածների համաձայն։
Այն դեպքում, երբ մեքենաների և (կամ) սարքավորումների առնչությամբ ընդունվել են Միության (Մաքսային միության) այլ տեխնիկական կանոնակարգեր, որոնցով սահմանվում են դրանց ներկայացվող պահանջները, այդպիսի մեքենաները և (կամ) սարքավորումները պետք է համապատասխանեն Միության (Մաքսային միության) բոլոր այն տեխնիկական կանոնակարգերի պահանջներին, որոնց գործողությունը տարածվում է դրանց վրա։
2. Սույն տեխնիկական կանոնակարգը մշակվել է մարդու կյանքի և (կամ) առողջության, գույքի, շրջակա միջավայրի, կենդանիների կյանքի և (կամ) առողջության պաշտպանության, ինչպես նաև սպառողներին մոլորության մեջ գցող գործողությունները կանխելու նպատակով:
3. Սույն տեխնիկական կանոնակարգի գործողությունը տարածվում է Միության մաքսային տարածքում շրջանառության մեջ դրվող՝ թիվ 3 հավելվածում նշված մեքենաների և (կամ) սարքավորումների վրա, որոնց համար սահմանված են վտանգի տեսակները, որոնց վերացման կամ նվազեցման նկատմամբ պահանջները սահմանված են սույն տեխնիկական կանոնակարգի թիվ 1 և 2 հավելվածների համաձայն։
4. Սույն տեխնիկական կանոնակարգի գործողությունը չի տարածվում մեքենաների և (կամ) սարքավորումների հետևյալ տեսակների վրա․
մեքենաներ և (կամ) սարքավորումներ, որոնք կիրառվում են բժշկական նպատակներով և օգտագործվում բուժառուին անմիջական հպման միջոցով (ռենտգենային, ախտորոշման, թերապևտիկ, օրթոպեդիկ, ատամնաբուժական, վիրաբուժական սարքավորումներ).
մեքենաներ և (կամ) սարքավորումներ, որոնք հատուկ մշակված են ատոմային էներգետիկայում կիրառման համար։ Ատոմային էներգետիկայում կիրառվող ընդհանուր արդյունաբերական նշանակության մեքենաների և (կամ) սարքավորումների վրա սույն տեխնիկական կանոնակարգի գործողությունը տարածվում է միջուկային և ճառագայթային անվտանգության ապահովման վերաբերյալ պահանջներին չհակասող մասով.
անվավոր տրանսպորտային միջոցներ, որոնք գտնվում են «Անվավոր տրանսպորտային միջոցների անվտանգության մասին» (ՄՄ ՏԿ 018/2011) Մաքսային միության տեխնիկական կանոնակարգի կիրառման ոլորտում, բացի դրանց վրա տեղադրված մեքենաներից և (կամ) սարքավորումներից.
անվավոր տրանսպորտային միջոցներ, որոնք նախատեսված են բացառապես սպորտային մրցումներում օգտագործման համար.
ծովային ու գետային տրանսպորտային միջոցներ (նավեր ու լողացող միջոցներ, այդ թվում՝ դրանց վրա օգտագործվող մեքենաներ և (կամ) սարքավորումներ).
թռչող ու տիեզերական ապարատներ.
երկաթուղային շարժակազմ, որը գտնվում է «Երկաթուղային շարժակազմի անվտանգության մասին» (ՄՄ ՏԿ 001/2011), «Արագընթաց երկաթուղային տրանսպորտի անվտանգության մասին» (ՄՄ ՏԿ 002/2011) Մաքսային միության տեխնիկական կանոնակարգերի կիրառման ոլորտում, մետրոպոլիտենի շարժակազմ, որը գտնվում է «Մետրոպոլիտենի շարժակազմի անվտանգության մասին» (ԵԱՏՄ ՏԿ 052/2021) Եվրասիական տնտեսական միության տեխնիկական կանոնակարգի կիրառման ոլորտում.
երկաթուղային տրանսպորտի ենթակառուցվածքի սարքավորումներ, որոնք գտնվում են «Արագընթաց երկաթուղային տրանսպորտի անվտանգության մասին» (ՄՄ ՏԿ 002/2011), «Երկաթուղային տրանսպորտի ենթակառուցվածքի անվտանգության մասին» (ՄՄ ՏԿ 003/2011) Մաքսային միության տեխնիկական կանոնակարգերի կիրառման ոլորտում.
ատրակցիոններ, որոնք գտնվում են «Ատրակցիոնների անվտանգության մասին» Եվրասիական տնտեսական միության տեխնիկական կանոնակարգի (ԵԱՏՄ ՏԿ 038/2016) կիրառման ոլորտում.
ազգային անվտանգությունն ապահովելու համար, այդ թվում՝ պետական պաշտպանության պատվերով զինված ուժեր, այլ զորքեր, զինվորական կազմավորումներ և մարմիններ մատակարարվող, ինչպես նաև այլ զորքերի, զինվորական կազմավորումների և մարմինների զինված ուժերից արտակարգ իրավիճակների և տարերային աղետների հետևանքները վերացնելու նպատակներով օգտագործման համար փոխանցվող.
գյուղատնտեսական և անտառատնտեսական տրակտորներ և դրանց կցորդներ, որոնք գտնվում են «Գյուղատնտեսական և անտառատնտեսական տրակտորների և դրանց կցորդների անվտանգության մասին» (ՄՄ ՏԿ 031/2012) Մաքսային միության տեխնիկական կանոնակարգի կիրառման ոլորտում, բացի դրանց վրա տեղադրված մեքենաներից և (կամ) սարքավորումներից.
հորատման հարթակներ՝ բացի դրանց վրա օգտագործվող մեքենաներից և (կամ) սարքավորումներից.
հրդեհային անվտանգության ապահովման և հրդեհաշիջման միջոցներ, որոնք գտնվում են «Հրդեհային անվտանգության ապահովման և հրդեհաշիջման միջոցներին ներկայացվող պահանջների մասին» (ԵԱՏՄ ՏԿ 043/2017) Եվրասիական տնտեսական միության տեխնիկական կանոնակարգի կիրառման ոլորտում.
էլեկտրական սարքավորումներ, որոնք գտնվում են «Ցածրավոլտ սարքավորումների անվտանգության մասին» (ՄՄ ՏԿ 004/2011) Մաքսային միության տեխնիկական կանոնակարգի կիրառման ոլորտում, որոնց շահագործման ընթացքում կարող են առաջանալ էլեկտրական վտանգներ՝
կենցաղային սարքավորումներ տնային օգտագործման համար.
աուդիո- և վիդեոսարքավորումներ.
գրասենյակային տեխնիկա։
5.	Սույն Տեխնիկական կանոնակարգի գործողությունը տարածվում է Միության անդամ պետությունների արդյունաբերական անվտանգության ոլորտի օրենսդրությամբ սահմանված արտադրական վտանգավոր օբյեկտներում և (կամ) պոտենցիալ վտանգավոր օբյեկտներում կիրառվող մեքենաների եւ (կամ) սարքավորումների վրա։
6.	(կետն ուժը կորցրել է ԵՏՀԽ 13.03.26 թիվ 36)
7.	Մեքենաների եւ (կամ) սարքավորումների նույնականացման ժամանակ սահմանվում է որոշակի մեքենաների եւ (կամ) սարքավորումների համապատասխանությունը նմուշին կամ դրանց նկարագրությանը. որպես այդպիսիք կարող են օգտագործվել սույն Տեխնիկական կանոնակարգի 6-րդ հոդվածի 1-ին կետում նշված ստանդարտները, դասակարգիչները, մասնագրերն ու գծագրերը, տեխնիկական պայմանները, շահագործման փաստաթղթերը։
8.	Մեքենաների եւ (կամ) սարքավորումների որոշակի կատեգորիաների համար անվտանգության լրացուցիչ պահանջները սահմանված են թիվ 2 հավելվածի համաձայն։
(1-ին հոդվածը խմբ., փոփ. ԵՏՀԽ 13.03.26 թիվ 36) 

[bookmark: _Toc431212102]Հոդված 2. Սահմանումները
1.	Սույն Տեխնիկական կանոնակարգում կիրառվում են հետեւյալ եզրույթները եւ դրանց սահմանումները.
2.«վթար»՝ մեքենայի եւ (կամ) սարքավորման ջարդվելը կամ վնասվելը, մեքենաների եւ (կամ) սարքավորումների շահագործման ընթացքում անկառավարելի պայթյունը եւ (կամ) վտանգավոր ու վնասակար նյութերի դուրսնետումը.
«արտաճանապարհային խոշորաբեռ տրանսպորտային միջոց»՝ մեխանիկական տրանսպորտային միջոց, ըստ կառուցվածքի և նշանակության՝ առավելապես ընդհանուր օգտագործման ավտոմոբիլային ճանապարհներից դուրս մեծ եզրաչափերով և (կամ) ծանրաքաշ բեռների փոխադրման համար հատուկ նախատեսված, որի պարամետրերից մեկը գերազանցում է ընդհանուր օգտագործման ավտոմոբիլային ճանապարհներով անցնելու համար Միության անդամ պետությունների օրենսդրությամբ սահմանված թույլատրելի նորմերը, իսկ գոնե մեկ սռնուն բաժին ընկնող զանգվածը գերազանցում է 10 տոննան.
«լեռնահանքահորային սարքավորումներ»՝ որոշակի նպատակային նշանակության մեքենաների, սարքվածքների, սարքերի ամբողջություն, որոնք անհրաժեշտ են լեռնարդյունաբերության կամ տեխնոլոգիական գործընթացի համար.
«հանքարդյունաբերական մեքենաներ»՝ լեռնային ապարների քանդման, բեռնման և մատակարարման գործընթացների մեքենայացման, մարդկանց և (կամ) բեռների փոխադրման, հանքափորվածքների սպասարկման, կախովի սարքավորումների հետ աշխատանքի, ամրակապերի կառուցման գործընթացների, առաստաղները պահելու և ստորգետնյա հանքափորվածքների պայմաններում լեռնային ճնշման կառավարման համար նախատեսված մեքենաներ (բացառությամբ «Մեքենաներ և սարքավորումներ՝ հողափոր, հողաբարելավման աշխատանքների, բացահանքերի մշակման ու սպասարկման համար» խմբի մեջ մտնող ինքնագնաց մեքենաների).
«բեռնամբարձ գործողություն»՝ մեքենայի կիրառում, որը ներառում է բեռի բարձրացում, փոխադրում և իջեցում՝ նման գործողությունների համար հարմարանքների օգտագործմամբ.
«բեռնամբարձ մեքենաներ»՝ ցիկլիկ գործողության տեխնիկական սարքվածքներ, որոնց հիմնական կամ լրացուցիչ գործառույթն է բեռնակալիչ հարմարանքով պահվող բեռի բարձրացումը և տեղափոխումը.

«երկվառելիքային շարժիչ»՝ միաժամանակ դիզելային և գազակերպ վառելիքով աշխատանքի համար նախատեսված շարժիչ։ Ընդ որում՝ շարժիչի՝ մեկ տեսակի վառելիքի սպառվող քանակը մեկ այլ տեսակի նկատմամբ կարող է տատանվել՝ պայմանավորված շարժիչի աշխատանքի ռեժիմով և տեսակով.
«թույլատրելի ռիսկ»` արտադրողի տեխնիկական ու տնտեսական հնարավորություններից կախված մեքենայի եւ (կամ) սարքավորման կիրառմամբ պայմանավորված ռիսկի աստիճան, որը համապատասխանում է արտադրանքի կենսական պարբերաշրջանի բոլոր փուլերում ապահովվող անվտանգության մակարդակին.
«կենսական պարբերաշրջան»՝ մեքենայի եւ (կամ) սարքավորման նախագծման սկզբից մինչեւ օգտահանման ավարտն ընկած ժամանակահատվածը, որը ներառում է փոխկապակցված փուլերը (նախագծումը, պատրաստումը, պահպանումը, մոնտաժումը, կարգաբերումը, շահագործումը, այդ թվում՝ արդիականացումը, վերանորոգումը, տեխնիկական ու սերվիսային սպասարկումը).
«միջադեպ»՝ մեքենայի եւ (կամ) սարքավորման խափանումը, տեխնոլոգիական գործընթացի ռեժիմից շեղումը.
«կրիտիկական խափանում»՝ մեքենայի եւ (կամ) սարքավորման խափանումը, որի հնարավոր հետեւանքներից է մարդու կյանքին կամ առողջությանը, գույքին, շրջակա միջավայրին, կենդանիների եւ բույսերի կյանքին ու առողջությանը վնաս հասցնելը.
«փոքրաեզրաչափ տրակտոր»՝ մանրաուրվագծային տեղամասերում, բաժնյակներում, սանդղավանդներում, ֆերմաներում, այգիներում, զբոսայգային և կումունալ տնտեսություններում աշխատանքների կատարման համար նախատեսված՝ շարժիչի մինչև 19 կՎտ անվանական հզորությամբ գյուղատնտեսական կամ անտառտնտեսական տրակտոր.
«մեքենա»՝ մի շարք փոխկապակցված մասեր կամ հանգույցներ, որոնցից առնվազն մեկ մասը կամ մեկ հանգույցը շարժվում է համապատասխան շարժաբերերի, կառավարման շղթաների, էներգիայի աղբյուրների օգնությամբ, որոնք միացված են որոշակի կիրառման համար (օրինակ՝ նյութի մշակման, վերամշակման, տեղափոխման կամ փաթեթավորման համար).
«մեքենաներ և սարքավորումներ՝ ավիացիոն տեխնիկայի վերգետնյա սպասարկման համար»՝ թռիչքներին պատրաստվելիս և ավիացիոն տեխնիկայի պահպանվածության ժամանակ տեխնիկական սպասարկումն ապահովող տեխնիկական միջոցների ամբողջություն, այդ թվում՝ ինքնաթիռների (ուղղաթիռների) էներգամատակարարման միջոցներ, աերոդրոմային ջերմատեխնիկական միջոցներ, աերոդրոմային ամբարձիչ-փոխադրող մեքենաներ, աերոդրոմային ներմղման միջոցներ, ինքնաթիռների (ուղղաթիռների) քարշակման, պահման և կառանման միջոցներ, ինքնաթիռների (ուղղաթիռների) տեխնիկական սպասարկման ժամանակ անվտանգության տեխնիկայի միջոցներ, ինքնաթիռների (ուղղաթիռների) վառելիքով լիցքավորման միջոցներ, ինքնաթիռների (ուղղաթիռների) յուղերով և աշխատանքային հեղուկներով լիցքավորման միջոցներ, ինքնաթիռների (ուղղաթիռների) գազերով լիցքավորման հեղուկներ, ինքնաթիռների (ուղղաթիռների) քարշակներ, ինքնաթիռների (ուղղաթիռների) մաքրման և հատուկ մշակման միջոցներ, ինքնաթիռների (ուղղաթիռների) սերվիսային սպասարկման միջոցներ.
«մեքենաներ և սարքավորումներ ջերմային»՝ պինդ նյութերը և արտադրատեսակները տաքացմամբ մշակելու համար նախատեսված արդյունաբերական կայանքներ.
«արտադրություններում տեխնոլոգիական բեռների փոխադրման համար արդյունաբերական նշանակության մեքենաներ»՝ մասնագիտացված ինքնագնաց մեքենաներ 60 տոննայից ավելի ամբողջական զանգվածով, որոնք նախատեսված են վտանգավորությամբ (բարձր ջերմաստիճանով և վտանգավորության համանման տեսակներով) բնորոշվող գերծանր, խոշորաեզրաչափ երկարաչափ բեռների, շերեփներով հեղուկ բեռների փոխադրման մասով ծանր տեխնոլոգիական աշխատանքների համար.
«շարժական էներգետիկ միջոցներ»՝ տրակտորներ, ունիվերսալ էներգետիկ միջոցներ, ինքնաշարժ շասսիներ.
«նախատեսված ռեսուրս»՝ գումարային աշխատատևություն, որը լրանալուց հետո մեքենայի և (կամ) սարքավորման շահագործումը պետք է դադարեցվի՝ անկախ այն հանգամանքից, թե ինչպիսի տեխնիկական վիճակում է այն գտնվում մինչև նոր նախատեսված ռեսուրսի սահմանման կամ օգտահանման մասին որոշում կայացնելը. 
«աշխատատեւություն»՝ մեքենայի եւ (կամ) սարքավորման աշխատանքի տեւողությունը կամ ծավալը.
«ծառայության նախատեսված ժամկետ»՝ մեքենայի և (կամ) սարքավորման շահագործման օրացուցային տևողությունը, որը լրանալուց հետո դրա շահագործումը պետք է դադարեցվի՝ անկախ այն հանգամանքից, թե ինչպիսի տեխնիկական վիճակում է այն գտնվում մինչև նոր նախատեսված ժամկետի սահմանման կամ օգտահանման մասին որոշում կայացնելը.
«պահպանման նախատեսված ժամկետ»՝ մեքենայի և (կամ) սարքավորման պահպանման օրացուցային տևողությունը, որը լրանալուց հետո դրանց պահպանումը պետք է դադարեցվի՝ անկախ այն հանգամանքից, թե ինչպիսի տեխնիկական վիճակում է այն գտնվում մինչև նոր նախատեսված ժամկետի սահմանման կամ օգտահանման մասին որոշում կայացնելը. 
«մեքենայի կիրառումը՝ ըստ նշանակության»՝ մեքենայի եւ (կամ) սարքավորման օգտագործումը շահագործման փաստաթղթերում արտադրողի կողմից նշված նշանակությանը համապատասխան.
«հարստացման սարքավորումներ»՝ մեքենաների և սարքավորումների ամբողջություն, որոնք նախատեսված են պինդ օգտակար հանածոների հարստացման գործընթացների համար, բացառությամբ՝ ջարդիչների և աղացների.
«անվտանգության հիմնավորում»՝ ռիսկի վերլուծություն և (կամ) կոնստրուկտորական, շահագործման, տեխնոլոգիական փաստաթղթերից և փորձարկումների արդյունքներից վերցված՝ մեքենայի և (կամ) սարքավորման կենսական պարբերաշրջանի բոլոր փուլերում անվտանգության ապահովման համար անհրաժեշտ նվազագույն միջոցների վերաբերյալ տեղեկություններ պարունակող փաստաթուղթ կամ փաստաթղթերի լրակազմ.
«սարքավորում»՝ ինքնուրույն օգտագործվող կամ մեքենայի վրա տեղադրվող տեխնիկական սարք, որն անհրաժեշտ է դրա հիմնական և (կամ) լրացուցիչ գործառույթները կատարելու, ինչպես նաև մի քանի մեքենա մեկ համակարգում միավորելու համար. 
«խափանում»՝ մեքենայի եւ (կամ) սարքավորման աշխատունակության վիճակի խախտում՝ նախագծման, արտադրման ժամանակ կամ վերանորոգման սահմանված գործընթացը չպահպանելու, շահագործման կանոններին կամ ձեռնարկին (հրահանգին) չհետեւելու դեպքում առաջացող կոնստրուկտորական խախտումների հետեւանքով.
«կառամատուցային ավտոբուս»՝ աերոդրոմի կառամատույցով ուղևորների և նրանց ձեռնածանրոցի փոխադրման համար նախատեսված տրանսպորտային միջոց.
«սահմանային վիճակ»՝ մեքենայի եւ (կամ) սարքավորման վիճակ, երբ դրա հետագա շահագործումն անթույլատրելի է կամ աննպատակահարմար կամ դրա աշխատունակության վերականգնումն անհնար է կամ աննպատակահարմար.
«հարմարանքներ բեռնամբարձման գործողությունների համար»՝ բեռնամբարձ մեքենաների բեռնակալիչ օրգաններ, բեռնակալիչ հարմարանքներ.
«հատուկ նշանակության կցանք»՝ հետևյալ պայմաններից մեկին կամ մի քանիսին բավարարող կցանք.
կցանքը նախատեսված չէ առանց արտադրողի կողմից նախատեսված ճանապարհային երթևեկության անվտանգության ապահովման լրացուցիչ միջոցների ճանապարհային երթևեկությունում մասնակցության համար, այդ թվում՝ խոշորաբեռ (մեկ սռնուն բաժին ընկնող զանգվածը գերազանցում է 10 տոննան).
կցանքը բաղկացած է կցանքի հենասարքից և միայն որոշակի տեսակի բեռների փոխադրում ապահովող ոչ հանովի հատուկ սարքավորումներից (օրինակ՝ չորացրած խոտի և ծղոտի գլանափաթեթների և կապոցների փոխադրման համար բաց հենահարթակներ, կենդանիների, թռչնի, սիլոսային և խոտապահածոյի զանգվածի փոխադրման համար կցանքներ և այլն).
կցանքի վրա տեղակայված են որոշակի տեխնոլոգիական գործընթացների և գործողությունների կատարման համար նախատեսված բեռնման-բեռնաթափման և (կամ) հատուկ սարքավորումներ (օրինակ՝ ինքնավար կտրիչներ): Ընդ որում՝ միաժամանակ կամ լրացուցիչ կարող են կատարվել բեռների փոխադրման աշխատանքներ (օրինակ՝ պարարտանյութերի ներմուծման համար նախատեսված կցանքներ, փայտատար կցանքներ և այլն).
կցորդ-արհեստանոց է, կցորդ-տուն է կամ ըստ նշանակության՝ համանման կցորդ է։
Հատուկ նշանակության կցանքներին նույնպես դասվում են կցանքներ, որոնք բավարարում են հետևյալ պայմաններից մեկը կամ մի քանիսը. 
որոնց ուղղաձիգ բեռնվածքի մի մասը փոխանցվում է քարշակող մեքենային (հատուկ նշանակության կիսակցանքներ).
որոնց եզրաչափերը գերազանցում են Մաքսային միության «Գյուղատնտեսական և անտառատնտեսական տրակտորների և դրանց կցանքների անվտանգության մասին» տեխնիկական կանոնակարգով (ՄՄ ՏԿ 031/2012) սահմանված չափերը.
«մշակող»՝ մեքենաների եւ (կամ) սարքավորումների նոր տեսակի ստեղծման, փորձանմուշներին առնչվող տեխնիկական փաստաթղթերի մշակման եւ փորձանմուշների արտադրման գործընթացն իրականացնող իրավաբանական կամ ֆիզիկական անձ.
«համակարգի մշակող»՝ մեքենաների եւ (կամ) սարքավորումների (արտադրական պարբերաշրջանով փոխկապակցված տեխնոլոգիական գծերի) համակարգերին առնչվող նախագծային փաստաթղթերի ստեղծման գործընթացն իրականացնող իրավաբանական կամ ֆիզիկական անձ.
«ռեսուրս»՝ մեքենայի և (կամ) սարքավորման գումարային աշխատատևություն՝ շահագործման սկզբից կամ վերանորոգումից հետո վերսկսվող շահագործման սկզբից մինչև սահմանային վիճակի անցնելը.
«ինքնագնաց մեքենա»՝ տրակտոր, ինքնագնաց ճանապարհաշինարարական մեքենա, կոմունալ, գյուղատնտեսական մեքենա (բացառությամբ գյուղատնտեսական մեքենատրակտորային ագրեգատների), արտաճանապարհային ավտոմոտոտրանսպորտային միջոց, արտաճանապարհային խոշորաբեռ տրանսպորտային միջոց կամ այլ վերգետնյա անռելս մեխանիկական տրանսպորտային միջոց, որն ունի 50 խորանարդ մետրը գերազանցող ծավալով ներքին այրման շարժիչ կամ 4կՎտ առավելագույն հզորությամբ էլեկտրական շարժիչ. 
«գյուղատնտեսական մեքենատրակտորային ագրեգատ»՝ շարժունակ էներգետիկ միջոցի և գյուղատնտեսական տեխնոլոգիական գործառնությունների կատարման համար նախատեսված՝ կցվող, կիսակցվող, տեղադրվող գյուղատնտեսական մեքենայի (մեքենաների) համադրություն կազմող համալիր. 
«համակարգ»՝ այնպիսի մեքենաների եւ (կամ) սարքավորումների ամբողջություն, որոնք կոնստրուկտիվ եւ (կամ) ֆունկցիոնալ առումով միացված են իրար՝ պահանջվող գործառույթների կատարման նպատակով.
«փոխովի աշխատանքային սարքավորում»՝ ինքնագնաց մեքենայի վրա տեղադրվող սարքավորում՝ տվյալ մեքենայի հիմնական և (կամ) լրացուցիչ գործառույթները կատարելու համար. 
«ծառայության ժամկետ»՝ մեքենայի և (կամ) սարքավորման՝ շահագործման սկզբից կամ վերանորոգումից հետո վերսկսվող շահագործման սկզբից մինչև սահմանային վիճակի անցնելն օրացուցային տևողություն.
«տեխնիկական նկարագրություն»՝ համապատասխանության հավաստման նպատակով արտադրողի (արտադրողի կողմից լիազորված անձի), վաճառողի կողմից ներկայացվող՝ տեխնիկական և կառուցվածքային բնութագրեր, ինչպես նաև այլ տեղեկություններ պարունակող փաստաթուղթ, որը թույլ է տալիս նույնականացնել ինքնագնաց տրակտորը կամ հատուկ նշանակության կցանքը՝ հաշվի առնելով թիվ 4 հավելվածի պահանջները.
«տրակտոր արդյունաբերական»՝ անվավոր կամ թրթուրավոր տրակտոր, որը նախատեսված չէ բուսաբուծության և (կամ) անասնաբուծության ոլորտում տեխնոլոգիական աշխատանքների կատարման համար, ինչպես նաև անտառավերականգնման և անտառի խնամքին ուղղված տեխնոլոգիական աշխատանքների կատարման համար, նախատեսված է փոխովի աշխատանքային սարքավորման հետ ագրեգատավորման համար, բացառությամբ գյուղատնտեսական աշխատանքների.
«վտանգ»՝ մարդու կյանքին ու առողջությանը, գույքին, շրջակա միջավայրին վնաս հասցնելու հնարավոր աղբյուրը.
«վտանգավոր գոտի»՝ տարածք, որտեղ մարդու վրա ազդում են մեքենաներից կամ սարքավորումներից առաջացող վտանգները.
«ռիսկ»՝ վնաս հասցնելու հավանականության եւ այդ վնասի՝ մարդու կյանքի կամ առողջության, գույքի, շրջակա միջավայրի, կենդանիների եւ բույսերի կյանքի կամ առողջության վրա հետեւանքների համադրությունը։
«ունիվերսալ էներգետիկ միջոցներ»՝ ագրեգատավորման համակարգերով և հզորության ընտրության միջոցներով (մեխանիկական, հիդրավլիկ, էլեկտրական և այլն) սարքավորված ինքնագնաց մեքենա (ամրաշրջանակ)՝ կախովի, կիսակախովի, տեղադրվող, կցվող և կիսակցվող մեքենաների և սարքավորումների օգտագործմամբ աշխատանքների լայն սպեկտրի ապահովման համար, ընդ որում՝ շարժիչի հզորության մեծ մասը պետք է իրագործվի աշխատանքային մարմինների շարժաբերի, այլ ոչ թե քարշային ճիգի վրա, և նախատեսված չէ քարշակելու, հրելու և փոխադրելու համար։
(2-րդ հոդվածը լրաց. ԵՏՀԽ 24.11.23 թիվ 137, փոփ., լրաց., խմբ. ԵՏՀԽ 13.03.26 թիվ 36)
[bookmark: bookmark3][bookmark: _Toc431212103]Հոդված 3. Շուկայում շրջանառության կանոնները
1.	Մեքենաները եւ (կամ) սարքավորումները դրվում են շրջանառության մեջ սույն Տեխնիկական կանոնակարգին, ինչպես նաեւ Միության (Մաքսային միության)  այն մյուս տեխնիկական կանոնակարգերին համապատասխանելու դեպքում, որոնց գործողությունը տարածվում է դրանց վրա, եւ պայմանով, որ դրանք անցել են սույն Տեխնիկական կանոնակարգով, ինչպես նաեւ Միության (Մաքսային միության) այն մյուս տեխնիկական կանոնակարգերով սահմանված՝ համապատասխանության հավաստման ընթացակարգեր, որոնց գործողությունը տարածվում է դրանց վրա։
Այն մեքենաները եւ (կամ) սարքավորումները, որոնց համապատասխանությունը սույն Տեխնիկական կանոնակարգի պահանջներին հաստատված չէ, չպետք է մակնշվեն Մաքսային միության անդամ պետությունների շուկայում արտադրանքի շրջանառության միասնական նշանով, եւ չի թույլատրվում Միության մաքսային տարածքում դրանք դնել շրջանառության մեջ։
(3-րդ հոդվածը փոփ. ԵՏՀԽ 13.03.26 թիվ 36)

[bookmark: bookmark4][bookmark: _Toc431212104]Հոդված 4. Մեքենաների եւ (կամ) սարքավորումների անվտանգության ապահովումը մշակման ժամանակ
(վերնագիրը փոփ. ԵՏՀԽ 13.03.26 թիվ 36)
1.	Մեքենայի եւ (կամ) սարքավորման մշակման ժամանակ պետք է նույնականացվեն վտանգի հնարավոր տեսակները կենսական պարբերաշրջանի բոլոր փուլերում։
2.	Վտանգի նույնականացված տեսակների համար ռիսկի գնահատումն անցկացվում է հաշվարկային, փորձարարական, փորձագիտական եղանակով կամ նույնանման մեքենաների եւ (կամ) սարքավորումների շահագործման տվյալների համաձայն։ Ռիսկի գնահատման մեթոդները կարող են սահմանվել սույն Տեխնիկական կանոնակարգի 6-րդ հոդվածի 1-ին կետում նշված ստանդարտներով։
3.	Մշակման ժամանակ պետք է որոշվի ու սահմանվի մեքենայի եւ (կամ) սարքավորման համար թույլատրելի ռիսկը։ Ընդ որում, սահմանված ռիսկին համապատասխանող՝ անվտանգության մակարդակը ապահովվում է՝
-	գիտահետազոտական ու փորձարարական-կոնստրուկտորական աշխատանքների լրիվությամբ.
-	սահմանված կարգով ստուգված մեթոդիկաների վրա հիմնված անհրաժեշտ համալիր հաշվարկների ու փորձարկումների անցկացմամբ.
-	մեքենաների եւ (կամ) սարքավորումների առանձին տեսակներում կիրառվող նյութեղենի ու նյութերի ընտրությամբ՝ կախված շահագործման պարամետրերից ու պայմաններից.
-	մշակողի կողմից սահմանային վիճակների չափորոշիչների սահմանմամբ.
-	մշակողի կողմից ծառայության ժամկետի և (կամ) ռեսուրսի (Միության անդամ պետությունների արդյունաբերական անվտանգության ոլորտի օրենսդրությամբ սահմանված արտադրական վտանգավոր օբյեկտներում և (կամ) պոտենցիալ վտանգավոր օբյեկտներում կիրառման համար նախատեսված մեքենաների և (կամ) սարքավորումների համար՝ ծառայության նախատեսված ժամկետի, նախատեսված ռեսուրսի) տեխնիկական սպասարկման և (կամ) վերանորոգման պարբերականության սահմանմամբ.
-	մեքենաների եւ (կամ) սարքավորումների հնարավոր կանխատեսելի ոչ ճիշտ օգտագործման հետ կապված բոլոր վտանգների բացահայտմամբ. 
-	մեքենաների եւ (կամ) սարքավորումների օգտագործման սահմանափակմամբ։
4. Եթե գնահատված ռիսկն ավելի բարձր է, քան թույլատրելի ռիսկը, ապա այն նվազեցնելու համար պետք է փոփոխվի մեքենայի (կամ) սարքավորման նախագիծը, ընդ որում, աշխատակազմի միջնորդությունը մեքենայի (կամ) սարքավորման բոլոր աշխատանքային ռեժիմներին բացառվում է (եթե միջնորդությունը նախատեսված չէ շահագործման փաստաթղթերով):
5.	Նախագծի փոփոխման միջոցով մեքենայի եւ (կամ) սարքավորման՝ թույլատրելի ռիսկը սահմանող տեխնիկական բնութագրերին համապատասխանելու անհնարինության, ինչպես նաեւ տնտեսական աննպատակահարմարության դեպքում շահագործման փաստաթղթերում (նշվում է տվյալ մեքենայի եւ (կամ) սարքավորման կիրառման պայմանները սահմանափակող եւ անվտանգության ապահովման ուղղությամբ միջոցներ ձեռնարկելու անհրաժեշտության մասին նախազգուշացնող տեղեկատվություն։ 
6.	Մեքենաների եւ (կամ) սարքավորումների մշակման ժամանակ պետք է սահմանվեն ֆիզիկական գործոնների (աղմուկի, ենթաձայնի, օդային եւ հպումային ուլտրաձայնի, տեղային եւ ընդհանուր թրթռման, էլեկտրամագնիսական դաշտերի), ինչպես նաեւ վտանգավոր ու վնասակար նյութերի արտազատման մակարդակները։ 
7.	Մեքենայի եւ (կամ) սարքավորման մշակման ժամանակ պետք է մշակվի անվտանգության հիմնավորում։
Մեքենայի եւ (կամ) սարքավորման անվտանգության հիմնավորման բնօրինակը պահվում է մշակողի) մոտ, իսկ պատճենը՝ մեքենաների եւ (կամ) սարքավորումներն արտադրողի։
8. Մեքենայի և (կամ) սարքավորման մշակման ժամանակ պետք է մշակվեն շահագործման փաստաթղթերը, որոնք պարունակում են՝
1) տեղեկություններ մեքենաների և (կամ) սարքավորումների կոնստրուկցիայի, գործողության սկզբունքի, բնութագրերի (հատկությունների) վերաբերյալ.
2) ցուցումներ մեքենայի և (կամ) սարքավորման մոնտաժի կամ հավաքման, կարգաբերման կամ կարգավորման մասին (եթե կիրառելի է).
3) ցուցումներ մեքենայի և (կամ) սարքավորման տեխնիկական սպասարկման ու ընթացիկ վերանորոգման մասին.
4) ցուցումներ մեքենայի և (կամ) սարքավորման ըստ նշանակության օգտագործման մասին և անվտանգության ապահովմանն ուղղված միջոցներ, որոնց անհրաժեշտ է հետևել մեքենայի և (կամ) սարքավորման շահագործման մեջ դնելու և շահագործման ժամանակ. 
5) մեքենայի և (կամ) սարքավորման ծառայության ժամկետը և (կամ) ռեսուրսը (Միության անդամ պետությունների արդյունաբերական անվտանգության ոլորտի օրենսդրությամբ սահմանված արտադրական վտանգավոր օբյեկտներում և (կամ) պոտենցիալ վտանգավոր օբյեկտներում կիրառման համար նախատեսված մեքենաների և (կամ) սարքավորումների համար՝ ծառայության նշանակված ժամկետը, նշանակված ռեսուրսը).
6) կրիտիկական խափանումների ցանկը (կենցաղային կիրառման մեքենաների և սարքավորումների համար (եթե կիրառելի է)). 
7) անձնակազմի հնարավոր սխալ գործողությունների ցանկը, որոնք կարող են հանգեցնել միջադեպի կամ վթարի (եթե կիրառելի է).
8) անձնակազմի գործողությունները միջադեպի, կրիտիկական խափանման կամ վթարի դեպքում.
9) սահմանային վիճակների չափորոշիչները (եթե կիրառելի է).
10) ցուցումներ՝ շահագործումից հանելու և օգտահանման մասին (կենցաղային կիրառման մեքենաների և սարքավորումների համար (եթե կիրառելի է)).  
11) տեղեկություններ սպասարկող անձնակազմի որակավորման վերաբերյալ։ 
9.	Եթե մեքենան եւ (կամ) սարքավորումը նախատեսված են ոչ պրոֆեսիոնալ օգտագործողների կողմից շահագործման համար, ապա շահագործման փաստաթղթերում պետք է հաշվի առնվեն այդպիսի օգտագործողների գիտելիքները, կարողություններն ու փորձը։
(4-րդ հոդվածը փոփ., խմբ. ԵՏՀԽ 13.03.26 թիվ 36)

[bookmark: bookmark5][bookmark: _Toc431212105]Հոդված 5. Մեքենաների եւ (կամ) սարքավորումների անվտանգության ապահովումն արտադրության, պահպանման, տրանսպորտային փոխադրման, շահագործման եւ օգտահանման ժամանակ
1. Մեքենայի և (կամ) սարքավորման արտադրության ժամանակ պետք է ապահովվի դրանց համապատասխանությունը նախագծային (կոնստրուկտորական) փաստաթղթերի՝ անվտանգության վրա ազդող պահանջներին։
2.	(կետն ուժը կորցրել է ԵՏՀԽ 13.03.26 թիվ 36)
3.	(կետն ուժը կորցրել է ԵՏՀԽ 13.03.26 թիվ 36)
4.	Մեքենայի եւ (կամ) սարքավորման արտադրության ժամանակ պետք է ապահովվեն նախագծային (կոնստրուկտորական) փաստաթղթերով սույն Տեխնիկական կանոնակարգին համապատասխան սահմանված պահանջները՝ կիրառվող տեխնոլոգիական գործընթացների ու հսկողության համակարգի հաշվառմամբ։ Արտադրողն անցկացնում է մեքենայի եւ (կամ) սարքավորման ռիսկի գնահատում՝ մինչեւ այն շրջանառության մեջ դնելը։
5.	Մեքենայի եւ (կամ) սարքավորման արտադրության ժամանակ նախագծային (կոնստրուկտորական) փաստաթղթերից շեղումները պետք է համաձայնեցվեն մշակողի հետ։ Ըստ համաձայնեցված նախագծային (կոնստրուկտորական) փաստաթղթերի՝ արտադրված մեքենայի եւ (կամ) սարքավորման կիրառման ռիսկը չպետք է լինի ավելի բարձր, քան մշակողի կողմից սահմանված ռիսկը։
6.	Մեքենայի եւ (կամ) սարքավորման արտադրողը պետք է ապահովի մեքենայի եւ (կամ) սարքավորման շահագործման փաստաթղթերի առկայությունը։
7.	Մեքենայի եւ (կամ) սարքավորման վրա պետք է լինեն հստակ ու չջնջվող նախազգուշացնող գրություններ կամ վտանգի տեսակների մասին նշաններ։
8. Մեքենայի և (կամ) սարքավորման վրա պետք է լինի լավ տեսանելի, հստակ ու չջնջվող նույնականացնող գրություն, որը պետք է պարունակի՝
1) արտադրողի անվանումը և դրա ապրանքային նշանը (առկայության դեպքում).
2) մեքենայի և (կամ) սարքավորման անվանումը և (կամ) նշումը, այդ թվում՝ տիպը, մոդելը, առևտրային անվանումը (առկայության դեպքում), մոդիֆիկացիան (առկայության դեպքում).
3) պարամետրերը և բնութագրերը՝ անվտանգ միացման, մոնտաժման կամ շահագործման համար (եթե կիրառելի է).
4) արտադրողի կողմից սահմանված կարգով տրված՝ մեքենայի և (կամ) սարքավորման նույնականացման համարը (առկայության դեպքում), իսկ ինքնագնաց մեքենաների և հատուկ նշանակության կցանքների համար՝ ինքնագնաց մեքենայի (հատուկ նշանակության կցանքի) եզակի նույնականացման համարը, որը տրվել է սույն տեխնիկական կանոնակարգի թիվ 2 հավելվածով սահմանված պահանջներին համապատասխան.
5) արտադրման ամիսն ու տարին։
[bookmark: _Hlk238741682]9.	Եթե սույն հոդվածի 8-րդ կետում նշված տեղեկությունները հնարավոր չէ զետեղել մեքենայի եւ (կամ) սարքավորման վրա, ապա դրանք կարող են նշվել միայն տվյալ մեքենային եւ (կամ) սարքավորմանը կցվող շահագործման փաստաթղթերի մեջ։ Ընդ որում, արտադրողի անվանումը եւ (կամ) նրա ապրանքային նշանը, մեքենայի եւ (կամ) սարքավորման անվանումն ու նշումը (տիպը, մակնիշը, մոդելը (առկայության դեպքում)) պետք է զետեղվեն փաթեթվածքի վրա։
10.	Սույն հոդվածի 8-րդ կետում նշված տեղեկությունները պետք է ներառված լինեն շահագործման փաստաթղթերի մեջ։ Բացի դրանից՝ շահագործման փաստաթղթերի մեջ պետք է ներառված լինեն արտադրողի (արտադրողի կողմից լիազորված անձի), ներմուծողի անվանումն ու գտնվելու վայրը, դրանց հետ կապ հաստատելու համար անհրաժեշտ տեղեկատվություն, ինչպես նաև տեղեկություններ՝ համապատասխանության հայտարարագրի կամ համապատասխանության սերտիֆիկատի մասին (սերիական թողարկման արտադրանքի համար)։
11. Շահագործման փաստաթղթերը կազմվում են ռուսերենով և Միության անդամ պետությունների օրենսդրության պահանջների առկայության դեպքում՝ Միության այն անդամ պետության պետական լեզվով (լեզուներով), որի տարածքում իրացվում է արտադրանքը։
Մեքենայի և (կամ) սարքավորման հետ մատակարարվող շահագործման փաստաթղթերը կազմվում են թղթային կամ էլեկտրոնային կրիչների վրա՝ արտադրողի ընտրությամբ, հաշվի առնելով մեքենայի և (կամ) սարքավորման շահագործման պայմանները և սպառողի հնարավորությունը՝ էլեկտրոնային կրիչների վրա շահագործման փաստաթղթերին հասանելիության առումով։
Կենցաղային նշանակության մեքենայի և (կամ) սարքավորման, ինչպես նաև ինքնագնաց մեքենաների և հատուկ նշանակության կցորդների հետ մատակարարվող շահագործման փաստաթղթերը պետք է կազմվեն միայն թղթային կրիչներով։
Միության անդամ պետությունների արդյունաբերական անվտանգության ոլորտի օրենսդրությամբ սահմանված արտադրական վտանգավոր օբյեկտներում և (կամ) պոտենցիալ վտանգավոր օբյեկտներում կիրառման համար նախատեսված մեքենաների և (կամ) սարքավորման հետ մատակարարվող անձնագրերը պետք է կազմվեն թղթային կրիչների վրա:
12.	(կետն ուժը կորցրել է ԵՏՀԽ 13.03.26 թիվ 36)
13.	Մեքենաների եւ (կամ) սարքավորումների, դրանց հանգույցների ու մասերի տրանսպորտային փոխադրումն ու պահպանումը պետք է իրականացվեն՝ հաշվի առնելով նախագծային (կոնստրուկտորական) ու շահագործման փաստաթղթերով նախատեսված անվտանգության պահանջները։
14.	Մեքենայի եւ (կամ) սարքավորման տեխնիկական սպասարկման, վերանորոգման ու ստուգումների անցկացման ժամանակ շահագործման փաստաթղթերով, տեխնիկական սպասարկման կամ վերանորոգման անցկացման ծրագրով սահմանված պահանջները պետք է պահպանվեն այդ աշխատանքների կատարման ամբողջ ժամկետի ընթացքում։
15. Մեքենայի և (կամ) սարքավորման կոնստրուկցիայի՝ շահագործման ժամանակ առաջացող փոփոխությունները պետք է կատարվեն հաշվի առնելով շահագործման փաստաթղթերով նախատեսված անվտանգության պահանջները, կամ հաշվի առնելով սույն տեխնիկական կանոնակարգի թիվ 2 հավելվածով սահմանված պահանջները։
16.	(կետն ուժը կորցրել է ԵՏՀԽ 13.03.26 թիվ 36)
17.	(կետն ուժը կորցրել է ԵՏՀԽ 13.03.26 թիվ 36)
18.	Շահագործման փաստաթղթերում (հրահանգում) պետք է սահմանվեն առաջարկություններ մեքենայի եւ (կամ) սարքավորման անվտանգ օգտահանման համար։
19.	Մեքենայի և (կամ) սարքավորման նախագծման ժամանակ շահագործման ձեռնարկով (հրահանգով) պետք է սահմանվեն միջոցներ՝ մեքենայի և (կամ) սարքավորման ոչ ըստ նշանակության օգտագործումը կանխելու ուղղությամբ։
(5-րդ հոդվածը փոփ., խմբ., լրաց. ԵՏՀԽ 13.03.26 թիվ 36)
[bookmark: bookmark6][bookmark: _Toc431212106]Հոդված 6. Անվտանգության պահանջներին համապատասխանության ապահովումը
1. Սույն տեխնիկական կանոնակարգի պահանջներին մեքենաների և (կամ) սարքավորումների համապատասխանությունն ապահովվում է կա՛մ անմիջականորեն դրա պահանջների կատարման եղանակով, կա՛մ միջազգային և տարածաշրջանային (միջպետական) ստանդարտների, իսկ դրանց բացակայության դեպքում՝ ազգային (պետական) ստանդարտների ցանկում ներառված ստանդարտների պահանջների կատարման ճանապարհով, որոնց կամավոր հիմունքով կիրառման արդյունքում ապահովվում է սույն տեխնիկական կանոնակարգի պահանջների պահպանումը (այսուհետ՝ կամավոր հիմունքով կիրառվող ստանդարտների ցանկ):
2. Մեքենաների և (կամ) սարքավորումների հետազոտությունների (փորձարկումների) և չափումների մեթոդները սահմանվում են միջազգային ու տարածաշրջանային (միջպետական) ստանդարտների, իսկ դրանց բացակայության դեպքում՝ հետազոտությունների (փորձարկումների) և չափումների կանոններ և մեթոդներ, այդ թվում՝ սույն տեխնիկական կանոնակարգի պահանջների կիրառման և կատարման և տեխնիկական կանոնակարգման օբյեկտների համապատասխանության գնահատման իրականացման համար անհրաժեշտ՝ նմուշառման կանոններ պարունակող ազգային (պետական) ստանդարտների ցանկում, ինչպես նաև հետազոտությունների (փորձարկումների) և չափումների մեթոդիկաներում ընդգրկված ստանդարտներով (այսուհետ՝ կանոններ և մեթոդներ պարունակող ստանդարտների ցանկ):
Կամավոր հիմունքով կիրառվող ստանդարտների ցանկում ընդգրկված ստանդարտների պահանջների կամավոր հիմունքով կատարումը վկայում է սույն տեխնիկական կանոնակարգի անվտանգության պահանջներին մեքենաների և (կամ) սարքավորումների համապատասխանության մասին: 
(6-րդ հոդվածը խմբ. ԵՏՀԽ 13.03.26 թիվ 36)
[bookmark: _Toc431212107]Հոդված 7. Համապատասխանության գնահատումը
1.	Միության միասնական մաքսային տարածքում շրջանառության մեջ դրվող մեքենաները եւ (կամ) սարքավորումները ենթակա են սույն Տեխնիկական կանոնակարգի պահանջների համապատասխանության գնահատման։
Սույն Տեխնիկական կանոնակարգի պահանջներին համապատասխանության գնահատումն անցկացվում է համապատասխանության հավաստման եւ պետական հսկողության (վերահսկողության) ձեւով։
Շահագործման մեջ դրված կամ արտադրողների սեփական կարիքների համար արտադրված մեքենաները եւ (կամ) սարքավորումները, ինչպես նաեւ մեքենաների եւ (կամ) սարքավորումների վերանորոգման (տեխնիկական սպասարկման) համար օգտագործվող կոմպլեկտավորող արտադրատեսակներն ու պահեստամասերը ենթակա չեն սույն Տեխնիկական կանոնակարգի պահանջներին համապատասխանության հավաստման։
(7-րդ հոդվածը փոփ. ԵՏՀԽ 13.03.26 թիվ 36)
[bookmark: bookmark7][bookmark: _Toc431212108]Հոդված 8. Համապատասխանության հավաստումը
1.	Մեքենաների եւ (կամ) սարքավորումների համապատասխանության հավաստումն իրականացվում է՝ Միության հանձնաժողովի կողմից հաստատված միասնականացված ընթացակարգերին համապատասխան։
2.	Սույն Տեխնիկական կանոնակարգին մեքենաների եւ (կամ) սարքավորումների համապատասխանության հավաստումն իրականացվում է՝ 
Միության սերտիֆիկացման մարմինների եւ փորձարկման լաբորատորիաների (կենտրոնների) միասնական ռեեստրում ներառված՝ հավատարմագրված սերտիֆիկացման (համապատասխանության գնահատման (հավաստման)) մարմնի կողմից սերտիֆիկացման ձեւով.
սեփական ապացույցների եւ (կամ) Միության սերտիֆիկացման մարմինների ու հավատարմագրված փորձարկման լաբորատորիաների (կենտրոնների) (այսուհետ՝ հավատարմագրված փորձարկման լաբորատորիա (կենտրոն)) միասնական ռեեստրում ընդգրկված սերտիֆիկացման մարմնի կամ հավատարմագրված փորձարկման լաբորատորիայի (կենտրոնի) մասնակցությամբ ձեռք բերված ապացույցների հիման վրա համապատասխանության հայտարարագրման ձեւով։
3.	Սերտիֆիկացումն անցկացվում է Տեխնիկական կարգավորման օբյեկտների ցանկում ներառված այն մեքենաների եւ (կամ) սարքավորումների դեպքում, որոնք ենթակա են «Մեքենաների ու սարքավորումների անվտանգության մասին» Միության տեխնիկական կանոնակարգի պահանջներին համապատասխանության հավաստման՝ թիվ 3 հավելվածում նշված սերտիֆիկացման ձեւով։ 
4.	Համապատասխանության հայտարարագրումն անցկացվում է հայտատուի կողմից Տեխնիկական կարգավորման օբյեկտների ցանկում ներառված այն մեքենաների եւ (կամ) սարքավորումների դեպքում, որոնք ենթակա են «Մեքենաների ու սարքավորումների անվտանգության մասին» Միության տեխնիկական կանոնակարգի պահանջներին համապատասխանության հավաստման, թիվ 3 հավելվածում նշված համապատասխանության հայտարարագրման ձեւով։
5.	Հայտատուի որոշմամբ, ինչպես նաեւ հայտատուի մոտ սույն Տեխնիկական կանոնակարգի պահանջներին համապատասխանության հավաստման սեփական ապացույցների բացակայության կամ ոչ բավարար քանակությամբ առկայության դեպքում սույն հոդվածի 4-րդ կետի 1-ին պարբերությունում նշված Ցանկում ներառված մեքենաների եւ (կամ) սարքավորումների համապատասխանության հայտարարագրման փոխարեն կարող է անցկացվել սերտիֆիկացում՝ ըստ սույն Տեխնիկական կանոնակարգով նախատեսված՝ մեքենաների եւ (կամ) սարքավորումների համապատասխանության հավաստագրման սխեմաներին համարժեք սխեմաների։
 Անդամ պետության տարածքում գրանցված արտադրողի որոշմամբ, սույն հոդվածի 3-րդ կետում նշված ցանկում ընդգրկված ինքնագնաց մեքենայի և հատուկ նշանակության կցորդի նկատմամբ, որոնց սույն տեխնիկական կանոնակարգի պահանջներին համապատասխանության գնահատումը կատարվում է առաջին անգամ, համապատասխանության գնահատումը կարող է իրականացվել մեկ անգամ՝ համապատասխանության հայտարարագրման ձևով, 100 միավորից ոչ ավել քանակությամբ այդ ինքնագնաց մեքենաների և հատուկ նշանակության կցորդների խմբաքանակի համար ձևակերպելով համապատասխանության հայտարարագիր՝ ըստ 2ե սխեմայի։ Այդ հայտարարագրի հավելվածում նշվում են սույն տեխնիկական կանոնակարգի թիվ 4 հավելվածում ներկայացված տեղեկությունները։
6.	Համապատասխանության հայտարարագիրը կամ համապատասխանության սերտիֆիկատը սույն Տեխնիկական կանոնակարգի պահանջներին մեքենայի եւ (կամ) սարքավորման համապատասխանությունը հավաստող միակ փաստաթուղթն է։
7.	Համապատասխանության հայտարարագիրը եւ համապատասխանության սերտիֆիկատն ունեն հավասար իրավաբանական ուժ ու Միության մաքսային տարածքում գործում են այն մեքենաների եւ (կամ) սարքավորումների առնչությամբ, որոնք Միության մաքսային տարածքում շրջանառության մեջ դրվում են համապատասխանության հայտարարագրի կամ համապատասխանության սերտիֆիկատի գործողության ժամանակ, եւ կիրառելի են յուրաքանչյուր միավորի (մեքենայի եւ (կամ) սարքավորման) նկատմամբ՝ դրա ծառայության ժամկետի ընթացքում:
8.	Համապատասխանության հայտարարագրի կամ համապատասխանության սերտիֆիկատի վերաբերյալ տեղեկությունները պետք է նշվեն մեքենայի եւ (կամ) սարքավորման անձնագրում։
9.	Համապատասխանության հավաստում անցկացնելիս ստուգվում է մեքենաների եւ (կամ) սարքավորումների համապատասխանությունը սույն Տեխնիկական կանոնակարգի պահանջներին, որոնք առաջադրվել են անմիջականորեն կամ սահմանվել են սույն Տեխնիկական կանոնակարգի 6-րդ հոդվածում նշված ստանդարտներում։
10.	Մեքենաների եւ (կամ) սարքավորումների համապատասխանության հավաստում անցկացնելիս հայտատուն կազմում է սույն Տեխնիկական կանոնակարգի պահանջներին համապատասխանությունը հավաստող՝ մեքենայի եւ (կամ) սարքավորման վերաբերյալ փաստաթղթերի լրակազմ, որը ներառում է՝
անվտանգության հիմնավորումը.
տեխնիկական պայմանները (առկայության դեպքում).
շահագործման փաստաթղթերը.
6-րդ հոդվածում նշված այն ստանդարտների ցանկը, որոնց պահանջներին պետք է համապատասխանեն տվյալ մեքենաները եւ (կամ) սարքավորումները (արտադրողի կողմից դրանց կիրառման դեպքում).
պայմանագիրը (մատակարարման պայմանագիրը)՝ (խմբաքանակի, միավոր արտադրատեսակի համար) կամ ապրանքաուղեկից փաստաթղթերը՝ (խմբաքանակի, միավոր արտադրատեսակի համար).
արտադրողի կառավարման համակարգի սերտիֆիկատը (առկայության դեպքում).
անցկացված հետազոտությունների վերաբերյալ տեղեկություններ (առկայության դեպքում).
արտադրողի, վաճառողի, օտարերկրյա արտադրողի գործառույթներն իրականացնող անձի եւ (կամ) փորձարկման լաբորատորիաների (կենտրոնների) կողմից անցկացված՝ մեքենաների եւ (կամ) սարքավորումների փորձարկումների արձանագրությունները (առկայության դեպքում).
նյութերի ու կոմպլեկտավորող արտադրատեսակների համապատասխանության սերտիֆիկատները կամ դրանց փորձարկումների արձանագրությունները (առկայության դեպքում).
տվյալ մեքենաների եւ (կամ) սարքավորումների համապատասխանության սերտիֆիկատները՝ տրված օտարերկրյա սերտիֆիկացման մարմինների կողմից (առկայության դեպքում).
տեխնիկական նկարագրությունը (ինքնագնաց մեքենաների և հատուկ նշանակության կցորդների համար).
այլ փաստաթղթեր, որոնք ուղղակիորեն կամ անուղղակիորեն հավաստում են սույն Տեխնիկական կանոնակարգի անվտանգության պահանջներին մեքենաների եւ (կամ) սարքավորումների համապատասխանության մասին (առկայության դեպքում)։
(8-րդ հոդվածը փոփ., լրաց. ԵՏՀԽ 13.03.26 թիվ 36)
[bookmark: bookmark8][bookmark: _Toc431212109]Հոդված 9. Մեքենաների եւ (կամ) սարքավորումների հայտարարագրման կարգը
Մեքենաների եւ (կամ) սարքավորումների համապատասխանության հայտարարագրումն իրականացվում է ըստ հետեւյալ սխեմաների՝
1հ սխեման սերիական թողարկման մեքենաների եւ (կամ) սարքավորումների համար ներառում է հետեւյալ գործողությունները՝
հայտատուն կազմում է 8-րդ հոդվածի 10-րդ կետում նշված փաստաթղթերի լրակազմ, իրականացնում է արտադրական հսկողություն եւ ձեռնարկում է բոլոր անհրաժեշտ միջոցները, որպեսզի արտադրական գործընթացի ժամանակ ապահովվի մեքենաների եւ (կամ) սարքավորումների համապատասխանությունը սույն Տեխնիկական կանոնակարգի պահանջներին. անցկացնում է նմուշների փորձարկումներ փորձարկման լաբորատորիայում կամ հավատարմագրված փորձարկման լաբորատորիայում (կենտրոնում), ընդունում ու գրանցում է համապատասխանության հայտարարագիրը։
2հ սխեման մեքենաների եւ (կամ) սարքավորումների խմբաքանակի (միավոր արտադրատեսակի) համար ներառում է հետեւյալ գործողությունները՝
հայտատուն կազմում է 8-րդ հոդվածի 10-րդ կետում նշված փաստաթղթերի լրակազմ, անցկացնում է նմուշների փորձարկումներ փորձարկման լաբորատորիայում կամ հավատարմագրված փորձարկման լաբորատորիայում (կենտրոնում), ընդունում եւ գրանցում է համապատասխանության հայտարարագիրը։
3հ սխեման սերիական թողարկման մեքենաների եւ (կամ) սարքավորումների համար ներառում է հետեւյալ գործողությունները՝
հայտատուն կազմում է 8-րդ հոդվածի 10-րդ կետում նշված փաստաթղթերի լրակազմ, իրականացնում է արտադրական հսկողություն եւ ձեռնարկում է բոլոր անհրաժեշտ միջոցները, որպեսզի արտադրական գործընթացի ժամանակ ապահովվի մեքենաների եւ (կամ) սարքավորումների համապատասխանությունը սույն Տեխնիկական կանոնակարգի պահանջներին, անցկացնում է նմուշների փորձարկումներ հավատարմագրված փորձարկման լաբորատորիայում (կենտրոնում), ընդունում եւ գրանցում է համապատասխանության հայտարարագիրը։
4հ սխեման մեքենաների եւ (կամ) սարքավորումների խմբաքանակի (միավոր արտադրատեսակի) համար ներառում է հետեւյալ գործողությունները՝
հայտատուն կազմում է 8-րդ հոդվածի 10-րդ կետում նշված փաստաթղթերի լրակազմ, անցկացնում է նմուշների փորձարկումներ հավատարմագրված փորձարկման լաբորատորիայում (կենտրոնում), ընդունում եւ գրանցում է համապատասխանության հայտարարագիրը։
5հ սխեման օգտագործվում է այն մեքենաների եւ (կամ) սարքավորումների համար՝
որոնք նախատեսված են Միության անդամ պետությունների արդյունաբերական անվտանգության ոլորտի օրենսդրությամբ սահմանված արտադրական վտանգավոր օբյեկտներում և (կամ) պոտենցիալ վտանգավոր օբյեկտներում կիրառման համար. 
մինչեւ շահագործման վայրում դրանց տեղադրումն ամբողջ ծավալով փորձարկումներ անցկացնելու անհնարինության դեպքում. 
երբ հայտատուն համապատասխանության հավաստման ժամանակ չի կիրառում սույն Տեխնիկական կանոնակարգի 6-րդ հոդվածի 1-ին կետում նշված ստանդարտները, այդ թվում՝ նորարարական արտադրանքի դեպքում։
Ներառում է հետեւյալ գործողությունները.
հայտատուն կազմում է 8-րդ հոդվածի 10-րդ կետում նշված փաստաթղթերի լրակազմ, իրականացնում է արտադրական հսկողություն եւ ձեռնարկում է բոլոր անհրաժեշտ միջոցները, որպեսզի արտադրական գործընթացի ժամանակ ապահովվի մեքենաների եւ (կամ) սարքավորումների համապատասխանությունը սույն Տեխնիկական կանոնակարգի պահանջներին, եւ սերտիֆիկացման մարմին է ուղարկում տիպի հետազոտում անցկացնելու հայտը.
սերտիֆիկացման մարմինն անցկացնում է տիպի հետազոտություն՝ հաշվի առնելով հայտատուից ստացված փաստաթղթերը։ Եթե հայտատուն չի կիրառել սույն Տեխնիկական կանոնակարգի 6-րդ հոդվածի 1-ին կետում նշված ստանդարտները, ապա սերտիֆիկացման մարմինը գնահատում է նշված ստանդարտների պահանջները ներկայացված պահանջներով փոխարինելու հնարավորությունը։ Տիպի հետազոտությունը, կախված հայտատուի կողմից ներկայացված փաստաթղթերից, անցկացվում է հետեւյալ եղանակներից մեկով՝
նմուշի հետազոտությունը որպես հետագայում արտադրվող բոլոր մեքենաների եւ (կամ) սարքավորումների ներկայացուցիչ.
ներկայացված փաստաթղթերի ուսումնասիրումը, մեքենաների եւ (կամ) սարքավորումների նմուշի կամ բնորոշ (կրիտիկական) բաղկացուցիչ մասերի փորձարկումը.
տիպի անցկացված հետազոտությունների դրական արդյունքների դեպքում սերտիֆիկացման մարմինը ձեւակերպում է Հանձնաժողովի որոշմամբ հաստատված միասնական ձեւով տիպի սերտիֆիկատը եւ այն հանձնում է հայտատուին։ Տիպի սերտիֆիկատը համապատասխանության հայտարարագրի անբաժանելի մասն է, իսկ դրանում պարունակվող՝ մեքենային եւ (կամ) սարքավորմանը ներկայացվող պահանջները, որոնք համարվում են սույն Տեխնիկական կանոնակարգի պահանջներին դրա համապատասխանության բավարար ապացույց, օգտագործվում են սույն Տեխնիկական կանոնակարգին համապատասխանության մասով պետական հսկողության (վերահսկողության) մարմինների կողմից անցկացվող ստուգումների ժամանակ։ 
Հայտատուն ընդունում եւ ստորագրում է համապատասխանության հայտարարագիրը։
6հ սխեման սերիական թողարկման մեքենաների եւ (կամ) սարքավորումների համար, արտադրողի մոտ կառավարման սերտիֆիկացված համակարգի առկայության դեպքում, ներառում է հետեւյալ գործողությունները՝
հայտատուն կազմում է 8-րդ հոդվածի 10-րդ կետում նշված փաստաթղթերի լրակազմ, որը պարունակում է Միության սերտիֆիկացման մարմինների ու փորձարկման լաբորատորիաների (կենտրոնների) միասնական ռեեստրում ներառված՝ կառավարման համակարգերի սերտիֆիկացման մարմնի կողմից տրված կառավարման համակարգի սերտիֆիկատը (համապատասխանության սերտիֆիկատի պատճենը), իրականացնում է արտադրական հսկողություն եւ ձեռնարկում է բոլոր անհրաժեշտ միջոցները, որպեսզի արտադրական գործընթացի ժամանակ ապահովվի մեքենաների եւ (կամ) սարքավորումների համապատասխանությունը սույն Տեխնիկական կանոնակարգի պահանջներին, անցկացնում է նմուշների փորձարկումներ հավատարմագրված փորձարկման լաբորատորիայում (կենտրոնում), ընդունում եւ գրանցում է համապատասխանության հայտարարագիրը։
Ըստ 1հ, 3հ, 5հ, 6հ սխեմաների համապատասխանությունը հայտարարագրելիս հայտատու կարող է լինել Միության անդամ պետության օրենսդրությանը համապատասխան դրա տարածքում գրանցված իրավաբանական կամ ֆիզիկական անձը, որը հանդես է գալիս որպես անհատ ձեռնարկատեր կամ արտադրող կամ օտարերկրյա արտադրողի հետ ունեցած պայմանագրի հիման վրա վերջինիս՝ Միության տեխնիկական կանոնակարգերի պահանջներին մատակարարվող արտադրանքի համապատասխանության եւ Միության տեխնիկական կանոնակարգերի պահանջներին մատակարարվող արտադրանքի անհամապատասխանության դեպքում պատասխանատվության մասով գործառույթներն իրականացնող անձ (օտարերկրյա արտադրողի գործառույթներն իրականացնող անձ)։
Ըստ 2հ, 4հ սխեմաների համապատասխանությունը հայտարարագրելիս հայտատու կարող է լինել Միության անդամ պետության օրենսդրությանը համապատասխան դրա տարածքում գրանցված իրավաբանական կամ ֆիզիկական անձը, որը հանդես է գալիս որպես անհատ ձեռնարկատեր կամ արտադրող, վաճառող կամ օտարերկրյա արտադրողի հետ ունեցած պայմանագրի հիման վրա վերջինիս՝ Միության տեխնիկական կանոնակարգերի պահանջներին մատակարարվող արտադրանքի համապատասխանության եւ Միության տեխնիկական կանոնակարգերի պահանջներին մատակարարվող արտադրանքի անհամապատասխանության դեպքում պատասխանատվության մասով գործառույթներն իրականացնող անձ (օտարերկրյա արտադրողի գործառույթներն իրականացնող անձ)։
(9-րդ հոդվածը փոփ., խմբ. ԵՏՀԽ 13.03.26 թիվ 36)
[bookmark: bookmark9][bookmark: _Toc431212110]Հոդված 10. Համապատասխանության հայտարարագրի ընդունման համար հիմք հանդիսացող ապացուցողական նյութերի կազմը
1.	Որպես սեփական ապացույցների հիման վրա համապատասխանության հայտարարագրի ընդունման համար հիմք հանդիսացող ապացուցողական նյութեր օգտագործվում են սույն Տեխնիկական կանոնակարգի 8-րդ հոդվածի 10-րդ կետում նշված փաստաթղթերը, ինչպես նաեւ սույն Տեխնիկական կանոնակարգի 6-րդ հոդվածում նշված ստանդարտները։
2.	Որպես նշված փաստաթղթերի կիրառման պայմաններ կարող են դիտարկվել՝
1)	փորձարկումների արձանագրությունների համար՝
փորձարկումների արձանագրություններում այն ցուցանիշների նշանակության առկայությունը, որոնք հավաստում են հայտագրված որոշակի արտադրանքի նկատմամբ կիրառվող սույն Տեխնիկական կանոնակարգում սահմանված բոլոր պահանջներին համապատասխանությունը.
փորձարկումների արձանագրությունների կիրառումը հայտագրված մեքենաների եւ (կամ) սարքավորումների նկատմամբ.
2)	համապատասխանության սերտիֆիկատները, համապատասխանության հայտարարագրերը կամ հումքի, նյութերի, կոմպլեկտավորող արտադրատեսակների փորձարկումների արձանագրությունները, եթե դրանցով որոշվում է համապատասխանության հավաստման ենթակա վերջնական արտադրատեսակի անվտանգությունը. 
3)	արտադրության որակի կառավարման համակարգի սերտիֆիկատները, եթե դրանք տարածվում են հայտագրված մեքենաների եւ (կամ) սարքավորումների արտադրության վրա.
4)	այլ փաստաթղթեր, որոնք ուղղակիորեն կամ անուղղակիորեն հավաստում են մեքենաների եւ (կամ) սարքավորումների համապատասխանությունը սահմանված պահանջներին, հայտագրված մեքենաների եւ (կամ) սարքավորումների համապատասխանության սերտիֆիկատները, որոնք տրամադրվել են կամավոր սերտիֆիկացման դեպքում (պայմանով, որ կամավոր սերտիֆիկացման ժամանակ հաստատվել են բոլոր անհրաժեշտ պահանջները)։
3.	Համապատասխանության հայտարարագիրը ձեւակերպվում է Միության հանձնաժողովի որոշմամբ հաստատված միասնական ձեւին համապատասխան։
Համապատասխանության հայտարարագիրը ենթակա է գրանցման՝ Միության հանձնաժողովի կողմից հաստատված կարգին համապատասխան։ Համապատասխանության հայտարարագրի գործողությունն սկսվում է դրա գրանցման օրվանից։ Համապատասխանության հայտարարագրի գործողության ժամկետը կազմում է 5 տարուց ոչ ավելի:
4.	Հայտատուն պարտավոր է համապատասխանության հայտարարագիրը եւ ապացուցողական նյութերը պահպանել համապատասխանության հայտարարագրի գործողության ժամկետը լրանալու պահից՝ տասը տարվա ընթացքում:
Համապատասխանությունը հավաստող փաստաթղթերի լրակազմը պետք է ներկայացվի պետական հսկողության (վերահսկողության) մարմիններ՝ նրանց պահանջով։
(10-րդ հոդվածը փոփ. ԵՏՀԽ 13.03.26 թիվ 36)
[bookmark: bookmark10][bookmark: _Toc431212111]Հոդված 11. Մեքենաների եւ (կամ) սարքավորումների սերտիֆիկացում անցկացնելու կարգը։
1.	Մեքենաների եւ (կամ) սարքավորումների սերտիֆիկացումն իրականացվում է ըստ հետեւյալ սխեմաների՝
1ս սխեման սերիական թողարկման մեքենաների եւ (կամ) սարքավորումների համար ներառում է հետեւյալ գործողությունները՝
հայտատուն կազմում է 8-րդ հոդվածի 10-րդ կետում նշված փաստաթղթերի լրակազմ եւ սերտիֆիկացման հայտը ներկայացնում է սերտիֆիկացման մարմին.
սերտիֆիկացման մարմինը փորձարկումների անցկացման համար հայտատուի մոտ անցկացնում է նմուշառում.
Միության սերտիֆիկացման մարմինների եւ փորձարկման լաբորատորիաների (կենտրոնների) միասնական ռեեստրում ներառված հավատարմագրված փորձարկման լաբորատորիան (կենտրոնը) (այսուհետ՝ հավատարմագրված փորձարկման լաբորատորիա (կենտրոն)) անցկացնում է մեքենաների եւ (կամ) սարքավորումների նմուշների փորձարկումներ.
սերտիֆիկացման մարմինն անցկացնում է արտադրողի արտադրության վիճակի եւ մեքենաների եւ (կամ) սարքավորումների նմուշների փորձարկումների արդյունքների վերլուծություն եւ դրական արդյունքների դեպքում հայտատուին տալիս է համապատասխանության սերտիֆիկատ (ինքնագնաց մեքենաների և հատուկ նշանակության կցորդների դեպքում՝ համապատասխանության սերտիֆիկատին կից հավելվածով, որում նշվում են սույն տեխնիկական կանոնակարգի թիվ 4 հավելվածում ներկայացված տեղեկությունները).
սերտիֆիկացման մարմինն անցկացնում է տեսչական հսկողություն սերտիֆիկացված մեքենաների և (կամ) սարքավորումների նկատմամբ՝ հավատարմագրված փորձարկման լաբորատորիայում նմուշների փորձարկումներ և (կամ) արտադրության վիճակի վերլուծություն անցկացնելու միջոցով: Սերտիֆիկացված ինքնագնաց մեքենաների կամ հատուկ նշանակության կցորդների տեսչական հսկողությունն իրականացվում է երկու տարին մեկ անգամ։
3ս սխեման մեքենաների եւ (կամ) սարքավորումների խմբաքանակի (միավոր արտադրատեսակի) համար ներառում է հետեւյալ գործողությունները՝
հայտատուն կազմում է 8-րդ հոդվածի 10-րդ կետում նշված փաստաթղթերի լրակազմ եւ սերտիֆիկացման հայտը ներկայացնում է սերտիֆիկացման մարմին.
սերտիֆիկացման մարմինը կամ հավատարմագրված փորձարկման լաբորատորիան (կենտրոնը) փորձարկումների անցկացման համար հայտատուի մոտ անցկացնում է նմուշառում.
հավատարմագրված փորձարկման լաբորատորիան (կենտրոնը) անցկացնում է մեքենաների եւ (կամ) սարքավորումների նմուշների փորձարկումներ.
սերտիֆիկացման մարմինն անցկացնում է մեքենաների եւ (կամ) սարքավորումների նմուշների փորձարկումների արդյունքների վերլուծություն եւ դրական արդյունքների դեպքում հայտատուին տալիս է համապատասխանության սերտիֆիկատ (ինքնագնաց մեքենաների և հատուկ նշանակության կցորդների դեպքում՝ համապատասխանության սերտիֆիկատին կից հավելվածով, որում նշվում են սույն տեխնիկական կանոնակարգի թիվ 4 հավելվածում ներկայացված տեղեկությունները).
[bookmark: _Hlk238731850]9ս սխեման Միության մաքսային տարածքում ձեռնարկությունների սարքավորման համար նախատեսված՝ սահմանափակ ծավալով մեքենաների (բացառությամբ ինքնագնաց մեքենաների և հատուկ նշանակության կցորդների) եւ (կամ) սարքավորումների խմբաքանակի համար ներառում է հետեւյալ գործողությունները.
հայտատուն կազմում է 8-րդ հոդվածի 10-րդ կետում նշված փաստաթղթերի լրակազմ եւ սերտիֆիկացման հայտը ներկայացնում է սերտիֆիկացման մարմին.
սերտիֆիկացման մարմինն անցկացնում է հայտատուի կողմից ներկայացված փաստաթղթերի լրակազմի վերլուծություն եւ դրական արդյունքների դեպքում հայտատուին տալիս է համապատասխանության սերտիֆիկատ.
Ըստ 1ս, 9ս սխեմաների համապատասխանությունը հայտարարագրելիս հայտատու կարող է լինել Միության անդամ պետության օրենսդրությանը համապատասխան դրա տարածքում գրանցված իրավաբանական կամ ֆիզիկական անձը, որը հանդես է գալիս որպես անհատ ձեռնարկատեր կամ արտադրող կամ օտարերկրյա արտադրողի հետ ունեցած պայմանագրի հիման վրա վերջինիս՝ Միության տեխնիկական կանոնակարգերի պահանջներին մատակարարվող արտադրանքի համապատասխանության եւ Միության տեխնիկական կանոնակարգերի պահանջներին մատակարարվող արտադրանքի անհամապատասխանության դեպքում պատասխանատվության մասով գործառույթներն իրականացնող անձ (օտարերկրյա արտադրողի գործառույթներն իրականացնող անձ)։
Ըստ 3ս սխեմայի համապատասխանությունը հայտարարագրելիս հայտատու կարող է լինել Միության անդամ պետության օրենսդրությանը համապատասխան դրա տարածքում գրանցված իրավաբանական կամ ֆիզիկական անձը, որը հանդես է գալիս որպես անհատ ձեռնարկատեր կամ արտադրող, վաճառող կամ օտարերկրյա արտադրողի հետ ունեցած պայմանագրի հիման վրա վերջինիս՝ Միության տեխնիկական կանոնակարգերի պահանջներին մատակարարվող արտադրանքի համապատասխանության եւ Միության տեխնիկական կանոնակարգերի պահանջներին մատակարարվող արտադրանքի անհամապատասխանության դեպքում պատասխանատվության մասով գործառույթներն իրականացնող անձ (օտարերկրյա արտադրողի գործառույթներն իրականացնող անձ)։
2.	Հայտատուն Միության հանձնաժողովի կողմից հաստատվող սերտիֆիկացման ձեւով կազմված սերտիֆիկացման հայտով կարող է դիմել Միության «Մեքենաների եւ սարքավորումների անվտանգության մասին» տեխնիկական կանոնակարգի պահանջներին համապատասխանության հավաստման ենթակա Մեքենաների եւ (կամ) սարքավորումների ցանկում ներառված մեքենաների եւ (կամ) սարքավորումների հավատարմագրման ոլորտում ցանկացած սերտիֆիկացման մարմին։
Սերտիֆիկացում անցկացնելու հայտը ձեւակերպվում է հայտատուի կողմից եւ պետք է պարունակի՝
հայտատուի անվանումը եւ գտնվելու վայրը.
արտադրողի անվանումը եւ գտնվելու վայրը.
տեղեկություններ մեքենայի եւ (կամ) սարքավորման (դրա բաղադրության) վերաբերյալ եւ դրա նույնականացնող հատկանիշները (անվանումը, ծածկագիրը՝ ըստ Միության արտաքին տնտեսական գործունեության դասակարգչի, այն փաստաթուղթը, որի համաձայն պատրաստված է մեքենան եւ (կամ) սարքավորումը (միջպետական կամ ազգային ստանդարտ, տեխնիկական պայմաններ եւ այլն)), թողարկման ձեւը՝ սերիական արտադրություն կամ խմբաքանակ, պայմանագրի վավերապայմանները եւ այլն).
սույն Տեխնիկական կանոնակարգի 6-րդ հոդվածի 1-ին կետում նշված՝ օգտագործվող ստանդարտը (ստանդարտները). 
սերտիֆիկացման սխեման:
3.	Սերտիֆիկացման մարմինն ուսումնասիրում է հայտը եւ ընդունում է որոշում սերտիֆիկացում անցկացնելու հնարավորության վերաբերյալ։
Դրական որոշման դեպքում սերտիֆիկացման մարմինը սերտիֆիկացմանն առնչվող աշխատանքների կատարման վերաբերյալ պայմանագիր է կնքում հայտատուի հետ:
Սերտիֆիկացման մարմինն աշխատանքները կատարում է սերտիֆիկացման սխեմայի համաձայն, պատրաստում է որոշումը եւ դրական արդյունքի դեպքում հայտատուին տրամադրում է համապատասխանության սերտիֆիկատը։
4.	Սերտիֆիկացման բացասական արդյունքի դեպքում սերտիֆիկացման մարմինը հայտատուին ուղարկում է համապատասխանության սերտիֆիկատի տրամադրումը մերժելու վերաբերյալ հիմնավորված որոշում՝ ։
5.	Մեքենայի եւ (կամ) սարքավորման տիպային նմուշի (տիպային նմուշների) կամ միավոր արտադրատեսակի փորձարկումներն անցկացվում են հավատարմագրված փորձարկման լաբորատորիայի (կենտրոնի) կողմից այն սերտիֆիկացման մարմնի հանձնարարականով, որին տրվում է փորձարկումների արձանագրությունը։
6.	Արտադրության վիճակի վերլուծությունը սերտիֆիկացման մարմնի կողմից անցկացվում է արտադրողի մոտ: Վերլուծության արդյունքները ձեւակերպվում են ակտով:
Եթե արտադրողն ունի մեքենաների եւ (կամ) սարքավորումների արտադրության կամ մշակման եւ արտադրության որակի կառավարման սերտիֆիկացված համակարգ, ապա սերտիֆիկացման մարմինը գնահատում է տվյալ համակարգի` այն սերտիֆիկացվող մեքենաների եւ (կամ) սարքավորումների կայուն թողարկումն ապահովելու հնարավորությունը, որոնք համապատասխանում են սույն Տեխնիկական կանոնակարգի պահանջներին։
7.	Սերտիֆիկացման սխեմայով նախատեսված ստուգումների դրական արդյունքների դեպքում սերտիֆիկացման մարմինը ձեւակերպում է համապատասխանության սերտիֆիկատը եւ այն հանձնում է հայտատուին:
Համապատասխանության սերտիֆիկատը ձեւակերպվում է Միության հանձնաժողովի որոշմամբ հաստատված միասնական ձեւի համաձայն։
Սերտիֆիկացման մարմինը տրված համապատասխանության սերտիֆիկատի վերաբերյալ տեղեկությունները փոխանցում է Միասնական ձեւով ձեւակերպված՝ տրված համապատասխանության սերտիֆիկատների եւ գրանցված համապատասխանության հայտարարագրերի միասնական ռեեստր։
8.	Թողարկվող՝ սերիական արտադրության մեքենաների եւ (կամ) սարքավորումների համար համապատասխանության սերտիֆիկատի գործողության ժամկետը սահմանվում է 5 տարուց ոչ ավելի, իսկ թողարկված խմբաքանակի համար ժամկետ չի սահմանվում։
9.	Համապատասխանության սերտիֆիկատը կարող է ունենալ հավելված, որը ներառում է որոշակի արտադրատեսակների ցանկ, որոնց վրա տարածվում է դրա գործողությունը:
Հավելվածը ձեւակերպվում է, եթե՝
պահանջվում է մանրամասնել հայտատուի կողմից թողարկվող եւ միեւնույն պահանջներին համապատասխան սերտիֆիկացված համանման արտադրանքի խմբի կազմը.
պահանջվում է նշել արտադրող գործարանները, որոնք ներառված են ավելի խոշոր՝ արտադրանքի արտադրության միասնական պայմաններ ունեցող միավորումներում։
10. Այն մեքենայի և (կամ) սարքավորման կոնստրուկցիայում, որոնց համար տրվել է համապատասխանության սերտիֆիկատ, կամ դրանց արտադրական (պատրաստման) տեխնոլոգիայում արտադրողի կողմից փոփոխությունների կատարման անհրաժեշտության առաջացման կամ ինքնագնաց մեքենայի կամ հատուկ նշանակության կցորդի տեխնիկական նկարագրությունում նշված և սերտիֆիկացման ժամանակ հաստատվող անվտանգության ցուցանիշների վրա ազդող տեղեկատվության փոփոխության դեպքում արտադրողը (արտադրողի կողմից լիազորված անձը) մինչ Միության մաքսային տարածքում դրանք շրջանառության մեջ դնելը գրավոր կամ էլեկտրոնային ձևով ծանուցում է դրա մասին համապատասխանության սերտիֆիկատ տրամադրած սերտիֆիկացման մարմնին՝ կցելով կատարված փոփոխությունների կազմը և բնութագրերը հաստատող փաստաթղթեր (տեխնիկական նկարագրություն, կոնստրուկտորական փաստաթղթեր, գծագրեր, մասնագիր և այլն):
Ներկայացված փաստաթղթերի վերլուծության հիման վրա՝ արտադրողից (արտադրողի կողմից լիազորված անձից) ծանուցման ստացման օրվանից 10 աշխատանքային օրվա ընթացքում սերտիֆիկացման մարմինն ընդունում է լրացուցիչ փորձարկումների անցկացման անհրաժեշտության մասին որոշում՝ որոշելով դրանց ծավալը և (կամ ) արտադրական վիճակի վերլուծությունը (եթե արտադրական վիճակի վերլուծությունը նախատեսված է այդպիսի արտադրանքի սերտիֆիկացման սխեմայով) կամ այդպիսի անհրաժեշտության բացակայության մասին և ծանուցում է արտադրողին (արտադրողի կողմից լիազորված անձի կողմից) ընդունված որոշման մասին:
Միության մաքսային տարածքում մեքենաների և (կամ) սարքավորումների՝ շրջանառության մեջ դնելը դրանց կառուցվածքում (կազմում) կամ արտադրական (պատրաստման) տեխնոլոգիայում փոփոխություններ կատարելիս թույլատրվում է միայն արտադրողի (արտադրողի կողմից լիազորված անձի) կողմից սերտիֆիկացման մարմնի՝ արտադրության վիճակի լրացուցիչ փորձարկումների և (կամ) վերլուծության անցկացման անհրաժեշտության բացակայության մասին ծանուցումն ստանալուց հետո:
Այն դեպքում, երբ սերտիֆիկացման մարմնի կողմից ընդունվում է լրացուցիչ փորձարկումների և (կամ) արտադրական վիճակի վերլուծության անցկացման անհրաժեշտության մասին որոշում, այդպիսի որոշումը սույն կետի երկրորդ պարբերությունում նշված ժամկետում սերտիֆիկացման մարմնի կողմից ուղարկվում է արտադրողին (արտադրողի կողմից լիազորված անձին) անմիջականորեն կամ պատվիրված փոստային առաքմամբ՝ ներդրվածքի մասին վերգրությամբ և հանձնման մասին ծանուցմամբ:
Մեքենաների և (կամ) սարքավորումների արտադրության վիճակի լրացուցիչ փորձարկումների և (կամ) վերլուծության անցկացման ավարտի օրվանից 5 աշխատանքային օրվա ընթացքում սերտիֆիկացման մարմնի կողմից ընդունվում է այդ արտադրանքի՝ սույն տեխնիկական կանոնակարգի պահանջներին համապատասխանության (անհամապատասխանության) մասին որոշում:
Մեքենաների և (կամ) սարքավորումների՝ սույն տեխնիկական կանոնակարգի պահանջներին համապատասխանության մասին որոշման հիման վրա սերտիֆիկացման մարմնի կողմից արտադրողին (արտադրողի կողմից լիազորված մարմնին) ուղարկվում է համապատասխանության սերտիֆիկատում փոփոխություններ և (կամ) լրացումներ կատարելու հնարավորության մասին ծանուցում՝ նոր ձևաթղթի վրա ձևակերպման միջոցով՝ դրան տալով նոր գրանցման համար, ընդ որում՝ համապատասխանության ձևակերպվող սերտիֆիկատի գործողության ավարտի ամսաթիվը սահմանվում է համապատասխանության փոխարինվող սերտիֆիկատի գործողության ավարտի ամսաթվով: Նշված ծանուցումն ուղարկվում է տվյալ արտադրանքի՝ սույն տեխնիկական կանոնակարգի պահանջներին համապատասխանության (անհամապատասխանության) մասին որոշման ընդունման օրվանից 5 աշխատանքային օրվա ընթացքում:
Նոր ձևակերպված համապատասխանության սերտիֆիկատի «Լրացուցիչ տեղեկատվություն» վանդակում կատարվում է «Տրված է —— փոխարեն» գրառումը և նշվում է նախորդ համապատասխանության սերտիֆիկատի գրանցման համարը և տրման ամսաթիվը: Սերտիֆիկացման մարմնի կողմից նոր համապատասխանության սերտիֆիկատի տրման հետ մեկտեղ ընդունվում է որոշում նախորդ համապատասխանության սերտիֆիկատի գործողության դադարեցման մասին:
Լրացուցիչ փորձարկումների բացասական արդյունքների դեպքում սերտիֆիկացման մարմնի կողմից արտադրողին (արտադրողի կողմից լիազորված անձին) է տրվում համապատասխանության սերտիֆիկատում փոփոխությունների և (կամ) լրացումների կատարումից հրաժարվելու մասին որոշում՝ այդպիսի հրաժարման հիմնավորված պատճառների նշումով:
Մեքենաների և (կամ) սարքավորումների՝ համապատասխանության հավաստման լրացուցիչ ընթացակարգերի անցկացման արդյունքների հիման վրա սերտիֆիկացման մարմնի կողմից տրված փաստաթղթերը ներառվում են ապացուցողական նյութերի փաթեթում։
11. Սույն տեխնիկական կանոնակարգի թիվ 4 հավելվածին համապատասխան՝ համապատասխանության սերտիֆիկատի հավելվածում ներկայացվող ինքնագնաց մեքենայի կամ հատուկ նշանակության կցորդի մասին տեղեկություններում սերտիֆիկացման ժամանակ հաստատվող անվտանգության ցուցանիշների վրա ազդեցություն չունեցող փոփոխությունների կատարման անհրաժեշտության դեպքում փորձարկումներ և (կամ) արտադրության վիճակի վերլուծություն չեն կատարվում։ Համապատասխանության սերտիֆիկատում փոփոխությունները կատարվում են ինքնագնաց մեքենայի կամ հատուկ նշանակության կցորդի մասին՝ արտադրողի (արտադրողի կողմից լիազորված անձի) կողմից սերտիֆիկացման մարմին ներկայացվող տեղեկությունների հիման վրա։ Արտադրողի (արտադրողի կողմից լիազորված անձի) և սերտիֆիկացման մարմնի գործողությունները, ինչպես նաև ինքնագնաց մեքենայի կամ հատուկ նշանակության կցորդի մասին նշված տեղեկություններում փոփոխությունների կատարման ժամկետները սահմանվում են սույն հոդվածի 10-րդ կետով սահմանված գործողություններին և ժամկետներին համանման։ 
12. Համապատասխանության սերտիֆիկատի, որի կարգավիճակը դադարեցվել է սույն հոդվածի 10-րդ և 11-րդ կետերին համապատասխան՝ գործողի փոխարեն նոր համապատասխանության սերտիֆիկատ տրամադրելու կապակցությամբ, գործողության ժամանակահատվածում արտադրված մեքենաները և (կամ) սարքավորումները կարող են դրվել և գտնվել շրջանառության մեջ մինչև մեքենաների և (կամ) սարքավորումների ծառայության ժամկետի ավարտը՝ տրամադրված նոր համապատասխանության սերտիֆիկատի հիման վրա, որում նշված է նախորդ համապատասխանության սերտիֆիկատի գրանցման համարը և տրման ամսաթիվը։
(11-րդ հոդվածը փոփ., լրաց., խմբ. ԵՏՀԽ 13.03.26 թիվ 36)
[bookmark: bookmark11][bookmark: _Toc431212112]Հոդված 12. Արտադրանքի մակնշումը՝ Միության անդամ պետությունների շուկայում շրջանառության միասնական նշանով
(վերնագիրը փոփ. ԵՏՀԽ 13.03.26 թիվ 36)

1.	Սույն Տեխնիկական կանոնակարգի անվտանգության պահանջներին համապատասխանող եւ սույն Տեխնիկական կանոնակարգի 8-րդ հոդվածի համաձայն համապատասխանության հավաստման ընթացակարգով անցած մեքենաները եւ (կամ) սարքավորումները պետք է ունենան Միության անդամ պետությունների շուկայում արտադրանքի շրջանառության միասնական նշանով մակնշում։
2.	Միության անդամ պետությունների շուկայում արտադրանքի շրջանառության միասնական նշանով մակնշումն իրականացվում է մինչեւ մեքենաները եւ (կամ) սարքավորումները շուկայում շրջանառության մեջ դնելը:
3.	Միության անդամ պետությունների շուկայում արտադրանքի շրջանառության միասնական նշանը զետեղվում է մեքենաների եւ (կամ) սարքավորումների յուրաքանչյուր միավոր արտադրատեսակի վրա՝ սարքավորումների ծառայության ամբողջ ժամկետում հստակ եւ պարզ պատկեր ապահովող ցանկացած եղանակով։
Միության անդամ պետությունների շուկայում արտադրանքի շրջանառության միասնական նշանը զետեղվում է հենց արտադրատեսակի վրա։
4.	Թույլատրվում է Միության անդամ պետությունների շուկայում արտադրանքի շրջանառության միասնական նշանի զետեղումը միայն փաթեթվածքի վրա եւ դրան կցված շահագործման փաստաթղթերում նշելը, եթե այն անհնար է զետեղել անմիջապես մեքենայի եւ (կամ) սարքավորման վրա։
5.	Մեքենաները եւ (կամ) սարքավորումները մակնշվում են Մաքսային միության անդամ պետությունների շուկայում արտադրանքի շրջանառության միասնական նշանով Միության (Մաքսային միության) այն բոլոր տեխնիկական կանոնակարգերի պահանջներին դրանց համապատասխանության դեպքում, որոնք տարածվում են դրանց վրա, եւ որոնցով նախատեսվում են Մաքսային միության անդամ պետությունների շուկայում արտադրանքի շրջանառության միասնական նշանի զետեղում։
(12-րդ հոդվածը փոփ. ԵՏՀԽ 13.03.26 թիվ 36)
[bookmark: bookmark12][bookmark: _Toc431212113]Հոդված 13. Երաշխիքային վերապահումը
1. Միության անդամ պետությունները պարտավոր են ձեռնարկել բոլոր միջոցները Միության մաքսային տարածքում մեքենաները եւ (կամ) սարքավորումները շրջանառության մեջ դնելը սահմանափակելու, արգելելու համար, ինչպես նաեւ սույն Տեխնիկական կանոնակարգի պահանջներին չհամապատասխանող մեքենաները եւ (կամ) սարքավորումները շուկայից դուրս բերելու համար։ 
(13-րդ հոդվածը փոփ. ԵՏՀԽ 13.03.26 թիվ 36)





[bookmark: _Toc431212114]Հավելված թիվ 1
[bookmark: _Toc431212115]«Մեքենաների եւ (կամ) սարքավորումների անվտանգության մասին» Միության տեխնիկական կանոնակարգի
(ՄՄ ՏԿ 010/2011)
(վերդիրը փոփ. ԵՏՀԽ 13.03.26 թիվ 36)
[bookmark: bookmark13]
ՄԵՔԵՆԱՆԵՐԻ ԵՎ (ԿԱՄ) ՍԱՐՔԱՎՈՐՈՒՄՆԵՐԻ ԱՆՎՏԱՆԳՈՒԹՅԱՆ ՀԻՄՆԱԿԱՆ ՊԱՀԱՆՋՆԵՐԸ
1.	Պետք է ապահովվի առանց անձնակազմը վտանգի ենթարկելու՝ արտադրողի կողմից նախատեսված պայմաններում մեքենան եւ (կամ) սարքավորումը կարգավորելու եւ դրա տեխնիկական սպասարկումն անցկացնելու հնարավորությունը։ 
2.	Մեքենաների եւ (կամ) սարքավորումների մշակման եւ արտադրության ժամանակ պատասխանատու անձինք պետք է՝
վերացնեն կամ նվազեցնեն վտանգը.
ձեռնարկեն միջոցներ՝ վտանգից պաշտպանության ուղղությամբ.
տեղեկացնեն սպառողներին պաշտպանության միջոցների մասին, նշեն, թե արդյո՞ք պահանջվում է հատուկ ուսուցում, եւ որոշեն պաշտպանության տեխնիկական միջոցների անհրաժեշտությունը։
Արգելվում է մեքենաների և (կամ) սարքավորումների արտադրությունը կառուցվածքների շահագործված տարրերից, բաղադրիչներից, հանգույցներից և ագրեգատներից՝ բացառությամբ սեփական կարիքների համար արտադրվողների։ Մեքենաների և (կամ) սարքավորումների արտադրության համար թույլատրվում է շահագործված՝ խոշորածավալ ստացիոնար սարքավորումների հենոցների, տուրբինային սարքավորումների դետալների և հանգույցների օգտագործումը։
(2-րդ կետը փոփ., լրաց. ԵՏՀԽ 13.03.26 թիվ 36)
3.	Մեքենաների եւ (կամ) սարքավորումների մշակման եւ արտադրության ժամանակ, ինչպես նաեւ մեքենայի եւ (կամ) սարքավորման շահագործման փաստաթղթերը  մշակելիս անհրաժեշտ է հաշվի առնել հնարավոր ռիսկը մեքենաների եւ (կամ) սարքավորումների շահագործման ժամանակ։
(3-րդ կետը փոփ. ԵՏՀԽ 13.03.26 թիվ 36)
4.	Եթե չթույլատրվող շահագործման արդյունքում կարող է վտանգ առաջանալ, ապա մեքենայի եւ (սարքավորման) կոնստրուկցիան պետք է խոչընդոտի շահագործմանը։ Եթե դա հնարավոր չէ, ապա շահագործման փաստաթղթերում սպառողի ուշադրությունը կենտրոնացվում է այդպիսի իրավիճակների վրա։
(4-րդ կետը փոփ. ԵՏՀԽ 13.03.26 թիվ 36)
5.	Մեքենայի եւ (կամ) սարքավորման մշակման ու արտադրման ժամանակ անհրաժեշտ է օգտագործել էրգոնոմիական սկզբունքները՝ անհարմարության, անձնակազմի հոգնածության ու հոգեբանական լարվածության ազդեցությունը հնարավոր նվազագույն մակարդակի հասցնելու համար։
(5-րդ կետը փոփ. ԵՏՀԽ 13.03.26 թիվ 36)
6.	Մեքենայի եւ (կամ) սարքավորման մշակման ու արտադրման ժամանակ պետք է հաշվի առնվեն անհատական պաշտպանության միջոցների օգտագործման ժամանակ օպերատորի գործողությունների վրա դրվող սահմանափակումները։
(5-րդ կետը փոփ. ԵՏՀԽ 13.03.26 թիվ 36)
7.	Մեքենան եւ (կամ) սարքավորումը պետք է համալրվեն անհրաժեշտ հարմարանքներով ու անվտանգ կարգավորումների, տեխնիկական սպասարկումն իրականացնելու եւ ըստ նշանակության օգտագործելու համար անհրաժեշտ գործիքով՝ շահագործման փաստաթղթերին համապատասխան։
(7-րդ կետը փոփ. ԵՏՀԽ 13.03.26 թիվ 36)
8.	Մեքենան եւ (կամ) սարքավորումը պետք է մշակվեն ու արտադրվեն այնպես, որ դրանց արտադրության եւ շահագործման ժամանակ օգտագործվող հումքը, նյութեղենն ու նյութերը վտանգ չստեղծեն մարդու կյանքի կամ առողջության, գույքի, շրջակա միջավայրի, կենդանիների կյանքի կամ առողջության համար։
Հեղուկների ու գազերի օգտագործման ժամանակ պետք է բացառվի դրանց օգտագործման հետ կապված վտանգը։
(8-րդ կետը փոփ. ԵՏՀԽ 13.03.26 թիվ 36)
9.	Պետք է նախատեսվի լրացուցիչ լուսաբանում՝ մեքենայի եւ (կամ) սարքավորման անվտանգ շահագործման համար։
Հաճախակի զննում, կարգավորումներ ու տեխնիկական սպասարկում պահանջող՝ մեքենայի եւ (կամ) սարքավորման ներսի մասերի ու հատվածների համար պետք է ապահովվի անվտանգությունն ապահովող լուսավորում։
Մեքենայի եւ (կամ) սարքավորման շահագործման ժամանակ անհրաժեշտ է բացառել ստվերապատ մակերեւույթները, այն մակերեւույթները, որոնք ստեղծում են խանգարումներ, կուրացում ու ստրոբոսկոպիկ էֆեկտ։ 
10.	Մեքենան եւ (կամ) սարքավորումը կամ դրանց յուրաքանչյուր մաս պետք է փաթեթավորվեն այնպես, որ դրանք պահվեն անվտանգ ու չվնասվեն, լինեն բավականին կայուն։
11.	Եթե մեքենայի եւ (կամ) սարքավորման կամ դրանց տարբեր մասերի քաշը, չափը կամ ձեւը թույլ չեն տալիս դրանք տեղափոխել ձեռքով, ապա մեքենան եւ (կամ) սարքավորումը կամ դրանց յուրաքանչյուր մաս պետք է՝
հանդերձված լինեն մեխանիզմների վերհանման համար նախատեսված սարքվածքներով.
ունենան այնպիսի եզրաձեւ, որպեսզի հնարավոր լինի կիրառել ստանդարտ ամբարձիչ միջոցներ:
12.	Եթե մեքենան եւ (կամ) սարքավորումը կամ դրանց մասերից որեւէ մեկը տեղափոխվեն ձեռքով, ապա դրանք պետք է հեշտությամբ տեղաշարժվեն կամ սարքավորված լինեն վերհանման հարմարանքներով։ 
Պետք է նախատեսվեն հատուկ վայրեր շահագործման ժամանակ անհրաժեշտ մանրակների ու հանգույցների գործիքների անվտանգ տեղադրման համար։
13.	Մեքենայի եւ (կամ) սարքավորման կառավարման համակարգերը պետք է ապահովեն դրանց անվտանգ շահագործումն աշխատանքի բոլոր նախատեսված ռեժիմներում եւ շահագործման պայմաններով նախատեսված ցանկացած արտաքին գործոնի ներգործության դեպքում։
Կառավարման համակարգերը պետք է բացառեն հնարավոր տրամաբանական սխալների եւ անձնակազմի կողմից կառավարման գործողությունները խախտելու հետեւանքով վտանգավոր իրավիճակների առաջացումը։
Պայմանավորված մեքենաների եւ (կամ) սարքավորումների աշխատանքի ռեժիմի կառավարման ու հսկողության բարդությամբ՝ կառավարման համակարգերը պետք է ներառեն աշխատանքի ռեժիմների ավտոմատ կառավարման միջոցներ կամ ավտոմատ շարժականգի միջոցներ, եթե աշխատանքի ռեժիմի խախտումը կարող է վտանգավոր իրավիճակի առաջացման պատճառ դառնալ։
14.	Մեքենայի եւ (կամ) սարքավորման կառավարման համակարգերը պետք է ներառեն նախազգուշական ազդանշաններ եւ վտանգավոր իրավիճակների առաջացմանը հանգեցնող՝ մեքենաների եւ (կամ) սարքավորումների գործառման խախտումների մասին նախազգուշացնող այլ միջոցներ։
Մեքենաների եւ (կամ) սարքավորումների գործառման խախտումների մասին նախազգուշացնող միջոցները պետք է ապահովեն անձնակազմի կողմից տեղեկատվության անսխալ, հավաստի ու արագ ընկալումը։
15.	Մեքենայի եւ (կամ) սարքավորման կառավարման օրգանները պետք է լինեն՝
հեշտ հասանելի ու տարբերակվող, ապահովված գրություններով, խորհրդանիշներով ու տարբերակված այլ եղանակներով.
կառուցված ու տեղադրված այնպես, որ բացառվի դրանց ինքնաբերաբար տեղափոխումը եւ ապահովվի դրանց հուսալի, վստահ ու միանշանակ կառավարումը.
տեղադրված՝ հաշվի առնելով տեղափոխման համար անհրաժեշտ ջանքերը, օգտագործման հաջորդականությունն ու հաճախականությունը, ինչպես նաեւ գործառույթների կարեւորությունը.
պատրաստված լինեն այնպես, որ դրանց ձեւն ու չափերը համապատասխանեն բռնելու (մատներով, դաստակով) կամ սեղմելու (ձեռքի մատով, ափով, ոտնաթաթով) եղանակին.
դասավորված լինեն վտանգավոր գոտուց դուրս, բացի այն կառավարման մարմիններից, որոնց ֆունկցիոնալ նշանակության համար անհրաժեշտ է, որ անձնակազմը գտնվի վտանգավոր գոտում. այդ դեպքում ձեռնարկում են լրացուցիչ միջոցներ՝ անվտանգության ապահովման ուղղությամբ։
16.	Այն դեպքում, երբ նախատեսվում է կառավարում մեկ կառավարման օրգանի, սակայն տարբեր գործողությունների միջոցով, ապա կատարվող գործողությունը պետք է արտացոլվի հսկողության միջոցներով եւ ենթարկվի ստուգման։ 
17.	Մեքենայի եւ (կամ) սարքավորման գործարկումը, ինչպես նաեւ շարժականգից հետո կրկնակի գործարկումը (անկախ շարժականգի պատճառներից) պետք է իրականացվի միայն գործարկման կառավարման օրգանի միջոցով։ Այդ պահանջը չի վերաբերում ավտոմատ ռեժիմով աշխատող արտադրական սարքավորման կրկնակի գործարկմանը, եթե շարժականգից հետո կրկնակի գործարկումը նախատեսված է այդ ռեժիմով։
Այն դեպքում, երբ մեքենաների եւ (կամ) սարքավորումների համակարգն ունի համակարգի կամ դրա առանձին մասերի գործարկումն իրականացնող մի քանի կառավարման օրգան, իսկ դրանց օգտագործման հաջորդականության խախտումը կարող է հանգեցնել վտանգավոր իրավիճակների առաջացմանը, կառավարմամբ պետք է նախատեսվեն հաջորդականության խախտումը բացառող սարքվածքներ։
18.	Մեքենաների եւ (կամ) սարքավորումների յուրաքանչյուր համակարգ պետք է սարքավորված լինի կառավարման օրգանով, որի օգնությամբ հնարավոր լինի մեքենան անվտանգ լրիվ կանգնեցնել: Մեքենաների եւ (կամ) սարքավորումների շարժականգի կառավարման միջոցները պետք է գործարկման միջոցների նկատմամբ ունենան գերակայություն:
Մեքենայի եւ (կամ) սարքավորման շարժականգից հետո մեքենայի եւ (կամ) սարքավորման շարժաբերից ստացվող էներգիայի աղբյուրը պետք է անջատված լինի՝ բացառությամբ այնպիսի դեպքերի, երբ էներգիայի աղբյուրների անջատումը կարող է հանգեցնել վտանգավոր իրավիճակի ստեղծմանը։ Մեքենայի եւ (կամ) սարքավորման կառավարման համակարգերը (բացառությամբ ձեռքի կառավարմամբ շարժական մեքենաների) պետք է սարքավորված լինեն արտակարգ արգելակման եւ վթարային շարժականգի (անջատման) միջոցներով, եթե այդ համակարգերի կիրառումը կարող է նվազեցնել կամ կանխել վտանգը։
19.	Վթարային շարժականգի կառավարման օրգանը պետք է՝
լինի հստակ տարբերվող եւ հեշտ հասանելի.
արագ կանգնեցնի մեքենան եւ (կամ) սարքավորումը` վտանգ չառաջացնելով.
գործողության մեջ դնելուց հետո լինի շարժականգին համապատասխանող դիրքում, մինչեւ որ այն օգտագործողի կողմից վերադարձվի սկզբնական դիրքի.
վերադարձվի սկզբնական դիրքի՝ չհանգեցնելով մեքենայի եւ (կամ) սարքավորման գործարկմանը.
լինի կարմիր գույնի, մյուս կառավարման օրգաններից տարբերվի ձեւով եւ չափերով։
20.	Մեքենաների եւ (կամ) սարքավորումների համակարգի կառավարումը պետք է բացառի վտանգի առաջացումը դրանց համատեղ գործառման արդյունքում, ինչպես նաեւ դրանց որեւէ մասի խափանման դեպքում։
Մեքենաների եւ (կամ) սարքավորումների համակարգի կառավարումը պետք է անձնակազմին թույլ տա անհրաժեշտության դեպքում բլոկավորել համակարգի գործարկումը, ինչպես նաեւ իրականացնել դրա շարժականգը։
21.	 Մեքենաների եւ (կամ) սարքավորումների համակարգի կառավարման վահանակը պետք է անձնակազմին թույլ տա վերահսկել անձնակազմի կամ այլ անձանց բացակայությունը վտանգավոր գոտիներում կամ կառավարումը պետք է բացառի մեքենայի եւ (կամ) սարքավորման համակարգի գործառումը անձնակազմի կամ այլ անձանց՝ վտանգավոր գոտում գտնվելու դեպքում։ Յուրաքանչյուր գործարկմանը պետք է նախորդի նախազգուշացնող ազդանշան, որի գործողության տեւողությունը վտանգավոր գոտում գտնվող անձանց թույլ կտա լքել այն կամ կանխել համակարգի գործարկումը։
Մեքենաների եւ (կամ) սարքավորումների համակարգի կառավարման վահանակը պետք է սարքավորված լինի համակարգի ցանկացած մասի շահագործման խախտումների վերաբերյալ տեղեկատվության արտացոլման միջոցներով, ինչպես նաեւ համակարգի եւ (կամ) դրա առանձին մասերի վթարային շարժականգի (անջատման) միջոցներով։
22.	Մեքենայի եւ (կամ) սարքավորման կառավարման շահագործման ռեժիմների փոխարկիչների առկայության դեպքում դրա յուրաքանչյուր դիրք պետք է համապատասխանի շահագործման միայն մեկ ռեժիմի եւ հուսալիորեն ամրակապվի։
23.	Եթե մեքենայի եւ (կամ) սարքավորման շահագործման որոշակի ռեժիմների դեպքում անհրաժեշտ է անձնակազմի ընդգծված պաշտպանություն, ապա փոխարկիչով այդ ռեժիմները միացնելու դեպքում պետք է ապահովվի՝
ավտոմատ կառավարումը բլոկավորելու հնարավորությունը.
կոնստրուկցիայի տարրերի շարժումը միայն շարժման կառավարման օրգանին մշտապես ուժ կիրառելիս.
մեքենայի եւ (կամ) սարքավորման աշխատանքի դադարեցումը, եթե դրանց աշխատանքը կարող է վտանգ ստեղծել անձնակազմի համար.
մեքենայի եւ (կամ) սարքավորման այն մասերը, որոնք չեն օգտագործվում ընտրված ռեժիմով աշխատելիս. 
մեքենայի եւ (կամ) սարքավորման այն մասերի շարժման արագության նվազեցումը, որոնք չեն օգտագործվում ընտրված ռեժիմով աշխատելիս։
24.	Կառավարման ընտրված ռեժիմը պետք է որոշակի գերակայություն ունենա կառավարման բոլոր մյուս ռեժիմների նկատմամբ՝ բացառությամբ վթարային շարժականգի։ 
25.	Էներգիայի մատուցման լրիվ կամ մասնակի դադարեցումը կամ դրա հետագա վերականգնումը, ինչպես նաեւ էներգիայի մատուցման կառավարման շղթայի վնասումը չպետք է հանգեցնի վտանգավոր իրավիճակների առաջացմանը՝ ներառյալ
էներգիայի մատուցման վերականգնման դեպքում մեքենայի եւ (կամ) սարքավորման ինքնաբերական գործարկումը. 
շարժականգի արդեն տրված հրամանը չկատարելը.
մեքենայի եւ (կամ) սարքավորման շարժական մասերի ու դրանց վրա ամրացված առարկաների, նախապատրաստվածքների, գործիքների անկումն ու դուրսնետումը.
պաշտպանական սարքվածքների արդյունավետության նվազեցումը։
26.	Մեքենայի եւ (կամ) սարքավորման կառավարման սխեմայում ցանկացած խախտում (անսարքություն կամ վնասում) չպետք է հանգեցնի վտանգավոր իրավիճակների առաջացմանը՝ ներառյալ՝
էներգիայի մատուցման վերականգնման դեպքում մեքենայի եւ (կամ) սարքավորման ինքնաբերական գործարկումը.
շարժականգի արդեն տրված հրամանը չկատարելը.
մեքենայի եւ (կամ) սարքավորման շարժական մասերի ու դրանց վրա ամրացված առարկաների, նախապատրաստվածքների, գործիքների անկումն ու դուրսնետումը.
պաշտպանական սարքվածքների արդյունավետության նվազեցումը։
27.	Մեքենան եւ (կամ) սարքավորումը նախատեսված աշխատանքային պայմաններում պետք է կայուն լինեն՝ ապահովելով օգտագործումը՝ առանց դրանց շրջվելու, անկման կամ անսպասելի տեղափոխման վտանգի։ 
Շահագործման փաստաթղթերի մեջ պետք է նշվի համապատասխան ամրակումների կիրառումները։
(27-րդ կետը փոփ. ԵՏՀԽ 13.03.26 թիվ 36)
28.	Մեքենաների եւ (կամ) սարքավորումների մանրակները եւ դրանց միացումները պետք է դիմանան ճիգերին ու լարումներին, որոնց ենթարկվում են շահագործման ժամանակ։ 
Կիրառվող նյութերի երկարակեցությունը պետք է համապատասխանի նախատեսվող շահագործմանը, հաշվի առնվի հոգնածության, հնացման, կոռոզիայի ու մաշվածության հետ կապված վտանգի առաջացումը։
29.	Մեքենաների եւ (կամ) սարքավորումների շահագործման փաստաթղթերի մեջ պետք է նշվեն անվտանգության ապահովման համար անհրաժեշտ հսկողության ու տեխնիկական սպասարկման տեսակն ու պարբերականությունը։ Անհրաժեշտության դեպքում պետք է նշվեն մաշված մասերը եւ դրանց փոխարինման չափանիշները։
(29-րդ կետը փոփ. ԵՏՀԽ 13.03.26 թիվ 36)
30.	Եթե, չնայած ձեռնարկված միջոցներին, մեքենայի եւ (կամ) սարքավորման ջարդվելու վտանգը չի վերանում, ապա պաշտպանակները պետք է տեղադրվեն այնպես, որ մեքենայի եւ (կամ) սարքավորման մասերի կամ հանգույցների ջարդվելու դեպքում դրանց հատվածները ցրիվ չգան։
31.	Խողովակաշարերը պետք է դիմանան նախատեսված բեռնվածքին, լինեն հուսալիորեն ամրակապված եւ արտաքին մեխանիկական ներգործություններից պաշտպանված։ 
Պետք է ձեռնարկվեն խողովակաշարերի ջարդվելու, անսպասելիորեն տեղաշարժվելու վտանգավոր հետեւանքներից կամ դրանց ջարդվելու դեպքում բարձր ճնշման շիթերից պաշտպանության միջոցներ։ 
32.	Անհրաժեշտ է ձեռնարկել նախազգուշացման միջոցներ՝ մեքենայից եւ (կամ) սարքավորումից դուրս նետվող մանրակներից, դրանց հատվածներից, թափոններից առաջացող վտանգը կանխելու համար։
33.	Մեքենաների եւ (կամ) սարքավորումների հասանելի մասերը չպետք է ունենան կտրող եզրեր, սուր անկյուններ ու անհարթ մակերեսներ, որոնք կարող են վնասվածք հասցնել եւ որոնք տեխնոլոգիապես կապված չեն մեքենայի եւ (կամ) սարքավորման գործառույթների կատարման հետ։
34.	Եթե մեքենան եւ (կամ) սարքավորումը նախատեսված են մշակվող առարկան ձեռքով տեղափոխելու հետ կապված տարբեր գործողությունների կատարման համար, ապա պետք է ապահովվի յուրաքանչյուր ֆունկցիոնալ տարրի օգտագործման հնարավորությունը՝ անձնակազմի համար վտանգ ներկայացնող այլ տարրերից առանձին։ 
35.	Եթե մեքենան եւ (կամ) սարքավորումը նախատեսված են տարբեր ռեժիմներով, արագություններով աշխատելու համար, ապա անհրաժեշտ է ապահովել այդ ռեժիմների անվտանգ եւ հուսալի ընտրությունն ու սարքաբերումը։ 
36.	Մեքենաների եւ (կամ) սարքավորումների շարժվող մասերը պետք է տեղադրվեն այնպես, որ վնասվածք ստանալու հնարավորություն չստեղծվի, կամ այդպիսի վտանգի դեպքում պետք է կիրառվեն նախազգուշացնող նշաններ եւ (կամ) գրություններ, ապահովիչ կամ պաշտպանիչ սարքվածքներ՝ մեքենայի եւ (կամ) սարքավորման հետ այնպիսի հպումներից խուսափելու նպատակով, որոնք կարող են հանգեցնել դժվար պատահարների։
37.	Անհրաժեշտ է ձեռնարկել միջոցներ՝ շարժվող մասերի բլոկավորումը կանխելու համար։ Այն դեպքում, երբ, չնայած ձեռնարկված միջոցներին, կա բլոկավորման հնարավորություն, պետք է անվտանգ ապաբլոկավորման համար նախատեսվեն հատուկ գործիքներ։ Ապաբլոկավորման կարգն ու մեթոդները պետք է նշվեն շահագործման փաստաթղթերի մեջ, իսկ մեքենայի եւ (կամ) սարքավորման վրա պետք է զետեղվի համապատասխան նշում։
(37-րդ կետը փոփ. ԵՏՀԽ 13.03.26 թիվ 36)
38.	Պաշտպանիչ եւ ապահովիչ սարքվածքները, որոնք օգտագործվում են մեքենայի եւ (կամ) սարքավորման շարժվող մանրակներից առաջացող վտանգից պաշտպանելու համար, պետք է ընտրվեն՝ ելնելով ռիսկի վերլուծությունից։
39.	Պաշտպանիչ եւ ապահովիչ սարքվածքները պետք է՝
ունենան ամուր, կայուն կոնստրուկցիա.
լինեն անվտանգ.
տեղադրված լինեն վտանգավոր գոտուց համապատասխան հեռավորության վրա.
չխանգարեն վտանգավոր գոտիներում արտադրական գործընթացի նկատմամբ հսկողության իրականացմանը.
թույլատրեն կատարել գործիքի կարգաբերման եւ (կամ) փոխարինման, ինչպես նաեւ մեքենաների եւ (կամ) սարքավորումների տեխնիկական սպասարկման հետ կապված աշխատանքներ։
40.	Անշարժ պաշտպանակները պետք է հուսալիորեն ամրացվեն այնպես, որ պաշտպանվող գոտուն մոտենալը հնարավոր լինի միայն գործիքների օգտագործմամբ։
41.	 Շարժական պաշտպանակները պետք է՝
հնարավորինս ամրակցված մնան մեքենայի եւ (կամ) սարքավորման վրա, երբ դրանք բաց են.
ունենան բլոկավորող սարքվածքներ, որոնք կխոչընդոտեն մեքենայի կամ սարքավորման գործառմանը այն ժամանակ, երբ պաշտպանակները բաց են։
42.	Շարժական պաշտպանակներն ու պաշտպանիչ սարքվածքները պետք է մշակվեն ու ընդգրկվեն մեքենայի եւ (կամ) սարքավորման կառավարման համակարգում այնպես, որ՝
հնարավոր չլինի գործողության մեջ դնել շարժվող մասերն այնքան ժամանակ, մինչդեռ դրանք գտնվում են անձնակազմի համար հասանելի գոտում. 
հնարավոր ներգործության ենթարկվող անձինք միացնելու պահին չգտնվեն հասանելիության սահմաններում.
դրանք հնարավոր լինի տեղակայել միայն գործիքների օգտագործմամբ.
այդ սարքվածների բաղադրիչներից մեկի բացակայությունը կամ խափանումը կանխի շարժվող մասերի միացումը կամ շարժականգը.
դուրս նետվող մասերից պաշտպանությունն ապահովվի համապատասխան փակոցի ստեղծման միջոցով։
(42-րդ կետը փոփ. ԵՏՀԽ 13.03.26 թիվ 36)
43.	Դեպի աշխատանքի համար անհրաժեշտ շարժվող մասեր մուտքը սահմանափակող պաշտպանիչ սարքվածքները պետք է`
տեղակայվեն ձեռքով կամ ավտոմատ կերպով (կախված այն աշխատանքի տեսակից, որին դրանք մասնակցում են).
տեղակայվեն առանց գործիքների օգտագործման.
սահմանափակեն վտանգը դուրս նետվող մասերից:
44.	Պաշտպանիչ սարքվածքներն անհրաժեշտ է մեքենաների եւ (կամ) սարքավորումների կառավարման համակարգերի հետ կապել այնպես, որ՝ 
հնարավոր չլինի գործողության մեջ դնել շարժվող մասերն այնքան ժամանակ, մինչդեռ դրանք գտնվում են օպերատորի համար հասանելի գոտում.
դրանք գործողության մեջ դնելու ժամանակ անձնակազմը չգտնվի մեքենայի եւ (կամ) սարքավորման շարժվող մասերի հասանելիության սահմաններում.
պաշտպանության միջոցների բաղադրիչներից մեկի բացակայությունը կամ անաշխատունակությունը բացառի շարժվող մասերի միացման կամ շարժականգի հնարավորությունը.
45.	Պաշտպանիչ սարքվածքները պետք է տեղակայվեն (հանվեն) միայն գործիքների օգտագործմամբ։
46.	Եթե մեքենաներում եւ (կամ) սարքավորումներում օգտագործվում է էլեկտրական էներգիա, ապա դրանք պետք է մշակվեն, արտադրվեն ու տեղակայվեն այնպես, որ բացառվի էլեկտրահարման վտանգը։
(46-րդ կետը փոփ. ԵՏՀԽ 13.03.26 թիվ 36)
47.	Եթե մեքենաներում եւ (կամ) սարքավորումներում օգտագործվում է ոչ էլեկտրական էներգիա (հիդրավլիկական, օդաճնշական, ջերմային էներգիա), ապա դրանք պետք է մշակվեն եւ արտադրվեն այնպես, որ հնարավոր լինի խուսափել էներգիայի այդ տեսակների հետ կապված ցանկացած վտանգից։
(47-րդ կետը փոփ. ԵՏՀԽ 13.03.26 թիվ 36)
48.	Մեքենայի եւ (կամ) սարքավորման հավաքակցման ժամանակ պետք է բացառվեն այնպիսի սխալներ, որոնք կարող են վտանգի աղբյուր լինել։ Դրա անհնարինության դեպքում նախազգուշացումները պետք է զետեղվեն անմիջապես մեքենայի եւ (կամ) սարքավորման վրա։ Կրկնակի հավաքակցման ժամանակ հնարավոր սխալների վերաբերյալ տեղեկատվությունը պետք է ներկայացվի շահագործման փաստաթղթերի մեջ։
(48-րդ կետը փոփ. ԵՏՀԽ 13.03.26 թիվ 36)
49.	Անհրաժեշտ է բացառել հեղուկներն ու գազերը խառնելու եւ (կամ) հավաքակցման ժամանակ էլեկտրական հաղորդիչները սխալ միացնելու հետեւանքով առաջացած վտանգը։ Դրա անհնարինության դեպքում դրա վերաբերյալ տեղեկատվությունը պետք է նշվի փողակների, մալուխների եւ (կամ) միակցիչ բլոկերի վրա։
50.	Պետք է ձեռնարկվեն միջոցներ՝ ուղղված մեքենայի եւ (կամ) սարքավորման մանրակների կամ բարձր կամ ցածր ջերմաստիճանով նյութերին հպվելու կամ դրանց մոտ լինելու հետեւանքով առաջացած վտանգը վերացնելուն։
Անհրաժեշտ է գնահատել մեքենաներից եւ (կամ) սարքավորումներից բարձր կամ ցածր ջերմաստիճան ունեցող աշխատանքային ու բանեցրած նյութերի դուրսբերման վտանգը, իսկ վտանգի առկայության դեպքում պետք է ձեռնարկվեն միջոցներ՝ դրա նվազեցման ուղղությամբ։
Անհրաժեշտ է ապահովել պաշտպանությունը մեքենայի եւ (կամ) սարքավորման մասերին հպվելու կամ դրանց մոտ լինելու կամ աշխատանքի ժամանակ բարձր կամ ցածր ջերմաստիճանով նյութեր օգտագործելու հետեւանքով առաջացող վնասվածքներից։
Ձեռքի գործիքների մետաղական մակերեւույթները, մեքենաների եւ (կամ) սարքավորումների մետաղական բռնակներն ու սողնակները պետք է պատվեն ջերմամեկուսիչ նյութով։ Սարքավորման մետաղական մակերեւույթների ջերմաստիճանը մաշկի բաց հատվածի հետ հնարավոր (ոչ դիտավորյալ) հպման դեպքում պետք է լինի թույլատրելի արժեքների սահմաններում։
51.	Մեքենան եւ (կամ) սարքավորումը պետք է մշակվեն այնպես, որ անմիջապես մեքենայից եւ (կամ) սարքավորումից, մեքենայի եւ (կամ) սարքավորման կողմից արտադրվող կամ օգտագործվող գազերից, հեղուկներից, փոշուց, գոլորշուց կամ այլ նյութերից առաջացող հրդեհի կամ գերտաքացման վտանգ չլինի։
Մեքենան եւ (կամ) սարքավորումը պետք է մշակվեն  այնպես, որ անմիջապես մեքենայից եւ (կամ) սարքավորումից, մեքենայի եւ (կամ) սարքավորման կողմից արտադրվող կամ օգտագործվող գազերից, հեղուկներից, փոշուց, գոլորշուց կամ այլ նյութերով պայմանավորված պայթյունի անթույլատրելի ռիսկ չլինի, որի համար անհրաժեշտ է՝
խուսափել պայթյունավտանգ նյութերի վտանգավոր կոնցենտրացիայից.
իրականացնել չընդհատվող ավտոմատ հսկողություն պայթյունավտանգ նյութերի կոնցենտրացիայի նկատմամբ.
կանխել պոտենցիալ պայթյունավտանգ միջավայրի բռնկումը.
նվազագույնի հասցնել պայթյունի հետեւանքները։
(51-րդ կետը փոփ. ԵՏՀԽ 13.03.26 թիվ 36)
52.	Մեքենաների եւ (կամ) սարքավորումների մշակման ժամանակ անհրաժեշտ է ապահովել աղմուկի, ենթաձայնի, օդային ու հպումային ուլտրաձայնի՝ մեքենաների եւ (կամ) սարքավորումների շահագործման ժամանակ թույլատրելին չգերազանցող պարամետրերը։
(52-րդ կետը փոփ. ԵՏՀԽ 13.03.26 թիվ 36)
53.	Շահագործման փաստաթղթերի մեջ պետք է սահմանվեն մեքենայի եւ (կամ) սարքավորման աղմուկի պարամետրեր, ինչպես նաև անորոշության պարամետրեր (եթե կիրառելի է)։
(53-րդ կետը փոփ. ԵՏՀԽ 13.03.26 թիվ 36)
54.	Մեքենաների եւ (կամ) սարքավորումների մշակման ժամանակ անհրաժեշտ է ապահովել անձնակազմի վրա ազդող թրթռման թույլատրելի պարամետրերը։
Մեքենայի եւ (կամ) սարքավորման նախագծում պետք է ապահովվի անձնակազմի վրա ազդող թրթռման ներգործությամբ առաջացող թույլատրելի ռիսկը։
(54-րդ կետը փոփ. ԵՏՀԽ 13.03.26 թիվ 36)
55.	Ձեռքի մեքենաների և ձեռքի կառավարմամբ մեքենաների, ինչպես նաև անձնակազմի համար նախատեսված աշխատանքային տեղով սարքավորված մեքենաների համար շահագործման փաստաթղթերի մեջ պետք է նշվեն անձնակազմի վրա ազդող ճշգրտված թրթռման արագացման միջին քառակուսային լրիվ արժեքը և (եթե կիրառելի է) այդ արժեքի գնահատման անորոշության պարամետրերը։ Ձեռքի մեքենաների և ձեռքի կառավարմամբ մեքենաների և անձնակազմի համար նախատեսված աշխատանքային տեղով սարքավորված մեքենաների համար, որոնք թրթռաակտիվ չեն, թույլատրվում է չներկայացնել թրթռման բնութագրի թվային արժեքները՝ արտացոլելով դա շահագործման փաստաթղթերում։
(55-րդ կետը խմբ. ԵՏՀԽ 13.03.26 թիվ 36)
56.	Մեքենան եւ (կամ) սարքավորումը պետք է մշակվեն ու արտադրվեն այնպես, որ իոնացնող ճառագայթումը վտանգ չառաջացնի։
     (56-րդ կետը փոփ. ԵՏՀԽ 13.03.26 թիվ 36)
57.	Լազերային սարքավորումներ օգտագործելիս պետք է ՝
կանխվի պատահական ճառագայթումը.
ապահովվի պաշտպանություն ուղիղ, անդրադարձող, ցրված եւ երկրորդային ճառագայթումից.
ապահովվի լազերային սարքավորման դիտման ու կարգաբերման համար նախատեսված օպտիկական սարքավորումներից առաջացող վտանգի բացակայությունը։
58.	Մեքենաների եւ (կամ) սարքավորումների մշակման ժամանակ անհրաժեշտ է ձեռնարկել միջոցներ՝ ոչ իոնացնող ճառագայթումների անբարենպաստ ազդեցությունից, ստատիկ էլեկտրական, հաստատուն մագնիսական դաշտերից, արդյունաբերական հաճախականության էլեկտրամագնիսական դաշտերից, ռադիոհաճախականության ու օպտիկական ընդգրկույթների էլեկտրամագնիսական դաշտերից անձնակազմը պաշտպանելու ուղղությամբ։
     (58-րդ կետը փոփ. ԵՏՀԽ 13.03.26 թիվ 36)
59.	Այն գազերը, հեղուկները, փոշին, գոլորշին ու մյուս թափոնները, որոնք մեքենաները եւ (կամ) սարքավորումներն արտազատում են շահագործման ժամանակ, չպետք է վտանգի աղբյուր լինեն մարդու ու շրջակա միջավայրի կյանքի եւ առողջության համար։
Այդպիսի վտանգի առկայության դեպքում մեքենան եւ (կամ) սարքավորումը պետք է հանդերձվեն այդ նյութերը հավաքելու եւ (կամ) հեռացնելու համար նախատեսված սարքվածքներով, որոնք պետք է տեղադրվեն արտանետման աղբյուրին հնարավորինս մոտիկ, ինչպես նաեւ թափոնների նկատմամբ չընդհատվող ավտոմատ հսկողության իրականացման համար նախատեսված սարքվածքներով։
60.	Մեքենան եւ (կամ) սարքավորումը պետք է հանդերձվեն մեքենայի եւ (կամ) սարքավորման ներսում անձնակազմի փակվելը կանխող միջոցներով, իսկ դրա անհնարինության դեպքում՝ օգնության կանչելու ազդանշանման սարքվածքներով։
61.	Մեքենայի եւ (կամ) սարքավորման այն մասերը, որտեղ կարող է գտնվել անձնակազմը, պետք է մշակվեն այնպես, որ կանխվի դրանց վրա կամ դրանցից անձնակազմի սահելը, սայթաքելը կամ ընկնելը։
    (61-րդ կետը փոփ. ԵՏՀԽ 13.03.26 թիվ 36)
62.	Մեքենայի եւ (կամ) սարքավորման տեխնիկական սպասարկման վայրերը պետք է տեղադրվեն վտանգավոր գոտիներից դուրս։
Հնարավորության դեպքում տեխնիկակական սպասարկումը պետք է անցկացվի մեքենայի եւ (կամ) սարքավորման շարժականգի ժամանակ։ Եթե տեխնիկական պատճառներով այդպիսի պայմանները չեն կարող պահպանվել, ապա պետք է ապահովվի տեխնիկական սպասարկման անվտանգ լինելը։
63.	Անհրաժեշտ է ապահովել, որ անսարքությունների հայտնաբերման նպատակով մեքենաների եւ (կամ) սարքավորումների վրա տեղադրվեն ախտորոշման սարքավորումներ։ 
Անհրաժեշտ է ապահովել, որ մեքենաների եւ (կամ) սարքավորումների՝ հաճախակի փոխարինման կարիք ունեցող հանգույցները հնարավոր լինի արագ ու անվտանգ հանել ու փոխարինել (հատկապես շահագործման ժամանակ դրանց փոխարինման անհրաժեշտության կամ դրանց մաշվելու կամ հնանալու դեպքում, ինչը կարող է վտանգի հանգեցնել)։ Շահագործման փաստաթղթերին համապատասխան գործիքի կամ չափիչ սարքերի օգնությամբ այդպիսի աշխատանքների կատարման համար անհրաժեշտ է ապահովել այդպիսի տարրերի անվտանգ հասանելիությունը։
(63-րդ կետը փոփ. ԵՏՀԽ 13.03.26 թիվ 36)
64.	Աշխատանքային տեղի, տեխնիկական սպասարկման բոլոր գոտիների անվտանգ մուտքի համար անհրաժեշտ է ապահովել համապատասխան միջոցների առկայությունը (աստիճաններ, սրահներ, անցամասեր եւ այլն)։
65.	Մեքենաները եւ (կամ) սարքավորումները պետք է սարքավորվեն էներգիայի բոլոր աղբյուրներից անջատման միջոցներով, որոնք նույնականացվում են ըստ գույնի ու չափի։ Եթե դրանց գործարկումը կարող է վտանգ առաջացնել վտանգի ներգործության գոտում գտնվող անձանց համար, ապա անհրաժեշտ է ապահովել դրանք բլոկավորելու հնարավորությունը։
Եթե անձնակազմն իրեն հասանելի ցանկացած հատվածում գտնվելիս չի կարող ստուգել, թե արդյո՞ք էներգիայի մատուցումն անջատվել է, թե ոչ, ապա անհրաժեշտ է ապահովել էներգիայի մատուցումն անջատելու միջոցները բլոկավորելու հնարավորությունը։ 
Անհրաժեշտ է ապահովել էներգիայի մատուցումն անջատելուց հետո մեքենայի եւ (կամ) սարքավորման շղթաներում մնացող ցանկացած էներգիան անվտանգ անջատելու (նվազեցնելու) հնարավորությունը։ Անհրաժեշտության դեպքում որոշ շղթաներ կարող են միացված մնալ էներգիայի աղբյուրներին՝ տեղեկատվության պաշտպանության, վթարային լուսավորման համար։ Այն դեպքում պետք է ձեռնարկվեն միջոցներ՝ անձնակազմի անվտանգությունն ապահովելու ուղղությամբ։
66.	Մեքենաները եւ (կամ) սարքավորումները պետք է մշակվեն այնպես, որ անձնակազմի կողմից միջամտության անհրաժեշտությունը սահմանափակ լինի, եթե դա նախատեսված չէ շահագործման փաստաթղթերով:
Եթե անհնար է խուսափել անձնակազմի կողմից միջամտությունից, ապա դա պետք է անվտանգ լինի։
(66-րդ կետը փոփ. ԵՏՀԽ 13.03.26 թիվ 36)
67.	Անհրաժեշտ է նախատեսել մեքենաների եւ (կամ) սարքավորումների՝ վտանգավոր տարրեր պարունակող ներքին մասերը մաքրելու հնարավորությունը՝ առանց մեքենայի եւ (կամ) սարքավորման մեջ մտնելու, ինչպես նաեւ արտաքին կողմից ապաբլոկավորելու։ Անհրաժեշտ է ապահովել մաքրելու գործընթացի անվտանգությունը։
68.	Մեքենայի եւ (կամ) սարքավորման կառավարման համար անհրաժեշտ տեղեկատվությունը պետք է միանշանակորեն հասկանալի լինի անձնակազմի համար։ Տեղեկատվությունը չպետք է լինի չափից դուրս շատ, որպեսզի չծանրաբեռնի անձնակազմին շահագործման ժամանակ։
69.	Եթե աշխատանքի ժամանակ խափանումների պատճառով անձնակազմը կարող է վտանգի ենթարկվել, ապա մեքենան եւ (կամ) սարքավորումը պետք է հանդերձված լինեն նախազգուշացնող ձայնային կամ գունային ազդանշան տվող սարքվածքներով։
Մեքենաների եւ (կամ) սարքավորումների նախազգուշացնող ազդանշանման սարքվածքներից տրվող ազդանշանները պետք է լինեն միանշանակորեն ընկալելի։ Անձնակազմը պետք է նախազգուշացնող ազդանշանման սարքվածքների աշխատանքն ստուգելու հնարավորություն ունենա։ 
70.	Եթե, չնայած ձեռնարկված միջոցներին, կա վտանգ, ապա մեքենան եւ (կամ) սարքավորումը պետք է ապահովված լինեն նախազգուշացնող գրություններով (նշաններով), որոնք պետք է լինեն հասկանալի ու կազմված լինեն ռուսերեն լեզվով, իսկ Եվրասիական տնտեսական միության անդամ պետության օրենսդրության մեջ համապատասխան պահանջների առկայության դեպքում՝ նաեւ Եվրասիական տնտեսական միության անդամ պետության պետական լեզվով (լեզուներով)։
(70-րդ կետը փոփ. ԵՏՀԽ 13.03.26 թիվ 36)
(հավելվածը փոփ., լրաց., խմբ. ԵՏՀԽ 13.03.26 թիվ 36)

1.	Այն մեքենաները, որոնցից վտանգի առաջացումը կապված է դրանց շարժման հետ, պետք է համապատասխանեն նաեւ սույն հավելվածում նշված անվտանգության պահանջներին։
2.	Օպերատորի աշխատատեղից տեսանելիությունը պետք է լինի բավարար մեքենան ու դրա աշխատանքային գործիքներն ըստ նշանակության կիրառելու ժամանակ օպերատորի եւ վտանգավոր գոտում գտնվող անձնակազմի անվտանգությունն ապահովելու համար։ Անհրաժեշտության դեպքում պետք է ապահովվի ոչ բավարար տեսանելիությամբ պայմանավորված վտանգների վերացման համար պահանջվող միջոցների առկայությունը։
3.	Օպերատորը, գտնվելով իր աշխատատեղում, պետք է հնարավորություն ունենա գործողության մեջ դնել մեքենայի շահագործման համար անհրաժեշտ կառավարման օրգանները։ Բացառություն են կազմում միայն աշխատանքների այն տեսակները, որոնք, անվտանգության ապահովման նկատառումներով, պետք է կատարվեն օպերատորի աշխատատեղից դուրս տեղակայված կառավարման օրգանների օգնությամբ։
4.	Անվավոր մեքենաների ղեկային կառավարման համակարգը պետք է կառուցված ու արտադրված լինի այնպես, որ նվազեցվի ղեկանիվի եւ կառավարման լծակի վրա լարումը, որն առաջանում է կառավարվող անիվների վրա արտաքին ներգործությունների հետեւանքով։
5.	Դիֆերենցիալի բլոկավորման կառավարման օրգանը պետք է կառուցված ու տեղադրված լինի այնպես, որ մեքենայի շարժվելու ընթացքում հնարավոր լինի ապաբլոկավորել դիֆերենցիալը։
Եթե արտադրական գործընթացների կատարման համար, տրված գործառույթների կատարման համար մեքենան սարքավորվում է դրա եզրաչափքերը գերազանցող սարքավորումներով (օրինակ՝ կայունարարներով, սլաքներով եւ այլն), ապա օպերատորը պետք է հնարավորություն ունենա դրա շարժումից առաջ համոզվելու, որ այդ սարքավորումը գտնվում է մեքենայի տեղաշարժման ժամանակ վտանգ չառաջացնող՝ տրված դիրքում։
6.	Շարժիչի գործարկման ժամանակ պետք է բացառվի մեքենայի ինքնաբերաբար շարժվելու հնարավորությունը։
Մեքենաները պետք է համապատասխանեն արագության նվազեցման, շարժականգի, արգելակման եւ անշարժ վիճակում պահման գործընթացներին ներկայացվող պահանջներին, որպեսզի ապահովվի անվտանգությունը շահագործման փաստաթղթերով նախատեսված աշխատանքի ռեժիմներում, ծանրաբեռնվածության մակարդակում, շարժման արագության ժամանակ։
7.	Օպերատորը կառավարման աշխատանքային օրգանի օգնությամբ պետք է հնարավորություն ունենա ինքնաշարժ մեքենան դանդաղեցնելու կամ ամբողջությամբ կանգնեցնելու։ Եթե դա անհրաժեշտ է անվտանգության ապահովման համար, ապա կառավարման համակարգի անսարքության կամ էներգամատակարարման գործընթացի խախտման դեպքում ինքնաշարժ մեքենաները պետք է սարքավորված լինեն շարժման արագությունը նվազեցնելու կամ անկախ ու հեշտ հասանելի կառավարման օրգանով մեքենան ամբողջությամբ կանգնեցնելու վթարային սարքվածքով։ 
Ինքնագնաց մեքենաները և հատուկ նշանակության կցորդները պետք է սարքավորված լինեն մեքենայի ամբողջությամբ անշարժությունն ապահովող կայանման արգելակով։
Անվտանգության ապահովման համար պահանջվելու դեպքում հատուկ նշանակության կցորդները պետք է սարքավորված լինեն աշխատող արգելակման համակարգով։ Թույլատրվում է 2,5 տոննան չգերազանցող տեխնիկապես թույլատրելի առավելագույն զանգվածով հատուկ նշանակության կցորդները չսարքավորել աշխատող արգելակման համակարգով՝ պայմանով, որ հատուկ նշանակության կցորդի տեխնիկապես թույլատրելի առավելագույն զանգվածը կազմում է լրակազմված վիճակում այն ինքնագնաց մեքենայի զանգվածի 50 տոկոսից ոչ ավելին, որի հետ աշխատանքի համար կցորդը նախատեսված է։
 (7-րդ կետը լրաց., փոփ. ԵՏՀԽ 23.11.23 թիվ 137)
8.	Մեքենայի կամ մեքենաների համակարգի հեռակառավարման անհրաժեշտության դեպքում կառավարման յուրաքանչյուր բլոկ պետք է հստակ նույնացվի այն մեքենայի հետ, որի համար այն նախատեսված է։
Հեռակառավարման համակարգը պետք է կառուցված ու արտադրված լինի այնպես, որ դրանով հնարավոր լինի կառավարել միայն համապատասխան մեքենան եւ (կամ) որոշակի գործողություններ։
Հեռակառավարման համակարգով սարքավորված մեքենան պետք է կառուցված ու արտադրված լինի այնպես, որ այն արձագանքի միայն կառավարման որոշակի բլոկի ազդանշաններին։
9.	Կողքից քայլող օպերատորի կողմից կառավարվող մեքենայի շարժումը պետք է հնարավոր լինի միայն կառավարման համապատասխան օրգանների վրա օպերատորի կողմից անընդհատ ներգործության արդյունքում։ Շարժիչի գործարկման ժամանակ պետք է բացառվի մեքենայի ինքնաբերաբար շարժվելու հնարավորությունը։
10.	Կողքից քայլող օպերատորի կողմից կառավարվող մեքենայի կառավարման համակարգերը պետք է կառուցված լինեն այնպես, որ դեպի օպերատոր մեքենայի ինքնաբերաբար շարժման հետ կապված ռիսկերը հասցվեն նվազագույնի։
Մեքենայի շարժման արագությունը պետք է համադրելի լինի կողքից քայլող օպերատորի շարժման արագության հետ։
Եթե մեքենան հանդերձված է պտտվող գործիքով, ապա մեքենայի հետընթաց շարժման ժամանակ այն միացնելու ցանկացած հնարավորություն պետք է բացառվի, բացառությամբ այն դեպքերի, երբ մեքենան դրվում է շարժման մեջ հենց այդ պտտվող գործիքով։ Վերջին դեպքում մեքենայի հետընթաց շարժման արագությունը չպետք է վտանգավոր լինի օպերատորի համար։
Ղեկային կառավարման էներգիայի աղբյուրի խափանումը (առկայության դեպքում) չպետք է խոչընդոտի մեքենայի կառավարումը դրա ամբողջական շարժականգի համար անհրաժեշտ ողջ ժամանակահատվածում։
11.	Մեքենան պետք է կառուցված, արտադրված եւ անհրաժեշտության դեպքում շասսիի վրա տեղադրված լինի այնպես, որ շարժման ընթացքում դրա ծանրության կենտրոնում առաջացող անկառավարելի տատանումները չազդեն մեքենայի կայունության վրա եւ չափից ավելի չծանրաբեռնեն դրա կոնստրուկցիան։
Ինքնաշարժ մեքենան պետք է կառուցված ու արտադրված լինի այնպես, որ շահագործման նախատեսված պայմաններում դրա կայությունը պահպանվի։
12.	Եթե շահագործման նախատեսվող պայմաններում առկա է ինքնաշարժ մեքենայի շրջվելու ռիսկ, ապա այն պետք է սարքավորվի շրջվելու դեպքում պաշտպանական սարքվածքով։ Մեքենայի շրջվելու դեպքում տվյալ սարքվածքի կոնստրուկցիան մեքենայում գտնվող օպերատորի համար պետք է ապահովի դեֆորմացիայի սահմանափակման համապատասխան ծավալը։
Մեքենայի նստատեղերը պետք է ունենան համապատասխան կոնստրուկցիա կամ հանդերձված լինեն պահող համակարգերով, որոնք օպերատորին թույլ կտան մնալ իր տեղում՝ առանց մեքենայի կառավարման համար անհրաժեշտ գործողությունների սահմանափակման։
13.	Եթե, կախված ինքնաշարժ մեքենայի շահագործման պայմաններից, առկա է դրա վրա տարբեր առարկաներ ընկնելու ռիսկ, ապա այն պետք է սարքավորված լինի ընկնող առարկաներից պաշտպանական սարքվածքով։
Մեքենայի վրա առարկաներ ընկնելու դեպքում տվյալ սարքվածքի կոնստրուկցիան մեքենայում գտնվող օպերատորի համար պետք է ապահովի դեֆորմացիայի սահմանափակման համապատասխան ծավալը։
14.	Քարշակման համար նախատեսված կամ քարշակվող մեքենաները պետք է սարքավորված լինեն կցաքարշակային սարքվածքով՝ կառուցված, արտադրված եւ տեղադրված այնպես, որ ապահովվի հեշտ ու անվտանգ միացումը եւ անջատումը, ինչպես նաեւ կանխվի պատահական անջատումն աշխատանքի ժամանակ։
15.	Կիսակցորդ, կիսակախովի մեքենաները պետք է սարքավորված լինեն ծանրաբեռնվածության ու գրունտի պայմաններին համապատասխանող հենարանային մակերեւույթներով կանգնակներով։
16.	Հզորության արտարկման կախովի մեխանիկական սարքվածքները, որոնցով ինքնաշարժ մեքենաները (տրակտորները) միացվում են քարշակվող մեքենաների առաջին կոշտ հենարաններին, պետք է կառուցված ու արտադրված լինեն այնպես, որ գործառման ժամանակ ցանկացած շարժական մանրակ ամբողջությամբ պաշտպանված լինի։ 
Ինքնաշարժ մեքենայի (տրակտորի) հզորության արտարկման լիսեռը, որին միացվում է հզորության արտարկման հանովի մեխանիկական սարքվածքը, պետք է պաշտպանված լինի ինքնաշարժ մեքենային (տրակտորին) ամուր փակցվող հատուկ պաշտպանակով կամ պաշտպանության համարժեք մակարդակ ապահովող ցանկացած այլ հարմարանքով։
Հզորության արտարկման հանովի սարքվածքի հասանելիությունն ապահովելու համար տվյալ պաշտպանակը պետք է բացվելու հնարավորություն ունենա։ Վերոնշյալ սարքվածքի տեղադրման ժամանակ պետք է մնա բավարար տարածք, որպեսզի ինքնաշարժ մեքենայի (տրակտորի) շարժման ժամանակ կարդանալիսեռը չվնասի պաշտպանակը։ 
Քարշակվող մեքենայի հզորության ընդունման լիսեռը պետք է դրված լինի դրա վրա ամրակցված պաշտպանիչ պատյանի մեջ։
Ոլորող մոմենտի սահմանափակիչները կամ վազանցիկ կցորդիչները պետք է միացված լինեն կարդանալիսեռի ունիվերսալ հոդակապին` միայն քարշակվող մեքենայի կողմից: Հզորության արտարկման հանովի մեխանիկական սարքվածքը պետք է ունենա համապատասխան մակնշում։
17.	Այն բոլոր քարշակվող մեքենաները, որոնց աշխատանքի համար անհրաժեշտ է հզորության արտարկման հանովի մեխանիկական սարքվածք` դրանք ինքնաշարժ մեքենաներին (տրակտորներին) միացնելու համար, պետք է ունենան միացման այնպիսի համակարգ, որպեսզի մեքենաների անջատման անհրաժեշտության դեպքում գետնի կամ մեքենաների մանրակների հետ հպումից այդ սարքվածքն ու դրա պաշտպանակները չվնասվեն։ 
Պաշտպանակների արտաքին մասերը պետք է կառուցված, արտադրված եւ տեղադրված լինեն այնպես, որդրանք չշրջվեն հզորության արտարկման հանովի մեխանիկական սարքվածքի հետ միասին։ Պաշտպանակը չպետք է ծածկի կարդանալիսեռը մինչեւ ներքին հոդակապերի երկժանիների ծայրի հատվածը (հասարակ ունիվերսալ հոդակապերի դեպքում), իսկ լայնանկյուն ունիվերսալ հոդակապերի դեպքում՝ ոչ պակաս, քան արտաքին հոդակապի կեսը։
Եթե մեքենայի մեջ աշխատանքային տեղերին հասնելու միջոցները տեղակայված են հզորության արտարկման հանովի մեխանիկական սարքվածքի կողքին, ապա դրանք պետք է կառուցված ու արտադրված լինեն այնպես, որ բացառվի կարդանալիսեռի պաշտպանակը որպես աստիճան օգտագործելու հնարավորությունը, բացի այն դեպքերից, երբ դա նախատեսված է կոնստրուկցիայով։
18.	Կուտակչային մարտկոցների տեղակայման մասերը պետք է կառուցված ու արտադրված լինեն այնպես, որ բացառվի մեքենայի շրջվելու դեպքում օպերատորի վրա էլեկտրոլիտի ընկնելու պատճառով առաջացած վտանգը եւ խուսափել օպերատորի աշխատանքային տեղում էլեկտրոլիտի գոլորշու կուտակումից։ 
Մեքենան պետք է կառուցված ու արտադրված լինի այնպես, որ կուտակչային մարտկոցները հնարավոր լինի անջատել հեշտ հասանելի եւ հատուկ այդ նպատակի համար նախատեսված սարքվածքի (անջատիչի) օգնությամբ։
19.	Կախված վտանգների տեսակներից՝ մեքենան պետք է սարքավորված լինի հեշտ հասանելի տեղերում տեղակայված կրակմարիչներով եւ (կամ) հրդեհաշիջման ներկառուցված համակարգերով։
20.	Օպերատորը պետք է պաշտպանված լինի իր վրա վտանգավոր նյութերի ներգործության ռիսկից, եթե մեքենայի հիմնական գործառույթը դրանց փոշիացումն է։
21.	Օպերատորների տեղերով սարքավորված մեքենաները պետք է հանդերձված լինեն քարշակող մեքենայից քարշակվող մեքենային ազդանշանների փոխանցման համապատասխան սարքվածքով (անհրաժեշտության դեպքում)։
22.	Գյուղատնտեսական մեքենաների օպերատորների աշխատանքային տեղը, որը ագրեգատի աշխատանքի ժամանակ գտնվում է էներգետիկ միջոցի խցիկից դուրս, պետք է պաշտպանված լինի հողի, տեխնոլոգիական նյութի, կեղտի արտանետումից։ 
23.	Տրանսպորտային լայնության եւ (կամ) երկարության նվազեցման համար նախատեսված ծալովի տարրերը պետք է ունենան մեխանիկական կամ այլ միջոցներ՝ դրանք տրանսպորտային դիրքում պահելու համար։
24.	Լեռնային պայմաններում աշխատանքի համար նախատեսված ինքնաշարժ մեքենաներն ու էներգետիկ միջոցները պետք է սարքավորված լինեն սահմանային թույլատրելի կողաթեքման ազդանշանիչներով։ 
25.	Կախովի, կիսակախովի, կցվող, կիսակցվող ու տեղադրվող գյուղատնտեսական մեքենաների նկատմամբ սահմանվող անվտանգության պահանջները գնահատվում են գյուղատնտեսական մեքենատրակտորային ագրեգատի կազմում փորձարկման ժամանակ։
Փոխովի աշխատանքային սարքավորման նկատմամբ սահմանվող անվտանգության պահանջները գնահատվում են ինքնագնաց մեքենայի կազմում փորձարկման ժամանակ:
 (25-րդ կետը խմբ. ԵՏՀԽ 23.11.23 թիվ 137)
26.	Եթե ինքնաշարժ մեքենաներն ու էներգետիկ միջոցները նախատեսված են վտանգավոր շրջակա միջավայրում կիրառման համար կամ հենց մեքենաներն ու էներգետիկ միջոցներն են վտանգավոր շրջակա միջավայրի պատճառը, ապա պետք է նախատեսվեն համապատասխան սարքվածքներ օպերատորի բնականոն աշխատանքի եւ կանխատեսելի վտանգներից նրան պաշտպանելու համար։ 
27.	Օպերատորի աշխատանքային տեղը խցիկով սարքավորելու դեպքում այն պետք է մեքենան արագ լքել հնարավորություն ստեղծի օպերատորի համար եւ ունենա առնվազն մեկ վթարային ելք։ 
28.	Ինքնագնաց մեքենաները և հատուկ նշանակության կցորդները պետք է սարքավորվեն արտաքին լուսաազդանշանային սարքերով և տարբերիչ նշաններով՝ հաշվի առնելով դրանց շահագործման պայմանները։
Ինքնագնաց մեքենայի, հատուկ նշանակության կցորդի կամ շարժունակ էներգետիկ միջոցի՝ տրանսպորտային և (կամ) աշխատանքային վիճակում լուսաազդանշանային սարքերը փակող փոխովի աշխատանքային սարքավորումը, կցվող, կիսակցվող ու տեղադրվող մեքենաները պետք է սարքավորվեն սեփական լուսաազդանշանային սարքերով և տարբերիչ նշաններով։
(28-րդ կետը խմբ. ԵՏՀԽ 23.11.23 թիվ 137)
29. Այն դեպքում, երբ ներքին այրման շարժիչների (սեղմված բնական այրվող գազով (ՍԲԳ) կամ հեղուկացված բնական այրվող գազով (ՀԲԳ), կամ հեղուկացված ածխաջրածնային գազով (ՀԱԳ) աշխատող հարկադրական այրմամբ շարժիչներ, ինչպես նա և դիզելային վառելիքով և սեղմված բնական այրվող գազով (ՍԲԳ), կամ հեղուկացված բնական այրվող գազով (ՀԲԳ), կամ հեղուկացված ածխաջրածնային գազով (ՀԱԳ) աշխատող սեղմումով բոցավառվող երկվառելիքային շարժիչներ) սնուցման համար օգտագործվում է գազակերպ վառելիք (սեղմված բնական այրվող գազ (ՍԲԳ), կամ հեղուկացված բնական այրվող գազ (ՀԲԳ), կամ հեղուկացված ածխաջրածնային գազ (ՀԱԳ)) կիրառվում են սույն հավելվածում նշված՝ սարքավորումներին և դրանց տեղադրմանը ներկայացվող լրացուցիչ պահանջները։
(29-րդ կետը լրաց. ԵՏՀԽ 23.11.23 թիվ 137)
30. Արտադրողի կողմից յուրաքանչյուր մեքենայի վրա պետք է զետեղվի եզակի նույնականացման համար, որը համապատասխանում է սույն հավելվածում նշված՝ ինքնագնաց մեքենաների և հատուկ նշանակության կցորդների նույնականացմանը ներկայացվող համապատասխան լրացուցիչ պահանջներին։ Եվրասիական տնտեսական միության տարածքում՝ մինչև նույնականացմանը ներկայացվող նշված պահանջներն ուժի մեջ մտնելն արտադրված և (կամ) շրջանառության մեջ դրված ինքնագնաց մեքենաների և հատուկ նշանակության կցորդների համար նույնականացման համարների բովանդակությանը, դիրքին և զետեղման կարգին ներկայացվող պահանջները կարող են սահմանվել անդամ պետությունների օրենսդրությամբ։
(30-րդ կետը լրաց. ԵՏՀԽ 23.11.23 թիվ 137)
31. Ինքնագնաց մեքենաների և հատուկ նշանակության կցորդների շահագործման փաստաթղթերը պետք է պարունակեն տեղեկություններ դրանց՝ ընդհանուր օգտագործման ճանապարհներին առանց սահմանափակման օգտագործման հնարավորության մասին կամ ընդհանուր օգտագործման ճանապարհներին դրանց օգտագործման հնարավորության վրա ազդող սահմանափակումների ցանկը։
(31-րդ կետը լրաց. ԵՏՀԽ 23.11.23 թիվ 137)
(բաժինը լրաց., խմբ, փոփ. ԵՏՀԽ 23.11.23 թիվ 137)

Շարժիչը գազակերպ վառելիքով (սեղմված բնական այրվող գազով (ՍԲԳ), հեղուկացված բնական այրվող գազով (ՀԲԳ), հեղուկացված ածխաջրածնային գազով (ՀԱԳ)) սնուցելու համար նախատեսված սարքավորումներով սարքավորված մեքենաներ
1. Մեքենաների վրա թույլատրվում է տեղադրել միայն այն գազաբալոնային սարքավորումը, որի առնչությամբ՝ 1958 թվականի մարտի 20-ին Ժնևում կնքված՝ «Անվավոր տրանսպորտային միջոցների, անվավոր տրանսպորտային միջոցների վրա տեղադրվող և (կամ) օգտագործվող սարքավորումների ու (կամ) մասերի համար միօրինակ տեխնիկական կարգադրագրերի ընդունման մասին և այդ կարգադրագրերի հիման վրա տրվող հաստատումների փոխադարձաբար ճանաչման պայմանների մասին» համաձայնագրին (այսուհետ՝ 1958 թվականի համաձայնագիր) համապատասխան, տրամադրվել են տեսակի պաշտոնական հաստատմանը վերաբերող հաղորդագրություններ կամ որի առնչությամբ հաստատվել է «Անվավոր տրանսպորտային միջոցների անվտանգության մասին» Միության տեխնիկական կանոնակարգի (ՄՄ ՏԿ 018/2011) կամ «Գյուղատնտեսական և անտառատնտեսական տրակտորների և դրանց կցորդների անվտանգության մասին» Միության տեխնիկական կանոնակարգի (ՄՄ ՏԿ 031/2012) պահանջներին համապատասխանությունը։
(1-ին կետը փոփ. ԵՏՀԽ 13.03.26 թիվ 36)
2. Յուրաքանչյուր բալոն պետք է ունենա դրա նույնականացումն ապահովող և գազի բալոնն արտադրողի կողմից Եվրասիական տնտեսական հանձնաժողովի կոլեգիայի հաստատված միասնական ձևին համապատասխան ձևակերպված անձնագիր, որը տեխնիկական փաստաթղթերի անբաժանելի մասն է կազմում։
3. Մեքենայի վրա տեղադրված յուրաքանչյուր գազի բալոնի վրա պետք է հստակ զետեղված լինեն չջնջվող նշագրերը՝ սերիական համարը և «ՀԱԳ», կամ «ՍԲԳ», կամ «ՀԲԳ» նշագրերը։
4. Շարժիչը գազակերպ վառելիքով (սեղմված բնական այրվող գազով (ՍԲԳ), կամ հեղուկացված բնական այրվող գազով (ՀԲԳ), կամ հեղուկացված ածխաջրածնային գազով (ՀԱԳ)) սնուցելու համար նախատեսված սարքավորումը տեղադրվում է՝ հաշվի առնելով սույն բաժնի 5-րդ կետի պահանջները։
5. Գազակերպ վառելիքով (սեղմված բնական այրվող գազով (ՍԲԳ) կամ հեղուկացված բնական այրվող գազով (ՀԲԳ), կամ հեղուկացված ածխաջրածնային գազով (ՀԱԳ)) շարժիչի սնուցման համակարգերը (այսուհետ՝ սնուցման համակարգ) պետք է բավարարեն սույն բաժնի 5.1-5.13-րդ ենթակետերում նշված պահանջները։
5.1. Սնուցման համակարգի բոլոր տարրերը պետք է կոշտ ամրակցվեն:
5.2. Սնուցման համակարգը պետք է տեղադրվի այնպես, որ ապահովվի դրա պաշտպանությունը վնասվածքներից:
5.3. Սնուցման համակարգին ոչ մի սարքվածք չպետք է միակցվի (բացառությամբ նրանց, որոնց առկայությունը խիստ անհրաժեշտ է շարժիչի և խցիկի տաքացման համակարգի պատշաճ աշխատանքն ապահովելու համար)։
5.4. Սնուցման համակարգին կարող է միակցվել մեքենայի խցիկի տաքացման համակարգը, եթե այդպիսի տաքացման համակարգը և միակցումը հրդեհաանվտանգ են և չեն ազդում սնուցման համակարգի կանոնավոր աշխատանքի վրա:
5.5. Սնուցման համակարգի սարքավորումների մաս հանդիսացող ոչ մի տարր (այդ թվում՝ ցանկացած պաշտպանիչ սարքվածք) չպետք է դուրս ցցվի մեքենայի արտաքին եզրաչափքից:
5.6. Սնուցման համակարգի ոչ մի տարր չպետք է գտնվի շարժիչի կամ ջերմության համանման աղբյուրի բանած գազերի արտանետման համակարգից 100 մմ-ից պակաս հեռավորության վրա, եթե սնուցման համակարգի սարքավորումների այդպիսի տարրերը չունեն պատշաճ ջերմապաշտպանիչ պատյան:
5.7. Սնուցման համակարգը պետք է ունենա սարքավորումների հետևյալ տարրերը՝
ա) հեղուկացված ածխաջրածնային գազով (ՀԱԳ) սնուցման դեպքում՝
գազի բալոն.
80-տոկոսանոց կասեցման կափույր.
մակարդակի ցուցիչ.
ապահովիչ կափույր.
հեռավար կառավարվող աշխատանքային կափույր՝ սահմանափակող կափույրով.
ճնշման կարգավորիչ և գոլորշեցուցիչ.
հեռավար կառավարվող փակիչ կափույր.
լցավորման բլոկ.
գազատար խողովակագծեր և ճկափողեր.
ներարկիչ, գազատաքացուցիչ կամ գազախառնիչ.
էլեկտրոնային կառավարման բլոկ.
ճնշման սահմանափակիչ.
հակադարձ կափույր.
գազատար խողովակագծի ապահովիչ կափույր.
գազի բաժնավորիչ.
զտիչ.
ճնշման և ջերմաստիճանի տվիչ.
վառելիքի պոմպ. 
սնուցման համակարգի մեկուսացված հարմարակցիչ. 
պահուստային վառելիքի մատուցման կցախողովակ.
տարբեր տեսակների վառելիքի փոխարկման համակարգ. 
վառելիքամուղներ.
բ) սեղմված բնական այրվող գազով (ՍԲԳ) սնուցման դեպքում՝
ավտոմատ կափույր.
ամրան.
գազի բալոն.
գազաօդախառնիչ (կարող է օգտագործվել մեքենայի ստանդարտ գազաօդախառնիչ).
ճկուն և կոշտ վառելիքամուղներ.
լցավորման բլոկ կամ հանգույց.
ձեռքով կառավարվող կափույր.
մանոմետր կամ վառելիքի մակարդակի ցուցիչ.
ապահովիչ սարքվածք (որոշակի ջերմաստիճանում գործարկվող).
էլեկտրոնային կառավարման բլոկ (էլեկտրոնային համակարգերի համար) (բացառությամբ մեքենայի վերասարքավորման դեպքերի, որը ներառում է գազային շարժիչի տեղադրումը).
գ) հեղուկացված բնական այրվող գազով (ՀԲԳ) սնուցման դեպքում՝
(ձեռքի) փական.
կրիոգեն բաք (կրիոբաք).
ընդունիչ.
ճնշման և (կամ) ջերմաստիճանի տվիչ. 
լցավորման հանգույց.
հսկիչ կափույր կամ հակադարձ կափույր.
մանոմետր կամ վառելիքի մակարդակի ցուցիչ. 
սահմանափակիչ կափույր (հոսքի սահմանափակման սարք). 
ապահովիչ կափույր.
ճնշման կարգավորիչ.
բնական գազի ազդանշանիչ.
հեռացման համակարգ.
միացնող ագույցներ.
ջերմափոխանակիչ/գոլորշեցուցիչ.
վառելիքամուղ.
էլեկտրոնային կառավարման բլոկ (բացառությամբ մեքենայի վերասարքավորման դեպքերի, որը ներառում է գազային շարժիչի տեղադրումը)։
5.8. Շահագործման պատրաստ մեքենայի վրա գազի բալոնի և հենարանային մակերևույթի (գրունտի) միջ և հեռավորությունը պետք է կազմի առնվազն 200 մմ:
5.9. Կոշտ և ճկուն վառելիքամուղները պետք է ամրակվեն այնպես, որ դրանք չենթարկվեն թրթռման կամ արտաքին բեռնվածքների:
Ամրակման կետում ճկուն կամ կոշտ վառելիքամուղները պետք է տեղադրվեն այնպես, որ մետաղական դետալների միջ և շփումներ չլինեն:
Կոշտ և ճկուն վառելիքամուղները չպետք է տեղադրվեն ամբարձիկով վերհանման կետերի տեղակայման տեղում:
Բաց տեղամասերում վառելիքամուղները պետք է ծածկվեն պաշտպանիչ նյութով:
5.10. Զոդամիացքներ կամ եռակցվածքներ, ինչպես նա և պարուրակավոր միացքներ հենակային մանեկներով չի թույլատրվում:
Միացքները պետք է հերմետիկ լինեն։
Բոլոր միացքները պետք է գտնվեն զննման համար մատչելի տեղերում:
5.11. Լցավորման բլոկը պետք է տեղադրվի մեքենայի արտաքին կողմից կամ շարժիչային հատվածամասում:
Լցավորման բլոկի ամրակցմամբ պետք է բացառվի դրա պտտման հավանականությունը և ապահովվի դրա պաշտպանությունը կեղտից և խոնավությունից:
5.12. Էլեկտրական միացումների և էլեկտրասարքավորումների տարրերի կառուցվածքով պետք է բացառվի էլեկտրական կայծի առաջացման հավանականությունը:
5.13. Մեքենան գազակերպ վառելիքով սնուցման (մեքենայի կառուցվածքում փոփոխություններ կատարելիս) փոխակերպելիս (վերասարքավորելիս) անհրաժեշտ է պահպանել գազաբալոնային սարքավորումների տեղադրման կարգին, ընթացակարգին և մեթոդներին ներկայացվող պահանջները՝ «Եվրասիական տնտեսական միության շրջանակներում տեխնիկական կանոնակարգման մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 9 հավելված) 4-րդ կետով նախատեսված ցանկերում ներառված միջպետական ստանդարտներին համապատասխան։
(բաժինը լրաց. ԵՏՀԽ 23.11.23 թիվ 137, փոփ. ԵՏՀԽ 13.03.26 թիվ 36)
Մեքենայի կառուցվածքում կատարված առանձին փոփոխություններին ներկայացվող պահանջները
1. Շարժիչը գազակերպ վառելիքով (սեղմված բնական այրվող գազով (ՍԲԳ) կամ հեղուկացված բնական այրվող գազով (ՀԲԳ), կամ հեղուկացված ածխաջրածնային գազով (ՀԱԳ)) սնուցելու համար նախատեսված սարքավորումը տեղադրվում է հետևյալ պահանջների պահպանմամբ՝
ա) մեքենայի վրա թույլատրվում է տեղադրել միայն այն գազաբալոնային սարքավորումները, որի վերաբերյալ, 1958 թվականի համաձայնագրին համապատասխան, տրամադրվել են շարժիչների համապատասխան ընտանիքի համար նախատեսված տեսակի պաշտոնական հաստատման առնչությամբ հաղորդագրությունները կամ որի առնչությամբ հաստատվել է «Անվավոր տրանսպորտային միջոցների անվտանգության մասին» Միության տեխնիկական կանոնակարգի (ՄՄ ՏԿ 018/2011) կամ «Գյուղատնտեսական և անտառատնտեսական տրակտորների և դրանց կցորդների անվտանգության մասին» Միության տեխնիկական կանոնակարգի (ՄՄ ՏԿ 031/2012) պահանջներին համապատասխանությունը.
բ) շարժիչը գազակերպ վառելիքով սնուցելու համար սարքավորումների տեղավորումը և տեղադրումը պետք է իրականացվեն՝ մեքենաների և (կամ) սարքավորումների համապատասխան տեսակների համար միջազգային ու տարածաշրջանային (միջպետական) ստանդարտների, իսկ դրանց բացակայության դեպքում՝ ազգային (պետական) ստանդարտների պահանջներին համապատասխան, որոնց կամավոր հիմունքով կիրառման արդյունքում ապահովվում է «Մեքենաների և սարքավորումների անվտանգության մասին» Միության տեխնիկական կանոնակարգի (ՄՄ ՏԿ 010/2011) պահանջների պահպանումն ու, «Մեքենաների և սարքավորումների անվտանգության մասին» Միության տեխնիկական կանոնակարգի (ՄՄ ՏԿ 010/2011) պահանջները կիրառելու և կատարելու և տեխնիկական կանոնակարգման օբյեկտների համապատասխանության գնահատում իրականացնելու համար անհրաժեշտ՝ հետազոտությունների (փորձարկումների) ու չափումների կանոններ ու մեթոդներ, այդ թվում՝ նմուշառման կանոններ պարունակող միջազգային ու տարածաշրջանային (միջպետական) ստանդարտների, իսկ դրանց բացակայության դեպքում՝ ազգային (պետական) ստանդարտների պահանջներին համապատասխան։
2. Ինքնագնաց մեքենայի և հատուկ նշանակության կցորդի կառուցվածքում փոփոխություններ կատարելիս, այդ թվում՝ այնպիսի փոփոխություններ, որոնց արդյունքում փոխվում է այդ մեքենայի կիրառության նշանակությունը, պետք է պահպանվեն հետևյալ պահանջները․ 
առավելագույն զանգվածը և առանցքներով դրա բաշխումը, ինչպես նաև զանգվածների կենտրոնի կոորդինատների փոփոխությունը չպետք է գերազանցեն մեքենան արտադրողի կամ մշակողի կողմից սահմանված սահմանները.
հետևյալի առկայությունը՝
մեքենան արտադրողի կամ մշակողի կամ արտադրողի կողմից լիազորված մարմնի որոշումը՝ շահագործման մեջ գտնվող մեքենայի կառուցվածքում այդպիսի փոփոխությունների կատարման հնարավորությունը համաձայնեցնելու մասին (առկայության դեպքում).
այն մեքենայի համապատասխանության սերտիֆիկատը կամ համապատասխանության հայտարարագիրը, որի կառուցվածքում կատարվում են փոփոխություններ.
տեղադրվող սարքավորման համապատասխանության սերտիֆիկատը կամ համապատասխանության հայտարարագիրը։
Շահագործման մեջ գտնվող մեքենաների կառուցվածքում փոփոխությունների կատարումն իրականացվում է Եվրասիական տնտեսական միության անդամ պետության նորմատիվ իրավական ակտերով սահմանված կարգով։
Շահագործման մեջ գտնվող մեքենաներին ներկայացվող պահանջների՝ դրանց կառուցվածքում փոփոխությունների կատարման դեպքում պահպանման ստուգումն իրականացվում է Եվրասիական տնտեսական միության անդամ պետությունների օրենսդրության պահանջներին համապատասխան։ Կառուցվածքի անվտանգության ստուգումն իրականացվում է տեխնիկական փորձաքննության և (անհրաժեշտության դեպքում) փորձարկումների (չափումների) մեթոդներով։
Մեքենաներին ներկայացվող պահանջների պահպանման ստուգում չի կատարվում կառուցվածքում՝ շահագործման փաստաթղթերով նախատեսված փոփոխություններ կատարելիս։
(2-րդ կետը լրաց. ԵՏՀԽ 13.03.26 թիվ 36)
(բաժինը լրաց. ԵՏՀԽ 23.11.23 թիվ 137, փոփ., լրաց. ԵՏՀԽ 13.03.26 թիվ 36)
[bookmark: bookmark16][bookmark: _Toc431212120]Բեռնամբարձ մեքենաներ
1.	Բեռնամբարձ մեքենաները պետք է կառուցված ու արտադրված լինեն այնպես, որ դրանց շահագործման ընթացքում (աշխատանքային ու ոչ աշխատանքային վիճակներում), ինչպես նաեւ կենսական պարբերաշրջանի մնացած փուլերում (արտադրություն, մոնտաժում, փորձարկումներ, ապամոնտաժում եւ այլն) դրանք պահպանեն ներկայացված երկրաչափական ձեւը, ամրությունը, կոշտությունը, կայունությունը, մաշվածության ու քայքայման նկատմամբ կայունությունը, ինչպես նաեւ հավասարակշռությունը (վերջինը միայն դարպասային կռունկների որոշ տեսակի սլաքների համար)։ 
Մետաղակառուցվածքի հաշվարկային տարրերի ամրությունը, կոշտությունը, կայունությունն ու հավասարակշռությունը, ինչպես նաեւ բեռնամբարձ մեքենայի մեխանիզմների անվտանգության համապատասխան ցուցանիշները պետք է հաստատված լինեն հաշվարկով՝ հաշվի առնելով աշխատանքի ռեժիմները։ 
2.	Ռելսային ուղիով տեղաշարժվող բեռնամբարձ մեքենաները պետք է սարքավորված լինեն ռելսային ուղուց դրանց արտանկման ռիսկը, ինչպես նաեւ հողմային բեռնվածքի ազդեցության տակ չթույլատրված տեղափոխումը կանխող հատուկ սարքվածքներով։
Եթե չնայած նշված սարքվածքների առկայությանը, կա ռելսային ուղուց արտանկման ռիսկ, օրինակ՝ հնարավոր սեյսմիկ ազդեցության կամ հենց ռելսային ուղու կոտրման պատճառով, անհրաժեշտ է կիրառել սարքավորման հնարավոր ընկնելը կանխող լրացուցիչ հարմարանքներ։ 
3.	Բեռնամբարձ մեքենաները պետք է կառուցված ու արտադրված լինեն շահագործման նախատեսված պայմանների, աշխատանքի ժամանակի ու մեխանիզմների աշխատանքի ռեժիմի հաշվառմամբ։ Ինտենսիվ տեխնոլոգիական գործընթացների սպասարկման համար նախատեսված բեռնամբարձ մեքենաների բարձրացման մեխանիզմները պետք է հանդերձված լինեն աշխատանքի արձանագրիչներով։ 
Աշխատանքի արձանագրիչներով (բեռնային մոմենտի սահմանափակիչներով) պետք է հանդերձված լինեն նաեւ սլաքային տեսակի բոլոր ազատ կանգնած բեռնամբարձ կռունկները։
Բեռնամբարձ մեքենաների արտադրության համար օգտագործվող նյութերը պետք է ընտրվեն՝ հաշվի առնելով շահագործման նախատեսված այնպիսի պայմանները (աշխատանքային եւ ոչ աշխատանքային վիճակում), ինչպիսիք են ջերմաստիճանը, միջավայրի ագրեսիվությունը, միջավայրի պայթյունահրդեհավտանգությունը եւ այլն։ Նյութերի որակը պետք է հաստատվի արտադրողի սերտիֆիկատներով։
4.	Պողպատյա ճոպանների համար նախատեսված բլոկերն ու թմբուկները պետք է ունենան տրամագիծ, որը կլինի ոչ պակաս, քան այն մեխանիզմի դասակարգման խմբով որոշվող տրամագիծը, որում դրանք տեղակայված են։ Թմբուկի վրա բլոկի ակոսն ու ակոսիկների պարուրակը պետք է համապատասխանեն պողպատյա ճոպանի սահմանված տրամագծին։
Պողպատյա ճոպանի ընտրության հաշվարկային ուժը որոշվում է մեխանիզմի կոնստրուկցիայով՝ բազմաճախարակի պատիկության հաշվառմամբ։ Պողպատյա ճոպանի օգտագործման նվազագույն գործակիցը (պահուստի գործակիցը) պետք է լինի ոչ պակաս, քան այն մեխանիզմի դասակարգման խմբով որոշվող տրամագիծը, որում ճոպանը տեղակայված է։ Պողպատյա ճոպանի օգտագործման նվազագույն գործակիցը (պահուստի գործակիցը) առասանների յուրաքանչյուր առանձին ճյուղի համար պետք է լինի 6-ից ոչ պակաս՝ պայմանով, որ բազմաճյուղ առասանների ճյուղերի միջեւ առավելագույն անկյունը լինի 90°-ից ոչ ավելի։ Բազմաճյուղ առասանների ճյուղերից յուրաքանչյուրի հաշվարկային բեռնվածքն ընդունում են՝ ելնելով այն պայմանից, որ բեռը պահվում է երեք կամ ավելի քիչ քանակով ճյուղերով։
Պողպատյա ճոպանները, որոնք ուղղակիորեն նախատեսված են բեռի բարձրացման կամ պահման համար (բացի ճոպանուղու ճոպաններից ու օղակային առասաններից), չպետք է ունենան ոչ մի սերտակցում՝ բացի ճոպանների ծայրերի ամրակցումից։
Ծայրերի ամրակցման որակը եւ պողպատյա ճոպանների ամրացման եղանակն ընտրվում են մեխանիզմի ու ամբողջ բեռնամբարձ մեքենայի անվտանգության համապատասխան մակարդակը ապահովելու համար։
5.	Աստղանիվների չափերը պետք է ընտրվեն՝ մեխանիզմի դասակարգման խմբի ու շղթայի քայլի հաշվառմամբ։
Շղթայի ընտրության հաշվարկային ուժը որոշվում է մեխանիզմի կոնստրուկցիայով՝ բազմաճախարակի պատիկության հաշվառմամբ։ Շղթայի օգտագործման նվազագույն գործակիցը (պահուստի գործակիցը) պետք է լինի ոչ պակաս, քան այն մեխանիզմի դասակարգման խմբով որոշվող տրամագիծը, որում շղթան տեղակայված է։
Օղակային շղթայի ամրացման եղանակն ու ամրակցումն ընտրվում են մեխանիզմի ու ամբողջ բեռնամբարձ մեքենայի անվտանգության համապատասխան մակարդակն ապահովելու համար։
Շղթայի օգտագործման նվազագույն գործակիցը (պահուստի գործակիցը) առասանների յուրաքանչյուր առանձին ճյուղի համար պետք է լինի 4-ից ոչ պակաս՝ պայմանով, որ բազմաճյուղ առասանների ճյուղերի միջեւ առավելագույն անկյունը լինի 90°-ից ոչ ավելի։ Բազմաճյուղ առասանների ճյուղերից յուրաքանչյուրի հաշվարկային բեռնվածքն ընդունում են՝ ելնելով այն պայմանից, որ բեռը պահվում է երեք կամ ավելի քիչ քանակով ճյուղերով։
Առասանների կոնստրուկցիայում մանածագործականճոպանների ու ժապավենների օգտագործման դեպքում օգտագործման նվազագույն գործակիցը (պահուստի գործակիցը) մանածագործական ճոպանի ու ժապավենի առասանների յուրաքանչյուր առանձին ճյուղի համար պետք է լինի 7-ից ոչ պակաս՝ պայմանով, որ բազմաճյուղ առասանների ճյուղերի միջեւ առավելագույն անկյունը լինի 90°-ից ոչ ավելի։
Մանածագործական ճոպանների ու ժապավենների ամրակցումը (կարակցումը) չպետք է հանգեցնի տրված առասանի յուրաքանչյուր առանձին ճյուղի օգտագործման նվազագույն գործակցի նվազեցմանը։
6.	Տեղափոխումների նկատմամբ հսկողության իրականացման համար նախատեսված սարքվածքները պետք է գործառվեն այնպես, որ այն բեռնամբարձ մեքենաները, որոնց վրա դրանք տեղակայված են, լինեն անվտանգ։
Բեռնամբարձ մեքենաները պետք է կառուցված, արտադրված կամ հանդերձված լինեն հատուկ սարքվածքներով, որոնք թույլ կտան սահմանափակել համապատասխան բաղադրիչների շարժումների ամպլիտուդը սահմանված սահմաններում։ Անհրաժեշտության դեպքում տվյալ սարքվածքների աշխատանքի սկզբին պետք է տրվի նախազգուշացնող ազդանշան։
Եթե առանձին կանգնած ու ռելսային ուղիներով շարժվող բեռնամբարձ մեքենաները պատահմամբ կարող են անմիջապես մոտ գտնվել միմյանց, առաջացնելով բախման վտանգ, ապա դրանք պետք է սարքավորված լինեն այնպիսի համակարգերով, որոնք թույլ կտան խուսափել այդպիսի ռիսկի առաջացումից։ 
Բեռնամբարձ մեքենաները պետք է կառուցված ու արտադրված լինեն այնպես, որ անհնար լինի վտանգավոր տեղաշարժը կամ դրանց վրա տեղադրված բեռների ազատ ու անկառավարելի ընկնելը, նույնիսկ եթե դրանց առաջացման պատճառն օպերատորի կողմից էներգիայի լրիվ կամ ժամանակավոր անջատումն է կամ մեքենայի շարժականգը։
Շահագործման բնականոն պայմաններում միայն սկավառակային արգելակների համակարգի օգտագործմամբ բեռի իջեցման գործընթացը միակ հնարավոր եղանակն է՝ բացառությամբ այնպիսի մեքենաների, որոնք չեն կարող աշխատել այլ կերպ։
Բեռը պահելու համար նախատեսված սարքվածքները պետք է կառուցված ու արտադրված լինեն այնպես, որ բացառվի բեռների պատահաբար ընկնելու հնարավորությունը։
7.	Բեռնամբարձ մեքենայի աշխատանքային դիրքը պետք է լինի այնպիսին, որ ապահովվի դրա շարժական մասերի շարժման հետագծի հնարավոր լայն տեսադաշտը մարդկանց, սարքավորումների կամ միեւնույն ժամանակ միմյանց անմիջապես մոտ տեղաշարժվող եւ որոշակի վտանգ ստեղծող այլ մեքենաների հետ բախումից խուսափելու համար։
Ռելսային ուղիներով տեղաշարժվող բեռնամբարձ մեքենաները պետք է կառուցված ու արտադրված լինեն այնպես, որ մարդկանց պաշտպանեն այնպիսի վնասվածքներից, որոնց առաջացումը կապված է բեռների, տրանսպորտային պլատֆորմաների կամ հակածանրուկի հետ (առկայության դեպքում): Անհրաժեշտության դեպքում այդ պահանջի կատարման համար տեղափոխման գոտու մուտքը պետք է բացառվի շահագործման բնականոն պայմաններում։
Եթե հսկողության կամ տեխնիկական սպասարկման ընթացքում կա որեւէ անշարժ տարրի ու տրանսպորտային պլատֆորմայի միջեւ դրանից ներքեւ կամ վերեւ գտնվող մարդու մարմնի մասերի ճզմման վտանգ, ապա անհրաժեշտ է ապահովել բավարար ազատ տարածություն ծածկոցի տեսքով կամ ապահովել տրանսպորտային պլատֆորմայի տեղափոխումը բլոկավորող մեխանիկական սարքվածքների տեղադրումը։
8.	Բաց հրապարակներում սպասարկող բեռնամբարձ մեքենայի տրանսպորտային պլատֆորմայի տեղափոխումը պետք է իրականացվի կոշտ ուղղորդիչներով։ Մկրատների տեսքով հոդակապային մեխանիզմով ամբարձիչ համակարգերը նույնպես դիտվում են որպես կոշտ ուղղորդիչներով համակարգեր։
Եթե մարդիկ մուտք ունեն դեպի տրանսպորտային պլատֆորմա, ապա բեռնամբարձ մեքենան պետք է կառուցված ու արտադրված լինի այնպես, որ մուտքի դեպքում ապահովվի տրանսպորտային պլատֆորմայի անշարժ վիճակը, մասնավորապես, բեռնման կամ բեռնաթափմամն ժամանակ։ 
Բեռնամբարձ մեքենան պետք է կառուցված ու արտադրված լինի այնպես, որ տրանսպորտային պլատֆորմայի եւ այն սպասարկող վայրէջքի հրապարակի մակարդակների միջեւ եղած տարբերությունը սայթաքելու կամ ընկնելու վտանգ չառաջացնի։
9.	Եթե կա տրանսպորտային պլատֆորմայից բեռի ընկնելու վտանգ, ապա բեռնամբարձ մեքենան պետք է կառուցված ու արտադրված լինի այնպես, որ այդպիսի ռիսկի առաջացումը բացառվի։
10.	Նստեցման (իջեցման) վայրերում (բեռնման, բեռնաթափման) պետք է բացառվի մարդկանց հպումը շարժվող պլատֆորմայի կամ բեռնամբարձ մեքենայի՝ շարժման մեջ գտնվող այլ մասերի հետ։
Եթե կա տրանսպորտային պլատֆորմայի շարժման գոտում՝ իջեցման (բեռնման–բեռնաթափման) հրապարակում դրա բացակայության պահին մարդկանց ընկնելու հավանականության ռիսկ, ապա պետք է նախատեսվեն այդպիսի ռիսկի առաջացման հնարավորությունը բացառող պաշտպանակներ։ Այդպիսի պաշտպանակները չպետք է բացվեն տրանսպորտային պլատֆորմայի շարժման գոտու ուղղությամբ։ Դրանք պետք է ունենան պաշտպանիչ սարքվածք բլոկավորումով, որն սկսում է աշխատել՝ կախված տրանսպորտային պլատֆորմայի զբաղեցրած դիրքից եւ կանխում է տրանսպորտային պլատֆորմայի վտանգավոր շարժումն այնքան ժամանակ, մինչեւ պաշտպանակները չլինեն փակված կամ բլոկավորված, իսկ պաշտպանակը պետք է բացվի մինչեւ տրանսպորտային պլատֆորմայի՝ համապատասխան իջեցման (բեռնման–բեռնաթափման) հրապարակում կանգնելը։ 
11.	Բեռնամբարձ մեքենաների աշխատունակության հաստատման համար դրանք պետք է պարբերաբար ենթարկվեն բեռնային ստատիկական ու դինամիկական փորձարկումների` անձնագրային բեռնամբարձության 1,25 բեռնվածքով (ստատիկական փորձարկումներ) եւ անձնագրային բեռնամբարձության 1,1 բեռնվածքով (դինամիկական փորձարկումներ)։ Բեռնային փորձարկումների անցկացման մեթոդիկան պետք է ներկայացվի բեռնամբարձ մեքենայի շահագործման փաստաթղթերի մեջ։
Նորից արտադրված բեռնամբարձ մեքենաները (սլաքային տեսակի ազատ կանգնած կռունկները) ենթարկվում են լրացուցիչ փորձարկումների՝ շրջվելու դեպքում ընդհանուր կայունության նկատմամբ։ Փորձարկումների անցկացման մեթոդիկան պետք է ներկայացվի բեռնամբարձ մեքենայի շահագործման փաստաթղթերի մեջ։

12.	Ձեռքով գործի դրվող բեռնամբարձ մեքենաների կառավարման սարքվածքները պետք է ավտոմատ կերպով վերադառնան նախնական դիրքի։ Սակայն տեղափոխման մի մասի կամ ամբողջ գործընթացի կարգավորման ժամանակ, որի դեպքում ամբողջությամբ բացակայում է բեռների կամ մեքենաների բախման վտանգը, կառավարման նշված սարքվածքները կարող են փոխարինվել այնպիսի հատուկ սարքվածքներով, որոնց շնորհիվ հնարավոր կլինի ավտոմատ շարժականգը նախապես տրված դիրքերում՝ առանց ավտոմատ կերպով նախնական դիրքին վերադառնալու սարքվածքի օգտագործման։ 
Ճոպանային տրանսպորտային պլատֆորմաները, քարշակող միջոցները պետք է պահվեն հակածանրուկներով կամ այնպիսի սարքվածքով, որը թույլ կտա վերահսկել լարվածությունը։ 
13.	Բեռնամբարձ շղթայի, ճոպանի կամ առասանի հավաքման միավոր չհանդիսացող յուրաքանչյուր մաս պետք է ունենա իր վրա զետեղված մակնշում, իսկ դրա անհնարինության դեպքում՝ ցուցանակ կամ ոչ հանովի օղակ՝ նշելով արտադրողի անվանումն ու հասցեն։ 
Բեռնամբարձ շղթաները, պողպատյա ճոպանները, մանածագործական ճոպաններն ու ժապավենները պետք է ունենան վկայական, որտեղ ներառված կլինի հետեւյալ տեղեկատվությունը՝
-	արտադրողի անվանումը եւ հասցեն.
-	շղթայի, պողպատյա ճոպանի, մանածագործական ճոպանի կամ ժապավենի մակնիշը, որը ներառում է անվանական չափը, կոնստրուկցիան եւ նյութի վերաբերյալ տվյալներ.
-	փորձարկումներ անցկացնելու օգտագործված մեթոդը,
-	խզման (կամ քայքայման) նվազագույն բեռնվածքը։
Տվյալ վկայականի ձեւը հաստատում է Եվրասիական տնտեսական միության հանձնաժողովը։

14.	Բոլոր բեռնակալիչ հարմարանքների վրա պետք է նշվի այն նյութի անվանումը, որի համար դրանք նախատեսված են (եթե այդ տեղեկատվությունն անհրաժեշտ անվտանգ շահագործման համար), եւ թույլատրելի առավելագույն բեռնամբարձությունը։
Այն բեռնակալիչ հարմարանքների դեպքում, որոնց վրա հնարավոր չէ զետեղել մակնշում, վերոնշյալ տեղեկատվությունը պետք է զետեղվի դրանց վրա հուսալիորեն ամրացված ցուցանակի վրա կամ այնպիսի վայրում, որտեղ դրա քերվելու (օրինակ՝ մաշվածության արդյունքում) կամ բեռնակալիչ հարմարանքների ամրության վրա բացասական ազդեցության վտանգը ամենաքիչն է, եւ պետք է լինի հստակ տարբերվող։ 
15.	Յուրաքանչյուր բեռնամբարձ մեքենայի վրա պետք է նշվի դրա առավելագույն բեռնամբարձությունը՝ ըստ անձնագրի, իսկ սլաքային տեսակի կռունկների համար պետք է տեղադրվի լրացուցիչ ցուցանակ՝ բեռնային բնութագրերով։
Բացառապես բեռների վերհանման համար նախատեսված բեռնամբարձ մեքենաները, որոնք սարքավորված են այնպիսի տրանսպորտային պլատֆորմաներով, որոնցում նախատեսված է մարդկանց մուտքի հնարավորությունը, պետք է հստակ կերպով զետեղված լինի մարդկանց վերհանումը արգելող նախազգուշացում։Այդ նախազգուշացումը պետք է լավ տեսանելի լինի ցանկացած վայրից, որտեղից հնարավոր է մուտք գործել տրանսպորտային պլատֆորմաներ, եւ պետք է պահպանվի մեքենայի ծառայության ամբողջ ժամկետի ընթացքում։
16.	Բեռնամբարձ մեքենայի մեխանիզմները պետք է ապահովված լինեն նորմալ փակ տեսակի արգելակներով (բացի շրջադարձի մեխանիզմի արգելակներից, որոնք կարող են նորմալ անջատվել)։ 
Բեռնամբարձ մեքենայի վերհանման մեխանիզմի արգելակման պահի պաշարի գործակիցը նշանակվում է՝ հաշվի առնելով մեխանիզմի դասակարգման խումբը, սակայն այն չպետք է լինի 1,5-ից պակաս։
Վտանգավոր բեռների վերհանման ու տրանսպորտային փոխադրման համար նախատեսված բեռնամբարձ մեքենաների վերհանման մեխանիզմները պետք է հանդերձված լինեն երկու արգելակով, ընդ որում դրանցից յուրաքանչյուրի արգելակման պահի պաշարի գործակիցը նշանակվում է՝ ելնելով տրված անվտանգության ապահովման պահանջներից։
17.	Բեռնամբարձ մեքենայի բեռնակալիչ օրգանները պետք է համապատասխանեն տրված անվտանգության ապահովման պահանջներին եւ խոչընդոտեն վերհանման ու տրանսպորտային փոխադրման, այդ թվում՝ կառավարման համակարգի խափանումների ժամանակ, ինքնաբերական անջատումը, ընկնելը կամ բեռների թափվելը։
Բեռնային կեռերը, բացառությամբ հատուկ կատարման կեռերի, պետք է տեղադրվեն գլորման հենակային առանցքակալերի վրա։
Կախոցի վրա կեռի ամրացման դեպքում շահագործման ժամանակ պետք է ամբողջությամբ բացառվի դրա չթույլատրված անջատումը կախոցից։
Բեռնամբարձ մեքենայի յուրաքանչյուր կեռ պետք է ապահովված լինի մղլակով, որը կխոչընդոտի բեռի վերհանման ու տրանսպորտային փոխադրման ժամանակ առասանի, օղակի կամ կեռի բացվածքի բլթանցքի ինքնաբերաբար ընկնելուն։
18.	 Բեռնամբարձ մեքենայի էլեկտրասարքավորումներն ու կառավարման համակարգը պետք է համապատասխանեն տրված անվտանգության ապահովման ու դրա վրա տեղադրված մեխանիզմների դասակարգման խմբի պահանջներին։
Բեռնամբարձ մեքենայի կառավարման համակարգը առնվազն պետք է սարքավորված լինի զրոյական ու հոսանքային պաշտպանությամբ, բացառի մեխանիզմների շարժաբերերի չթույլատրված գործարկումը, ինչպես նաեւ անձնակազմի՝ էլեկտրական հոսանքով վնասվելու հնարավոր վտանգը։
19.	Բեռնամբարձ մեքենայի հիդրոսարքավորումները պետք է համապատասխանեն տրված անվտանգության ապահովման պահանջներին, բացառեն հիդրոշարժաբերի տարրերի վնասումը մետաղակառուցվածքի տարրերի հետ հպման ժամանակ ու բացառեն վթարային իրավիճակներում բեռի (սլաքի) ինքնաբերական իջեցումը։
Յուրաքանչյուր հիդրավլիկ հաղորդաշղթա պետք է պաշտպանված լինի ապահովիչ կափույրի ճնշման բարձրացումից, որը կարգավորված է, անձնագրային բեռնամբարձությանը համապատասխանող ու կապարակնքված անվանական բեռների հետ աշխատելու համար։ 
20.	Բեռնամբարձ մեքենաները պետք է հանդերձված լինեն անվտանգության անհրաժեշտ սարքերով՝ սահմանափակիչներով (օրինակ՝ աշխատանքային շարժումների սահմանափակիչներով, խցիկի մուտքի դռների անհրաժեշտ բլոկավորումներով եւ այլն) եւ ցուցիչներով (օրինակ՝ սնուցման լարվածության առկայության գունային ցուցանշումով, կշռող սարքավորանքներով, վերհանման ու տրանսպորտային փոխադրման սկիզբն ազդարարող ձայնային ազդանշանով եւ այլն)։ Բեռնամբարձ մեքենայի անհրաժեշտ սահմանափակիչների ու ցուցիչների ցանկը եւ քանակն ընտրվում է՝ ելնելով դրա կոնստրուկտիվ առանձնահատկություններից, պատասխանատվության աստիճանից ու անվտանգության ապահովմանհամար պահանջվող մակարդակից։
21.	Բեռնամբարձ մեքենայի կառավարման ապարատները պետք է կատարվեն ու տեղադրվեն այնպես, որ կառավարումը լինի հարմար եւ չդժվարացնի հսկողությունը բեռնակալիչ օրգանի ու բեռի նկատմամբ։
Բռնակների ու լծակների տեղափոխման ուղղությունը պետք է հնարավորինս համապատասխանի մեխանիզմների շարժման ուղղությանը։
22.	Բեռնամբարձ մեքենայի խցիկների ներքին չափերը պետք է բավարարեն տվյալ սարքավորման համար սահմանված՝ էրգոնոմիկայի ու անվտանգության պահանջները։
23.	Բեռնամբարձ մեքենայի հեշտ հասանելի ու շարժման մեջ գտնվող մասերը պետք է փակված լինեն այնպիսի հանովի ամուր փակոցներով, որոնց դեպքում մեխանիզմների զննումն ու սպասարկումը հնարավոր է։
Բեռնամբարձ մեքենաների էլեկտրասարքավորման չմեկուսացված հոսանքատար մասերը, որոնք տեղադրված են այնպիսի վայրերում, որտեղ հնարավոր է դրանց հպվել, պետք է լինեն պարսպված։
24.	Բեռնամբարձ մեքենաների սրահները, հարթակները ու աստիճանները պետք է ապահովեն տրված ամրությունը, իսկ դրանց չափերը՝ համապատասխանեն անվտանգության սահմանված պահանջներին։
25.	Բեռնամբարձ մեքենաների մետաղակառուցվածքի եռակցման միացումները պետք է ապահովեն դրանց անվտանգությունը։
26.	Ռելսային ուղին (ռելսային ուղով տեղաշարժվող բեռնամբարձ մեքենաների դեպքում) պետք է կառուցված ու արտադրված լինի այնպես, որ շահագործման ընթացքում (աշխատանքային եւ ոչ աշխատանքային վիճակներում), ինչպես նաեւ բեռնամբարձ մեքենայի կենսական պարբերաշրջանի մնացած փուլերում (մոնտաժում, փորձարկումներ եւ այլն) պահպանի հայտարարված ամրությունը, կոշտությունը, կայունությունը, հոգնածությունը, մաշվածության ու քայքայման նկատմամբ կայունությունը։

[bookmark: bookmark17][bookmark: _Toc431212121]Սննդամթերքի մշակման ու վերամշակման, կոսմետիկ միջոցների կամ դեղագործական պարտրաստուկների արտադրության համար նախատեսված սարքավորումները
1.	Սննդամթերքի, կոսմետիկ միջոցների կամ դեղագործական պատրաստուկների հետ հպում ունեցող նյութերը պետք է լինեն պիտանի՝ ըստ նշանակության օգտագործման համար։ Նյութերի մակերեսներն ու դրանց պատվածքները պետք է կայուն լինեն այն միջավայրերի նկատմամբ, որոնց հետ դրանք հպվում են, եւ ապահովեն դրանց մաքրման ու ախտահանման հնարավորությունը՝ առանց քայքայման, ճեղքերի առաջացման, կոտրումների, շերտազատման կամ քերվելու։ 
2.	Սննդամթերքի, կոսմետիկ միջոցների կամ դեղագործական պատրաստուկների հետ հպում ունեցող սարքավորումների մակերեսները պետք է լինեն հարթ, առանց ելունների կամ խորացումների, որոնք նպաստում են մթերքի կուտակմանը։
Սարքավորումները պետք է հեշտությամբ մաքրվեն ու ախտահանվեն (անհրաժեշտության դեպքում հեշտ հանվող բոլոր մանրակների նախնական հեռացման ժամանակ)։
Սարքավորումների ներքին մակերեսները պետք է ունենան շառավղային կցորդում, որը հնարավորություն կտա մանրամասն մաքրելու դրանք։
3.	Անհրաժեշտ է, որ սննդամթերքից, կոսմետիկ միջոցներից կամ դեղագործական պատրաստուկներից բաց թողնվող, ինչպես նաեւ մաքրման ու ախտահանման արդյունքում առաջացող հեղուկները, գազերը եւ աերոզոլները հնարավոր լինի ամբողջությամբ հեռացնելու սարքավորումներից։ 
4.	Սարքավորումները պետք է կառուցված ու արտադրված լինեն այնպես, որ դրանց մեջ կողմնակի նյութեր ու վնասատուներ (օրինակ՝ միջատներ) չընկնեն, եւ մաքրման համար անհասանելի վայրերում օրգանական նյութեր չկուտակվեն։ 
5.	Սարքավորումները պետք է կառուցված ու արտադրված լինեն այնպես, որ բացառվի առողջության համար վտանգավոր օժանդակ նյութերի (օրինակ՝ քսուքների) հպումը սննդամթերքի, կոսմետիկ միջոցների կամ դեղագործական պատրաստուկների հետ։
6.	Սարքավորումների շահագործման փաստաթղթերի  մեջ պետք է ներառվի տեղեկատվություն մաքրման, ախտահանման եւ լվացման միջոցների ու մեթոդների վերաբերյալ։
(6-րդ կետը փոփ. ԵՏՀԽ 13.03.26 թիվ 36)
(բաժինը փոփ. ԵՏՀԽ 13.03.26 թիվ 36)
Ինքնագնաց մեքենաների և հատուկ նշանակության կցորդների նույնականացմանը ներկայացվող պահանջներ
1. Որպես նույնականացման համար կարող է օգտագործվել մեքենայի նույնականացման համարը (PIN) կամ տրանսպորտային միջոցի նույնականացման համարը (VIN)։
Արտադրողի կողմից PIN կամ VIN նույնականացման համարները չօգտագործելու դեպքում մեքենայի վրա զետեղվող նույնականացման համարը պետք է համապատասխանի սույն պահանջների 2-րդ կետին։
Մեքենայի նույնականացման համարը պետք է լինի եզակի առնվազն 30 տարվա ընթացքում։
2. Նույնականացման համարը պետք է պարունակի է 17 նիշ, որոնց թվում կարող են լինել 0-ից մինչև 9-ը արաբական թվանշանները և լատինական այբուբենի տառերը՝ բացառությամբ I, O և Q տառերի:
Նույնականացման համարը պետք է ներառի մեքենայի հիմնական հատկանիշների ծածկագրման համար օգտագործվող առնվազն 1 լատիներեն տառ։ Ծածկագրելու համար նշանների ընտրությունը և դրանց հաջորդականությունը որոշվում են արտադրողի կողմից: Նախագծային (կոնստրուկտորական), շահագործման կամ տեխնոլոգիական փաստաթղթերում մեքենայի հիմնական հատկանիշները ծածկագրելու նպատակով կիրիլյան այբուբենի տառերն արտադրողի կողմից օգտագործելիս նույնականացման համարում կիրառվում է գրադարձություն՝ լատինական այբուբենի տառերի օգտագործմամբ, աղյուսակ 1-ի համաձայն։
 
Աղյուսակ 1
	Կիրիլիցայի տառ
	Գրադարձություն

	А
	A

	Б
	B

	В
	V

	Г
	G

	Д
	D

	Е
	E

	Ё
	Yo

	Ж
	Zh

	З
	Z

	И
	բաց թողնել

	Й
	J

	К
	K

	Л
	L

	М
	M

	Н
	N

	О
	բաց թողնել

	П
	P

	Р
	R

	С
	S

	Т
	T

	У
	U

	Ф
	F

	Х
	X

	Ц
	C, Cz*

	Ч
	Ch

	Ш
	Sh

	Щ
	Shh

	Ъ
	բաց թողնել

	Ы
	Y

	Ь
	բաց թողնել

	Э
	E

	Ю
	Yu

	Я
	Ya



«Ц» տառը փոխանցվում է լատինական «C» տառով կամ «CZ» տառերի համադրությամբ։ Խորհուրդ է տրվում օգտագործել «C» տառը «E», «Y», «J» տառերից առաջ, մյուս բոլոր դեպքերում՝ «CZ» տառերի համադրությունը։
Նույնականացման համարը պետք է ներառի մեքենայի թողարկման տարվա (մոդելային տարվա) ծածկագիրը նշանակող պայմանանշաններ՝ աղյուսակ 2-ում բերված նշագրերին համապատասխան։
 
Աղյուսակ 2
	Թողարկման տարին
(մոդելային տարին)
	Թողարկման տարվա ծածկագիրը
(մոդելային տարին)
	Թողարկման տարին
(մոդելային տարին)
	Թողարկման տարվա ծածկագիրը
(մոդելային տարին)
	Թողարկման տարին
(մոդելային տարին)
	Թողարկման տարվա ծածկագիրը
(մոդելային տարին)
	Թողարկման տարին
(մոդելային տարին)
	Թողարկման տարվա ծածկագիրը
(մոդելային տարին)

	2001
	1
	2011
	B
	2021
	M
	2031
	1

	2002
	2
	2012
	C
	2022
	N
	2032
	2

	2003
	3
	2013
	D
	2023
	P
	2033
	3

	2004
	4
	2014
	E
	2024
	R
	2034
	4

	2005
	5
	2015
	F
	2025
	S
	2035
	5

	2006
	6
	2016
	G
	2026
	T
	2036
	6

	2007
	7
	2017
	H
	2027
	V
	2037
	7

	2008
	8
	2018
	J
	2028
	W
	2038
	8

	2009
	9
	2019
	K
	2029
	X
	2039
	9

	2010
	A
	2020
	L
	2030
	Y
	2040
	A



Արտադրողների միջազգային ծածկագրերի (WMC) կամ արտադրողների միջազգային նույնականացման ծածկագրերի (WMI) հաշվառումը և հատկացման նկատմամբ հսկողությունն իրականացվում են Եվրասիական տնտեսական միության օրենսդրությամբ սահմանված իրավասու մարմնի կողմից։
Արտադրողների WMC կամ WMI միջազգային ծածկագրերի հատկացումն իրականացվում է այն երկրի իրավասու մարմնի կողմից, որի տարածքում արտադրողը գրանցված է որպես տնտեսական գործունեություն իրականացնող անձ:
Նույնականացման համարի առաջին երեք դիրքում նշվում է արտադրողի WMC կամ WMI միջազգային ծածկագիրը։
Նույնականացման համարի 4-11-րդ դիրքերն օգտագործվում են մեքենայի հիմնական հատկանիշների ծածկագրման համար՝ հաշվի առնելով սույն կետի երկրորդ պարբերությունը։ Այն դեպքում, երբ մեքենայի հիմնական հատկանիշների ծածկագրման համար պահանջվում է ավելի քիչ քանակությամբ դիրք, առաջին դիրքերի փոխարինման համար պետք է օգտագործվի 0 թվանշանը։
Նույնականացման համարի 12-րդ դիրքում նշվում է մեքենայի թողարկման տարին (մոդելային տարին)։
13-րդ և հաջորդող դիրքերն արտադրողի կողմից օգտագործվում են որոշակի մեքենայի սերիական համարը դնելու համար՝ հաշվի առնելով սույն կետի առաջին պարբերությունը։ Այն դեպքում, երբ մեքենայի սերիական համարը դնելու համար պահանջվում է ավելի քիչ քանակությամբ դիրք, առաջին դիրքերի փոխարինման համար պետք է օգտագործվի 0 թվանշանը։
3. Եվրասիական տնտեսական միության անդամ պետության իրավաբանական անձ հանդիսացող արտադրողը, որը մեքենաների արտադրության համար օգտագործում է այլ արտադրողի բազային մեքենաներ, ձևավորում և իր կողմից արտադրված մեքենաների վրա զետեղում է նոր՝ բազային մեքենաների նույնականացման համարներից տարբերվող նույնականացման համարներ։ Բազային մեքենային նախկինում շնորհված նույնականացման համարը պետք է պահպանվի մեքենայի վրա։ Ընդ որում՝ մեքենայի նույնականացման համար է համարվում մեքենաների արտադրության համար այլ արտադրողի բազային մեքենաներ օգտագործող վերջնական արտադրողի կողմից զետեղված համարը։
4. Նույնականացման համարը զետեղվում է մեքենայի՝ փոխարինման համար չնախատեսված շրջանակի կամ չհանվող մասի վրա առնվազն մեկ հատվածում, տեսանելի մասում, որը հասանելի է մեքենայի արտաքին հատվածից դիտման համար։ 
Նույնականացման համարը պետք է զետեղվի հստակ, առանց նշանների միջև միջակայքերի, դրա երկարակեցությունն ապահովող և դրա նշանների հեշտությամբ փոփոխելը բացառող եղանակով:
Նույնականացման համարը թույլատրվում է զետեղել մեկ կամ երկու տողով: Տողերի սկզբում կամ վերջում պետք է դրված լինի բաժանիչ նշան, որը սահմանվում է արտադրողի կողմից (օրինակ՝ «*» նշանը)։
Նույնականացման համարը պետք է զետեղվի հնարավորինս ընթերցելու համար դյուրամատչելի տեղում։
Մեկ մեքենային կարող է հատկացվել միայն մեկ նույնականացման համար՝ բացառությամբ սույն բաժնի 3-րդ կետում նշված դեպքի։
5. Մեքենայի փաստաթղթերում նշվող նույնականացման համարը պետք է տեղավորվի մեկ տողում՝ առանց միջակայքերի և բաժանիչ նշանների:
(բաժինը լրաց. ԵՏՀԽ 13.03.26 թիվ 36)
(հավելվածը լրաց. ԵՏՀԽ 23.11.23 թիվ 137, փոփ., խմբ., լրաց. ԵՏՀԽ 13.03.26 թիվ 36)

1.	Հաստոցներ փայտամշակման կենցաղային
2.	Ձյունաճահճագնացներ, ձյունագնացներ ու դրանց կցորդները։
3.	Սարքավորումներ ավտոտնակային, ավտոտրանսպորտային միջոցների եւ կցորդների համար
4.	Մեքենաներ գյուղատնտեսական։
5.	Փոքր մեխանիզացման միջոցներ այգեբանջարանոցային ու անտառատնտեսական կիրառման՝ մեքենայացված, այդ թվում՝ էլեկտրական։
6.	Մեքենաներ անասնապահության, թռչնաբուծության եւ կերարտադրության համար։
7.	Գործիք՝ մեքենայացված, այդ թվում՝ էլեկտրական։
8.	Սարքավորումներ տեխնոլոգիական՝ փայտամթերման, փայտաբորսայի եւ փայտալուղարկման համար՝
-	սղոցներ բենզինաշարժիչավոր,
-	սղոցներ շղթայական էլեկտրական։
9.	Սարքավորումներ տեխնոլոգիական, առեւտրի, հանրային սննդի եւ սննդի բլոկների համար
10.	Ծածկաշերտային ու մաքրման աշխատանքների եւ հանքափորվածքի ամրակապման համար նախատեսված սարքավորումներ՝
-	կոմբայններ մաքրիչ,
-	կոմպլեքսներ մեքենայացված,
-	ամրակապեր մեքենայացված՝ լավաների համար,
-	օդաճնշական (պնեւմա) գործիք։
11.	Հանքափորվածքի հորատանցման համար նախատեսված սարքավորումներ՝
-	կոմբայններ հորատանցային՝ ածխի եւ ապարի,
-	ամրակապեր մետաղական նախապատրաստական փորվածքների համար։
12.	Սարքավորումներ հիմնանցքային վերհանների ու հորանային տրանսպորտի՝
-	փոխարկիչներ հանքահորային քերակային։
-	փոխարկիչներ հանքահորային քերակային։
-	կարապիկներ հանքահորային եւ հանքային։
13.	Սարքավորումներ պայթանցքների ու հորատանցքերի հորատման համար, սարքավորումներ պայթեցման հորատանցքերի լիցքավորման ու հորատման համար՝
-	հողատիչներ օդաճնշիչ (հորատամուրճեր),
-	պնեւմահարվածիչներ,
-	հաստոցներ հորատացքերի հորատման համար հանքային արդյունաբերության մեջ,
-	կայանքներ հորատման։
14.	Սարքավորումներ օդափոխման եւ փոշենստեցման համար՝
-	օդափոխիչներ հորանային,
-	փոշեորսման եւ փոշենստեցման միջոցներ,
-	ճնշակներ թթվածնային։
15.	Սարքավորումներ ամբարձիչ-տրանսպորտային, բեռնամբարձ կռունկներ։
(բաժինը փոփ. ԵՏՀԽ 13.03.26 թիվ 36)
Միության «Մեքենաների եւ սարքավորումների անվտանգության մասին» տեխնիկական կանոնակարգի պահանջներին համապատասխանության հավաստման ենթակա՝ տեխնիկական կանոնակարգման օբյեկտների ցանկը՝ համապատասխանության հավաստման ձեւով
(վերնագիրը փոփ. ԵՏՀԽ 13.03.26 թիվ 36)
1.	Տուրբիններ եւ կայանքներ գազատուրբինային։
2.	Մեքենաներ քարշափչական։
3.	Ջարդիչներ։
4.	Դիզել–գեներատորներ։
5.	Բեռնամբարձ գործողությունների համար նախատեսված հարմարանքներ։
6.	Փոխարկիչներ։
7.	Բազմաճախարակներ էլեկտրական, ճոպանային եւ շղթայական։
8.	Տրանսպորտ արտադրական հատակադիր անռելս։
9.	Սարքավորումներ քիմիական, նավթագազավերամշակման։
10.	Սարքավորումներ՝ պոլիմերային նյութերի վերամշակման համար։
11.	Սարքավորումներ պոմպային (պոմպեր, ագրեգատներ եւ պոմպային կայանքներ)։
12.	Սարքավորումներ սառնածին, ճնշակային, սառնարանային, ավտոգեն, գազամաքրման՝
-	կայանքներ օդամեկուսիչ եւ նոսր գազերի,
-	ապարատուրա՝ գազերի եւ հեղուկների պատրաստման ու մաքրման համար, ապարատուրա կրիոգեն համակարգերի ու սարքվածքների ջերմափոխանակման ու զանգվածափոխանակման համար, 
-	ճնշակներ (օդային եւ գազային շարժահաղորդ),
-	կայանքներ սառնարանային։
13.	Սարքավորումներ՝ մետաղների գազաբոցային մշակման եւ արտադրատեսակների մետաղացման համար։
14.	Սարքավորումներ գազազտիչ եւ փոշեորսիչ։
15.	Սարքավորումներ ցելյուլոզաթղթային։
16.	Սարքավորումներ թուղթ արտադրող։
17.	Սարքավորումներ նավթահանքային, հորատման, հանքախուզական։
18.	Սարքավորումներ տեխնոլոգիական եւ ապարատուրա՝ մեքենաշինության արտադրատեսակների վրա լաքաներկային պատվածքի զետեղման համար։ 
19.	Սարքավորումներ՝ հեղուկ ամոնիակի համար։
20.	Սարքավորումներ՝ խմելու ջրի պատրաստման եւ մաքրման համար
21.	Հաստոցներ մետաղամշակման։
22.	Դարբնամամլիչային մեքենաներ։
23.	Սարքավորումներ փայտամշակման (բացի փայտամշակող կենցաղային հաստոցներից)։
24.	Սարքավորումներ տեխնոլոգիական՝ ձուլման արտադրության համար։
25.	Սարքավորումներ եռակցման ու գազաջերմային փոշեպատման համար։
26.	Տրակտորներ արդյունաբերական։
27.	Ավտոբեռնիչներ։
28.	Հեծանիվներ (բացի մանկականներից)։
29.	Մեքենաներ հողափոր, հողաբարելավման աշխատանքների, բացահանքերի մշակման ու սպասարկման համար։
30.	Մեքենաներ ճանապարհային, սարքավորումներ շինարարական խառնուրդների պատրաստման համար։
31.	Սարքավորումներ եւ մեքենաներ շինարարական։
32.	Սարքավորումներ շինարարական նյութերի արդյունաբերության համար։
33.	Սարքավորումներ տեխնոլոգիական փայտամթերման, փայտաբորսայի եւ փայտալուղարկման համար (բացի բենզինաշարժիչավոր ու շղթայական էլեկտրական սղոցներից)։
34.	Սարքավորումներ տեխնոլոգիական՝ տորֆային արդյունաբերության համար։
35.	Սարքավորումներ լվացքատան արդյունաբերական։
36.	Սարքավորումներ հագուստի եւ կենցաղային արտադրատեսակների քիմիական մաքրման եւ ներկման համար։
37.	Մեքենաներ եւ սարքավորումներ կենցաղային տնտեսության համար։
38.	Օդափոխիչներ արդյունաբերական։
39.	Օդորակիչներ արդյունաբերական։
40.	Օդաջեռուցիչներ եւ օդահովիչներ։
41.	Սարքավորումներ տեխնոլոգիական՝ թեթեւ արդյունաբերության համար։
42.	Սարքավորումներ տեխնոլոգիական՝ մանածագործական արդյունաբերության համար
43.	Սարքավորումներ տեխնոլոգիական՝ քիմիական մանրաթելերի, ապակեթելքի եւ ասբեստաթելերի մշակման համար։
44.	Սարքավորումներ տեխնոլոգիական՝ մթերային, մսակաթնամթերքային եւ ձկնամթերքի արդյունաբերության համար։
45.	Սարքավորումներ տեխնոլոգիական՝ ալրաղացա-ձավարային, համակցված կերի, հացահատիկային արդյունաբերության համար։
46.	Սարքավորումներ տեխնոլոգիական՝ առեւտրի, հանրային սննդի եւ սննդի բլոկների ձեռնարկությունների համար։
47.	Սարքավորումներ պոլիգրաֆիական։
48.	Սարքավորումներ տեխնոլոգիական՝ ապակու, ճենապակու, հախճապակու եւ մալուխային արդյունաբերության համար։
49.	Կաթսաներ ջեռուցման, հեղուկ եւ պինդ վառելիքով աշխատող։
50.	Այրիչներ՝ գազային եւ համակցված (բացի բլոկայիններից), հեղուկ-վառելիքային, որոնք տեղադրվում են այնպիսի սարքավորումների մեջ, որոնք նախատեսված են արդյունաբերական ձեռնարկություններում տեխնոլոգիական գործընթացներում օգտագործելու համար։
51.	Ապարատներ ջրատաքացուցիչ եւ ջեռուցման, հեղուկ եւ պինդ վառելիքով աշխատող։
52.	Ֆրեզներ՝
-	ֆրեզներ բազմանիստ կարծրահամահալվածքային սալիկներով,
-	ֆրեզներ կտրիչ եւ կտրող՝ արագահատ պողպատից,
-	ֆրեզներ կարծրահամահալվածքային։
53.	Կտրիչներ՝
-	կտրիչներ խառատային՝ մակազոդ կարծրահամահալվածքային սալիկներով
-	կտրիչներ բազմանիստ կարծրահամահալվածքային սալիկներով,
54.	Սղոցներ հոլովակավոր՝ կարծրահամահալվածքային սալիկներով՝ փայտանյութի մշակման համար։
55.	Գործիք փականագործական-մոնտաժային մեկուսացնող բռնիչներով՝ մինչեւ 1000 Վ լարմամբ էլեկտրակայանքներում աշխատանքի համար։
56.	Ֆրեզներ հագցնովի՝
-	ֆրեզներ փայտակտրիչ հագցնովի ծոծրակված ատամներով,
-	ֆրեզներ փայտակտրիչ հագցնովի պողպատից կամ պինդ համահալվածքից,
-	ֆրեզներ հագցնովի գլանաձեւ հավաքովի։
57.	Գործիք բնական ու սինթետիկ ալմաստներից՝
-	շրջաններ ալմաստե, հղկման
-	շրջաններ ալմաստե, կտրիչ։
58.	Գործիք սինթետիկ գորպինֆ նյութերից՝ բոռի նիտրիդի հիմքով (գործիք էլբորից)՝
-	շրջաններ հղկման։
59.	Արմատուր արդյունաբերական խողովակաշարի։
60.	Գործիք հղկումային, նյութեր հղկումային՝
-	շրջաններ հղկման, այդ թվում՝ ձեռքի մեքենաներ,
-	շրջաններ կտրիչ,
-	շրջաններ փայլեցման,
-	շրջաններ հղկման թերթիկավոր,
-	ժապավեններ հղկման ծայրափակ,
-	սկավառակներ հղկման ֆիբրե։
(բաժինը փոփ. ԵՏՀԽ 13.03.26 թիվ 36) 
(հավելվածը փոփ. ԵՏՀԽ 13.03.26 թիվ 36)
	Հավելված թիվ 4
«Մեքենաների եւ (կամ) սարքավորումների անվտանգության մասին» Մաքսային միության տեխնիկական կանոնակարգի
                                                        (ՄՄ ՏԿ 010/2011)



 
ՊԱՀԱՆՋՆԵՐ
 
«Մեքենաների և սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 010/2011) պահանջներին ինքնագնաց մեքենաների և կցորդների համապատասխանությունը հավաստելու նպատակով արտադրողի (արտադրողի կողմից լիազորված անձի), վաճառողի կողմից ներկայացվող տեխնիկական նկարագրությանը ներկայացվող
 
1. Տեխնիկական նկարագրության մեջ նշվում է մեքենայի ընդհանուր նկարագրությունը՝ աղյուսակ 1-ին համապատասխան, տեքստային ձևաչափով։ Մեքենայի մեկից ավելի մոդելի (մոդիֆիկացիայի) նկարագրության դեպքում մոդելների (մոդիֆիկացիաների) նշագրերը նշվում են վերնագրում այն ցուցանիշների և բնութագրերի արժեքներից (նկարագրությունից) առաջ, որոնք տարբերվում են ընդհանուր նկարագրության մեջ նշվող մեքենայի մյուս մոդելից (մոդիֆիկացիայից)։
1.1. Տեխնիկական նկարագրության մեջ 1-ին աղյուսակով նախատեսված՝ մեքենայի տեսակի մասին տեղեկությունները նշելու նպատակով օգտագործվում են հետևյալ անվանումները․
1.1.1. Մեքենաներ գյուղատնտեսական՝
համակցված մեքենաներ՝ բերքահավաքի համար.
փոխովի մեքենաներ ինքնագնաց ամրաշրջանակի հիմքով․
մեքենաներ՝ պարարտանյութերի ներմուծման համար.
մեքենաներ՝ բույսերի քիմիական պաշտպանության համար.
վերհաններ գյուղատնտեսական և ունիվերսալ.
մեքենաներ՝ ջրելու և հողաբարելավման համար.
կոմբայններ հացահատիկահավաք.
կոմբայններ կողրահավաք.
կոմբայններ վուշահավաք.
կոմբայններ ճակնդեղահավաք.
1.1.2. Մեքենաներ՝ անասնաբուծության, թռչնաբուծության և կերարտադրության համար․
կոմբայններ կերահավաք.
հնձիչներ և հնձող-տափակեցնող սարքեր.
կերախառնիչներ և կերաբաշխիչներ.
մեքենաներ գոմաղբահավաք։
1.1.3. Տրանսպորտային միջոցներ արտաճանապարհային (այդ թվում՝ մոտոամենագնացներ (քվադրոցիկլներ), ձյունաճահճագնացներ, ձյունագնացներ), բացի խոշորաբեռներից, և դրանց կցորդներ՝
ամենագնացներ.
ձյունագնացներ.
ձյունաճահճագնացներ (քվադրոցիկլներ).
ձյունաճահճագնացների, ձյունագնացների, ամենագնացների կցորդներ։
1.1.4. Մեքենաներ ամբարձիչ-տրանսպորտային, կռունկներ բեռնամբարձ՝
կռունկներ-խողովակատեղադրիչներ.
կռունկներ թրթուրավոր.
կռունկներ անվավոր շարժամասով.
ամբարձիչներ՝ աշխատանքային հարթակներով.
մալուխատեղադրիչներ.
կռունկներ բեռնման.
էքսկավատորներ-փոխաբեռնիչներ։
1.1.5. Տրանսպորտ՝ արտադրական հատակադիր անռելս՝
պատվերների հավաքիչներ.
ռիչստակերներ.
դարսակիչներ.
քարշակներ (հրիչներ).
ռիչտրակներ.
բեռնիչներ ճանկավոր.
բեռնիչներ պորտալային.
բեռնիչներ բեռնարկղային.
պատվերների համալրիչներ.
սայլակներ հարթակային.
փոխադրողներ.
պատվերների հավաքիչներ։
1.1.6. Մեքենաներ և սարքավորումներ՝ հողափորման, հողաբարելավման աշխատանքների, բացահանքերի մշակման ու սպասարկման համար՝
բուլդոզերներ.
միաշերեփ լիադարձային էքսկավատորներ.
բեռնիչ էքսկավատորներ.
էքսկավատորներ-հարթիչներ.
էքսկավատորներ բազմաշերեփ.
սկրեպերներ.
ավտոուղեհարթիչներ.
էքսկավատորներ-բուլդոզերներ. 
էքսկավատորներ բացահանքային.
հողատարներ (ինքնաթափեր)
բեռնիչներ՝ ճակատային, միաշերեփ
բեռնիչներ՝ ճակատային, ունիվերսալ
բեռնիչներ կողային պտտեցմամբ.
բեռնիչներ փոխագուցավոր սլաքով.
խրամափորիչներ.
խրամափորիչներ շղթայավոր.
մեքենաներ դարսող.
ջրանցքների մաքրիչներ։
1.1.7. Մեքենաներ՝ ճանապարհային և շինարարական.
ասֆալտափռիչներ.
բետոնափռիչներ.
գլդոններ.
խտացնող մեքենաներ.
ասֆալտի փոխաբեռնիչներ.
ռեցիկլերներ. 
ֆրեզներ՝ ճանապարհային, ինքնագնաց.
մեքենաներ՝ ճանապարհային պաստառի կայունացման և վերականգնման համար
խճաբաշխիչներ.
ավազաբաշխիչներ.
մեքենաներ՝ հակամերկասառույցային նույթերով պատելու համար․
կապակցանյութի բաշխիչներ.
գուդրոնապատիչներ.
կոխերներ.
կարերի լցնողներ.
ասֆալտի ինֆրակարմիր տաքացուցիչներ.
սահմանագծման մեքենաներ.
մեքենաներ փոսերի նորոգման համար.
մեքենաներ ճանապարհային գծանշում կատարելու համար.
ճամփեզրերի հարդարիչներ.
բետոնախառնիչ կայանքներ.
հորիզորնական ուղղությամբ հորատման կայանքներ.
բետոնապոմպեր.
հորատման-ամբարձիչային մեքենաներ.
բետոնատարներ.
բետոնախառնիչներ.
բիտումատարներ.
ցեմենտատարներ.
դումպերներ։
1.1.8. Մեքենաներ կոմունալ տնտեսության համար․
համակցված ճանապարհային մեքենաներ.
ավլող-հավաքող մեքենաներ.
աղբատարներ.
ասենիզացիոն մեքենաներ.
տիղմաքաշ մեքենաներ.
ջրանցքների լվացման մեքենաներ.
ձյունամաքրիչներ ռոտորային.
ձյունամաքրիչներ գութանային.
ձյունաբեռնիչներ թաթային.
ձյունաբեռնիչներ պտուտակակրիչային (ֆրեզային).
ամրաշրջանակներ ունիվերսալ. 
մեքենաներ հավաքման-բեռնման։
1.1.9. Ջարդիչներ, աղացներ լեռնարդյունաբերության համար.
ինքնագնաց ջարդիչներ.
ինքնագնաց քարմաղներ։
01.01.2010. Ինքնագնաց մեքենաներ՝ փայտամթերման, փայտաբորսաների, փայտալուղարկման և անտառի խնամքին ուղղված տեխնոլոգիական աշխատանքների կատարման համար․
ծառահատման-ոստահատիչ-կոճղահատման մեքենաներ (հարվեստերներ).
ծառահատման-փոխադրման մեքենաներ.
ծառահատման-ոստահատիչ-փոխադրման մեքենաներ (հարվարդերներ).
ծառահատիչ-կապոցավորող մեքենաներ.
ոստահատիչ-կոճղահատման մեքենաներ.
ծառահատիչ մեքենաներ.
ծառահատիչ-կապոցավորող մեքենաներ.
ոստահատիչ մեքենաներ.
կոճղահատման մեքենաներ.
ծառահատիչ-քարշակման մեքենաներ.
ոստահատիչ-կապոցավորող մեքենաներ.
կոճղահատման-կապոցավորող մեքենաներ.
ոստահատիչ-կոճղահատման-կապոցավորող մեքենաներ.
ծառահատիչ-ոստահատիչ մեքենաներ.
ծառահատիչ-կտրիչ մեքենաներ.
ծառահատիչ-ոստահատիչ-կապոցավորող մեքենաներ.
ծառահատիչ-ոստահատիչ-կոճղահատման-կապոցավորող մեքենաներ.
բեռնման-տրանսպորտային մեքենաներ (ֆորվարդերներ).
փայտաբեռնիչներ.
քարշակման մեքենաներ.
մեքենաներ՝ փայտի մանրացման համար (մուլչերներ).
կտրիչ մեքենաներ.
մեքենաներ՝ անտառահատման տեղամասերի մաքրման համար։
1.1.11. Մեքենաներ և սարքավորումներ ավիացիոն տեխնիկայի վերգետնյա սպասարկման համար՝
ինքնաթիռների (ուղղաթիռների) էներգամատակարարման միջոցներ.
աերոդրոմային ջերմատեխնիկական միջոցներ.
աերոդրոմային ամբարձիչ-տրանսպորտային միջոցներ.
աերոդրոմային ներմղման մեքենաներ.
ինքնաթիռների (ուղղաթիռների) վառելիքով լիցքավորման միջոցներ.
ինքնաթիռների յուղերով և աշխատանքային հեղուկներով լիցքավորման միջոցներ.
ինքնաթիռների (ուղղաթիռների) գազերով լիցքավորման հեղուկներ.
ինքնաթիռների (ուղղաթիռների) քարշակման-պահման միջոցներ․
ինքնաթիռների (ուղղաթիռների) մաքրման և հատուկ մշակման միջոցներ.
ինքնաթիռների (ուղղաթիռների) սերվիսային սպասարկման միջոցներ։
1.1.12. Կառամատուցային ավտոբուսներ։
1.1.13. Արդյունաբերական նշանակության մեքենաներ՝ արտադրություններում տեխնոլոգիական բեռների փոխադրման համար՝
ծանրատարներ.
խարամատարներ։
1.1.14. Մեքենաներ հանքարդյունաբերական և սարքավորումներ հանքահորանային՝
մեքենաներ հանքահորային.
մեքենաներ տրանսպորտային.
մեքենաներ բեռնատար-ուղևորային.
մեքենաներ ոռոգման.
մեքենաներ բժշկական.
մեքենաներ հրշեջ։
1.2. Սույն հավելվածի 1-ին կետում չնշված մեքենաների համար, 1-ին աղյուսակով նախատեսված մեքենայի տեսակի մասին տեղեկություններում նշվում է տեխնիկական կանոնակարգման օբյեկտի անվանումը՝ Մաքսային միության «Մեքենաների և սարքավորումների անվտանգության մասին» տեխնիկական կանոնակարգի (ՄՄ ՏԿ 010/2011) պահանջներին համապատասխանության՝ սերտիֆիկացման ձևով հավաստման ենթակա տեխնիկական կանոնակարգման օբյեկտների ցանկին համապատասխան, Մաքսային միության «Մեքենաների և սարքավորումների անվտանգության մասին» տեխնիկական կանոնակարգի (ՄՄ ՏԿ 010/2011) թիվ 3 հավելվածի համաձայն։

Մեքենայի ընդհանուր նկարագրությունը
 
	Ցուցանիշները և բնութագրերը
	Արժեքը/նկարագրությունը

	Մեքենայի տեսակը
	նշվում է սույն հավելվածի 1.1 և 1.2 կետերին համապատասխան

	Մեքենայի ընդհանուր նկարագրությունը 
	նշվում է մեքենայի նշանակությունը՝ տեխնիկական փաստաթղթերին համապատասխան

	Առավելագույն կառուցվածքային արագությունը, կմ/ժ
	 

	Եզրաչափերը կամ եզրաչափերը տրանսպորտային դիրքում (ոչ ավելի)
	երկարությունը, մմ
	 

	
	լայնությունը, մմ
	 

	
	բարձրությունը, մմ
	 

	Հիմք, մմ (նվազագույն, առավելագույն)
	 

	Անվամեջ (յուրաքանչյուր սռնու համար), մմ (նվազագույն, առավելագույն)
	 

	Ճանապարհային գետնահեռություն, մմ (նվազագույն, առավելագույն)
	 

	Մեքենայի լրակազմված (շահագործական) զանգված, կգ
	 

	Մեքենայի տեխնիկապես թույլատրելի զանգվածը տրանսպորտային դիրքում, կգ
	 

	Օգտակար բեռնվածություն, կգ
	 

	Առավելագույն քարշակվող զանգված, կգ
	 

	Շարժասարքի տիպ, ընդհանուր նկարագրություն 
	 

	սռնիների (անիվների) քանակը, հատ
	թրթուրավոր շարժասարքով մեքենաների համար տվյալ արժեքը չի նշվում

	տանող և կառավարվող սռնիների քանակը և դիրքը, անվային բանաձևը
	թրթուրավոր շարժասարքով մեքենաների համար տվյալ արժեքը չի նշվում

	դողերը (չափսերը)
	թրթուրավոր շարժասարքով մեքենաների համար տվյալ արժեքը չի նշվում

	կախոց (տեսակ, ընդհանուր նկարագրություն)
	թրթուրավոր շարժասարքով մեքենաների համար տվյալ արժեքը չի նշվում

	Լրակազմում՝
	 

	լրակազմման սխեմա
	նշվում է մեքենայի լրակազմման սխեման՝ խցիկի (խցիկ շարժիչի վրա, ծածկույթով, վագոնային և այլն) դասավորության, շրջանակի (բլոկային շրջանակ, առանցքային տիպի, լոնժերոնային, ծխնիավոր և այլն) կառուցվածքի նշումով:
Լրացվում է Մաքսային միության «Անվավոր տրանսպորտային միջոցների անվտանգության մասին» տեխնիկական կանոնակարգի (ՄՄ ՏԿ 018/2011) պահանջներին՝ տեսակը հավանության արժանացնելու ձևով համապատասխանության գնահատում անցած անվավոր տրանսպորտային միջոցների (անվավոր տրանսպորտային միջոցների անվաշրջանակների) հիմքով մեքենաներ արտադրելիս։ Այն մեքենաների համար, որոնք արտադրվել են նշված անվավոր տրանսպորտային միջոցների (անվավոր տրանսպորտային միջոցների անվաշրջանակների) հիմքով, տվյալ դաշտը լրացվում է արտադրող կազմակերպության հայեցողությամբ

	մեքենայի կառուցվածքի հիմնական տարրի (շրջանակ, կիսաշրջանակ, կորպուս և այլն) նկարագրությունը 
	 

	խցիկի, թափքի տիպը, դռների քանակը
	 

	օպերատորի պաշտպանության սարքվածքներ (ROPS, FOPS, OPS)
	 

	ուղևորատարողություն
	 

	նստատեղերի քանակը
	 

	օպերատորի դարձափոխային տեղ (առկայությունը, նկարագրությունը)
	 

	Ղեկային կառավարում (կառավարման մարմնի տիպը, դիրքը)
	 

	Արգելակային համակարգերի կառավարումը (կառավարման մարմնի տիպը, դիրքը)
	 

	Շարժիչ՝
	 

	շարժիչի ընդհանուր նկարագրությունը (ներքին այրման շարժիչ, էլեկտրական շարժիչ և այլն)
	 

	շարժիչի մակնիշը, մոդելը
	 

	վառելիքի տեսակը/անվանական աշխատանքային լարումը, Վ (էլեկտրական շարժիչի համար)
	 

	վառելիքի բոցավառման եղանակը (սեղմումից կամ կայծային բռնկմամբ)
	մեքենայի կառուցվածքի մեջ ներքին այրման շարժիչից տարբերվող ուժային սարքվածքի օգտագործման դեպքում արժեքը չի նշվում

	աշխատանքային ծավալ, սմ3
	մեքենայի կառուցվածքի մեջ ներքին այրման շարժիչից տարբերվող ուժային սարքվածքի օգտագործման դեպքում արժեքը չի նշվում

	հզորություն (անվանական), կՎտ (ձիաուժ), շրջ/ր-ի դեպքում
	 

	լրացուցիչ (շարժաբերային) շարժիչների առկայություն և նկարագրություն
	 

	Փոխհաղորդակ (տիպ, նկարագրություն)՝
	 

	փոխհաղորդակի հիմնական ագրեգատների մակնիշը, մոդելը
	 

	Արգելակման համակարգեր՝
	 

	աշխատող
	փոխհաղորդակի տիպ
	 

	կայանման
	փոխհաղորդակի տիպ
	 

	պահեստային
	փոխհաղորդակի տիպ
	 

	օժանդակ
	փոխհաղորդակի տիպ
	 

	Փոխովի աշխատող սարքավորման անվանումը
	 


2. Մեքենայի մակնշման նկարագրությունը նշվում է 2-րդ աղյուսակին համապատասխան, տեքստային ձևաչափով։

	Արտադրողի ցուցանակի տեղակայման տեղը
	 

	Մեքենայի նույնականացման համարի կառուցվածքը և բովանդակությունը
	 

	Նույնականացման համարի տեղակայման տեղը
	 


3. Տեխնիկական նկարագրության մեջ ներկայացվում է մեքենայի ընդհանուր տեսքը (լուսանկարները և (կամ) գրաֆիկական պատկերը)։
(հավելվածը լրաց. ԵՏՀԽ 13.03.26 թիվ 36)






ՀԱՍՏԱՏՎԱԾ Է 
Մաքսային միության հանձնաժողովի 2011 թվականի հոկտեմբերի 18-ի 
թիվ 823 որոշմամբ 

Ցանկ 
ստանդարտների, որոնց կամավոր հիմունքով կիրառման արդյունքում ապահովվում է «Մեքենաների եւ սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 010/2011) պահանջների պահպանումը
(ցանկն ուժը կորցրել է ԵՏՀԽ 09.03.21 թիվ 28)
ՀԱՍՏԱՏՎԱԾ Է
Մաքսային միության հանձնաժողովի 2011 թվականի հոկտեմբերի 
18-ի թիվ 823 որոշմամբ

Ցանկ
ստանդարտների, որոնք պարունակում են «Մեքենաների եւ սարքավորումների անվտանգության մասին» Մաքսային միության տեխնիկական կանոնակարգի (ՄՄ ՏԿ 010/2011) պահանջները կիրառելու եւ կատարելու ու արտադրանքի համապատասխանության գնահատում (հավաստում) իրականացնելու համար անհրաժեշտ՝ հետազոտությունների (փորձարկումների) եւ չափումների կանոններ ու մեթոդներ, այդ թվում՝ նմուշառման կանոններ
(ցանկն ուժը կորցրել է ԵՏՀԽ 09.03.21 թիվ 28)
(կանոնակարգը խմբ. ԵՏՀԿ 19.05.15 թիվ 55, լրաց., փոփ., խմբ. ԵՏՀԽ 16.05.16 թիվ 37, փոփ. ԵՏՀԿ 09.03.21 թիվ 28, լրաց. ԵՏՀԽ 23.11.23 թիվ 137, խմբ., փոփ., լրաց. 13.03.26 թիվ 36)

